SunOnline: Morata ge2goalun Spain molhuvi iru Italy ah faseyha molheh\nމޮރާޓާގެ ދެ ގޯލުުން ސްޕެއިން މޮޅުވި އިރު އިޓަލީއަށް ފަސޭހަ މޮޅެއް\nޢަބްދުﷲ އައިމަން 27 Mar 2019, 11:45\nރޭގެ މެޗުގައި ކުއަލިއަރެއްލާ ލަނޑު ޖެހުމަށްފަހު އުފާ ފާޅު ކުރަނީ --- ފޮޓޯ/ ކްރިސް މައިސަން\nލޯނުގެ އެއްބަސްވުމުގެ ދަށުން ސީޒަނުގެ ނިޔަލަށް ދާދި ފަހުން ޗެލްސީއިން އެތްލެޓިކޯ މެޑްރިޑްއަށް ބަދަލުވި އަލްވާރޯ މޮރާޓާގެ ދެ ގޯލުން ސްޕެއިން މޮޅުވި އިރު ލިޗެސްޓައިން ކޮޅަށް އިޓަލީއިން "ގޯލު ފުންޏެއް" ޖަހައިފި އެވެ.\nއަންނަ އަހަރު ފެށޭ "ޔޫރޯ 2020" ގެ ކޮލިފިކޭޝަނުގެ މެޗުތައް ފެށިގެން ކުރިއަށްދާ އިރު ރޭ ވެސް ވަނީ ފޯރިގަދަ މެޗުތަކެއް ކުޅެވިގެން ގޮސްފަ އެވެ. އެގޮތުން ސްޕެއިންއާއި މޮލްޓާ ވާދަ ކުރި މެޗު 0-2 އިނ ސްޕެއިން ކާމިޔާބު ކުރި އިރު ލިޗެސްޓައިން އަދި އިޓަލީ ބައްދަލު ކުރި މެޗު އިޓަލީއިން ކާމިޔާބު ކުރީ 0-6 ގެ ބޮޑު ނަތީޖާ އަކުންނެވެ.\nމޮލްޓާ ކޮޅަށް ގޯލު ޖެހުމަށްފަހު އަލްވާރޯ މޮރާޓާ އުފާ ފާޅު ކުރަނީ --- ފޮޓޯ/ ރަޔާން ބެންސަން\nސްޕެއިންގެ ކޯޗު ލުއިސް އެންރީކޭގެ އާއިލީ ޒިންމާއަކާ އެކު ރޭގެ މެޗަށް ހާޒިރުވެފައި ނުވި ނަމަވެސް ސްޕެއިން އިން ވަނީ މޮޅު ކުޅުމެއް ދައްކާފަ އެވެ. އެންރީކޭ ނެތުމުން އެ ޓީމަށް ރޭގެ މެޗުގައި އިރުޝާދު ދީފައިވަނީ ޓީމުގެ އެސިސްޓެންޓް ކޯޗު ރޮބާޓް މޮރީނޯ އެވެ.\nރޭގެ އެ މެޗުގައި ސްޕެއިން އިން ޖެހި ދެ ގޯލު ވެސް އެ ޓީމަށް ޖަހައިދިނީ އަލްވާރޯ މޮރާޓާ އެވެ. މިއީ އޭނާ ގައުމީ ޓީމަށް ކުޅެދިން 29 މެޗުން ކާމިޔާބު ކޮށްދިން 15 ވަނަ ގޯލެވެ.\nއެ މެޗުން ލިބުނު މޮޅަކީ ރޭގެ މެޗަށް ހާޒިރު ނުވެވުނު ކޯޗު ލުއިސް އެންރީކޭއަށް ހަދިޔާ ކުރި މޮޅެއް ކަމަށާއި މެޗުން މޮޅުވެވުނީތީ ވަރަށް އުފާ ކުރާ ކަމަށް އަލްވާރޯ މޮރާޓާ މެޗަށްފަހު ނޫސްވެރިންނާ ވާހަކަ ދައްކަމުން ބުންޏެވެ.\nމީގެ ކުރިން 2009 ވަނަ އަހަރު އެންމެ ފަހުން އިޓަލީގެ ސްކޮޑުގައި ހިމެނުނު އުމުރުން 36 އަހަރުގެ ކުއަލިއަރެއްލާ ވަނީ ރޭގެ މެޗުގައި އިޓަލީގެ ފުރަތަމަ 11 އިން ޖާގަ ދީފަ އެވެ. ފަހަކަށް އައިސް އިޓަލީގެ ސަމްޑޯޯރިއާގައި މޮޅު ކުޅުމެއް ދައްކަމުން އަންނަ ކުއަލިއަރެއްލާ ވަނީ ރޭގެ މެޗުގައި އިޓަލީއަށް ދެ ގޯލު ޖަހައިދީފަ އެވެ. އޭނާ ދެ ލަނޑު ކާމިޔާބުކުރީ ލިބުނު ދެ ޕެނަލްޓީންނެވެ.\nއިޓާލިއަން ލީގުގެ ޓޮޕް ސްކޯރާގެ މަގާމުގައި މިވަގުތު ހުރި ކުއަލިއަރެއްލާ ވަނީ މި ސީޒަނުގައި 21 ގޯލު ޖަހާފަ އެވެ. އެއީ ބޮޑު އަގެއްގައި މި ފަހަރު ޔުވެންޓަސް އިން ގެނައި ކްރިސްޓިއާނޯ ރޮނާލްޑޯ އަށް ވުރެން ދެ ލަނޑު އިތުރު އަދަދެކެވެ.\nކުއަލިއަރެއްލާގެ އިތުރުން އިޓަލީއަށް ރޭގެ މެޗުގައި ގޯލުތައް ޖަހައިދީފައި ވަނީ ސެޓްފާނޯ ސެންސީ އާއި މާކޯ ވެރާޓީ އާއި ޒުވާން ފޯވާޑް މޮއިސް ކީންގެ އިތުރުން ރޭ މުޅިން އަލަށް ޓީމަށް ކުޅުނު ލިއޮނާޑޯ ޕެވޮލެޓީ އެވެ.\nމީގެ އިތުރުންވެސް ޔޫރޯ ކޮލިފައިންގައި ރޭ ވަނީ ފޯރިގަދަ އިތުރު މެޗުތަކެއް ކުޅެފަ އެވެ. އެގޮތުން ސްވިޑަން އާއި ނޯވޭ ބައްދަލު ކުރި މެޗު 3-3 އިން އެއްވަރު ވެފައި ވާ އިރު ޑެންމާކާއި ސްވިޒަލެންޑް ބައްދަލު ކުރި މެޗު ވެސް ނިމިގެން ދިޔައީ 3-3 ގެ ނަތީޖާ އަކުންނެވެ. އަދި އޭގެ އިތުރުން އަޔަލެންޑާއި ޖޯޖިއާ ބައްދަލު ކުރި މެޗުން 0-1 އިން ކުރި ހޯދީ އަޔަލެންޑެވެ.\nއިޓަލީގައި ކޮވިޑް ފެތުރެން ފެށީ މިދިޔަ އަހަރު: ދިރާސާ\nއިޓަލީގެ ކުރީގެ ނޫސްވެރިއެއްގެ ސްޓެޗޫއަށް ހަމަލާ ދީފި\nއިޓަލީގައި ފަޅު ގެތަކެއް އެއް ޑޮލަރަށް ވިއްކަނީ


ކުމުންދޫ ސްކޫލް / ހދ. ކުމުންދޫ\n-/7070 ރުފިޔާ އާއި -/10640 އާ ދެމެދު\n-/2500 ރުފިޔާ (ދެހާސް ފަސްސަތޭކަ ރުފިޔާ)\n1. ސިވިލް ސަރވިސްގެ މުވައްޒަފުންނަށް ހަމަޖެހިފައިވާ އުޞޫލުން ބޭސްފަރުވާގެ ޚިދުމަތް.\nއެޑިއުކޭޝަން ކޮލިފިކޭޝަން އެލަވަންސްގެ އިންސައްތަ:\nކިޔަވައިދިނުމުގެ ރޮނގުން ޤައުމީ ސަނަދުތަކުގެ އޮނިގަނޑުގެ ލެވެލް6ގެ ސަނަދެއް އޮތުން.\nފެންވަރު ނުވަތަ ޝަރުޠު: މި މަޤާމަށް ކުރިމަތިލާ ފަރާތްތަކުގެ ތެރެއިން ހޮވޭ ފަރާތުގެ މަޤާމު ހަމަޖައްސާނީ، ތިރީގައިމިވާގޮތަށް، ލިބިފައިވާ ސެޓުފިކެޓެއްގެ ލެވެލަށް ބަލައިގެންނެވެ.\nކިޔަވައިދިނުމުގެ ރޮނގުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ނުވަތަ އެއަށްވުރެ މަތީ ސަނަދެއް ހާސިލުކޮށްފައި އޮތުމާއެކު، ތަޢުލީމީ ދާއިރާއިން ނުވަތަ ކިޔަވައިދޭ މާއްދާއަށް ޚާއްޞަކުރެވިފައިވާ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް9ނުވަތަ އެއަށްވުރެ މަތީ ސަނަދެއް ހާސިލުކޮށްފައިވުމާއެކު، ސަނަދުތައް މޯލްޑިވްސް ކޮލިފިކޭޝަން އޮތޯރިޓީން ވެލިޑޭޓްކޮށްފައިވުން.\n- ސެން ޓީޗަރުކަމަށް ހަމަޖައްސާނަމަ، ސެން ޓީޗަރުންގެ ޝަރުޠު ފުރިހަމަވުން.\nކިޔަވައިދޭ މާއްދާއަށް ޚާއްޞަކުރެވިފައިވާ ދާއިރާއަކުން ދިވެހިރާއްޖޭގެ ޤައުމީ ސަނަދުގެ އޮނިގަނޑުގެ ލެވެލް7ގެ ނުވަތަ އެއަށްވުރެ މަތީ ސަނަދެއް ހާސިލުކޮށްފައި އޮތުމާއެކު، ކިޔަވައިދިނުމުގެ ރޮނގުން ދިވެހިރާއްޖޭގެ ޤައުމީ ސަނަދުގެ އޮނިގަނޑު ލެވެލް5ނުވަތަ އެއަށްވުރެ މަތީ ސަނަދެއް ހާސިލުކޮށްފައިވުމާއެކު، ތަޢުލީމީ ދާއިރާއިން ނުވަތަ ކިޔަވައިދޭ މާއްދާއަށް ޚާއްޞަކުރެވިފައިވާ ދާއިރާއަކުން ދިވެހިރާއްޖޭގެ ޤައުމީ ސަނަދުގެ އޮނިގަނޑު ލެވެލް9ނުވަތަ އެއަށްވުރެ މަތީ ސަނަދެއް ހާސިލުކޮށްފައިވުމާއެކު، ސަނަދުތައް މޯލްޑިވްސް ކޮލިފިކޭޝަން އޮތޯރިޓީން ވެލިޑޭޓްކޮށްފައިވުން.\nޓީޗަރުންގެ ވަޒީފާގެ އޮނިގަނޑުގެ 4-CS13 ގެ ރޭންކުގައި މަދުވެގެން2އަހަރު މަސައްކަތްކޮށް، މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން2އަހަރު %85 އަށްވުރެ މަތިން މާކްސް ލިބިފައިވުން.\nޓީޗަރުންގެ ވަޒީފާގެ އޮނިގަނޑުގެ 3-CS13 ގެ ރޭންކުގައި މަދުވެގެން2އަހަރު މަސައްކަތްކޮށް، މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން2އަހަރު %85 އަށްވުރެ މަތިން މާކްސް ލިބިފައިވުން.\nޓީޗަރުންގެ ވަޒީފާގެ އޮނިގަނޑުގެ 2-CS13 ގެ ރޭންކުގައި މަދުވެގެން2އަހަރު މަސައްކަތްކޮށް، މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން2އަހަރު %85 އަށްވުރެ މަތިން މާކްސް ލިބިފައިވުން.\nކިޔަވައިދިނުމުގެ ރޮނގުން ނުވަތަ ކިޔަވައިދޭ މާއްދާއަކުން ދިވެހިރާއްޖޭގެ ޤައުމީ ސަނަދުގެ އޮނިގަނޑު ލެވެލް7ނުވަތަ އެއަށްވުރެ މަތީ ސަނަދެއް ހާސިލުކޮށްފައިވުމާއެކު، ސަނަދުތައް މޯލްޑިވްސް ކޮލިފިކޭޝަން އޮތޯރިޓީން ވެލިޑޭޓްކޮށްފައިވުން.\nޓީޗަރުންގެ ވަޒީފާގެ އޮނިގަނޑުގެ CS11-4 ރޭންކުގައި މަދުވެގެން2އަހަރު މަސައްކަތްކޮށް، މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން2އަހަރު %85 އަށް ވުރެ މަތިން މާކްސް ލިބިފައިވުން، އަދި ސެން ޓީޗަރުކަމަށް ހަމަޖައްސާނަމަ ސެން ޓީޗަރުންގެ ޝަރުޠު ފުރިހަމަވުން.\nޓީޗަރުންގެ ވަޒީފާގެ އޮނިގަނޑުގެ CS11-2 ރޭންކުގައި މަދުވެގެން2އަހަރު މަސައްކަތްކޮށް، މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން2އަހަރު %85 އަށްވުރެ މަތިން މާކްސް ލިބިފައިވުން.\nކިޔަވައިދިނުމުގެ ރޮނގުން ދިވެހިރާއްޖޭގެ ޤައުމީ ސަނަދުގެ އޮނިގަނޑު ލެވެލް5ނުވަތަ6ގެ ސަނަދެއް ހާސިލުކޮށްފައި ވުމާއެކު ސަނަދު މޯލްޑިވްސް ކޮލިފިކޭޝަން އޮތޯރިޓީން ވެލިޑޭޓްކޮށްފައިވުން.\n1- ހަވާލުކުރެވޭ ތާވަލާ އެއްގޮތަށް ކުލާސްތަކަށް ހާޒިރުވެ ''ސްކީމް އޮފް ވޯކް'' ގައިވާގޮތަށް، މަންހަޖުގައި ބަޔާންކުރެވިފައިވާ ކަންތައްތައް ދަރިވަރުންނަށް ހާސިލުކޮށްދިނުން.\n9- ފިލާވަޅުތަކާއިގުޅޭގޮތުން ކްލާސްރޫމުގައި ޑިސްޕްލޭކުރުން.\n10- ސްކޫލުން އިންތިޒާމުކުރާ ހުރިހާ ބައްދަލުވުންތަކަށް ގަޑިއަށް ޙާޒިރުވުން.\n-12ސްކޫލުގެ ހުރިހާ ވަސީލަތްތައް (ލައިބްރަރީ، އިންޓަރނެޓް ފަދަ) ދަރިވަރުންނަށް އެންމެ ފައިދާހުރިގޮތަކަށް ބޭނުންކުރުން.\n13- ސްކޫލަކީ އެކުވެރި އެއްބައިވަންތަބައެއް އުޅޭ އުފާވެރި މާޙައުލަކަށް ހެދުމަށް މަސައްކަތްކުރުން.\n14- ސްކޫލުން ޙަވާލުކުރެވޭ ޒިންމާތަކާއިގުޅިގެން ޖަވާބުދާރީވުމާއި ޒިންމާދާރުވުން.\n15- ސްކޫލަކީ ސާފުތާހިރު ތަނެއްގެގޮތުގައި ދެމެހެއްޓުމަށް ދަރިވަރުން ލައްވާ މަސައްކަތްކުރުވުން.\n16- ކްލަބް ޖަމްޢިއްޔާތަކާއި، ޔުނިފޯމްޙަރަކާތް އަދި ދަރިވަރުންނަށް ހިންގޭ އެހެނިހެން ހުރިހާ ޙަރަކާތެއްގައި ފުރިހަމަޔަށް ބައިވެރިވެ އެއްބާރުލުންދީ އެހީތެރިވުން.\n17- ދަރިވަރުންނާއި، ބެލެނިވެރިންނާއި، ސްޓާފުން އަދި ސްކޫލުގެ ސިއްރުތައް ހިފެހެއްޓުން.\n18- ޕްރޮފެޝަނަލް ޑިވަލޮޕްމަންޓް ޕްރޮގްރާމްތަކުގައި ފުރިހަމަޔަށް ބައިވެރިވުން.\nފުރިހަމަ ކޮށްފައިވާ ސިވިލް ސަރވިސްގެ ވަޒީފާއަށް އެދޭ ފޯމު (މި ފޯމް ސިވިލް ސަރވިސް ކޮމިޝަނުގެ ވެބްސައިޓުން އަދި މި ސްކޫލުގެ ކައުންޓަރުން ލިބެންހުންނާނެއެވެ).\n(ހ) މޯލްޑިވްސް ކޮލިފިކޭޝަން އޮތޯރިޓީން ފެންވަރު / ލެވަލް ކަނޑައަޅާފައިވާ، ރާއްޖެއިން ބޭރުގެ މަތީ ތަޢުލީމުދޭ މަރުކަޒަކުން ދޫކޮށްފައިވާ ތަޢުލީމީ ސެޓުފިކެޓުތަކާއި ޓްރާންސްކްރިޕްޓްގެ ކޮޕީ؛ ނުވަތަ ކޯސް ފުރިހަމަ ކުރިކަމުގެ ލިޔުމާއެކު ކޯހުން ލިބޭ ސެޓުފިކެޓު ވަކި ފެންވަރެއްގައި ޤަބޫލު ކުރެވޭނެކަމަށް މޯލްޑިވްސް ކޮލިފިކޭޝަންސް އޮތޯރިޓީން ދޫކޮށްފައިވާ ލިޔުމުގެ ކޮޕީ އަދި ޓްރާންސްކްރިޕްޓް.\n(ށ) މަތީ ތައުލީމު ދޭ، ރާއްޖޭގެ މަރުކަޒަކުން ދޫކޮށްފައިވާ ތައުލީމީ ސެޓުފިކެޓުތަކާއި ޓްރާންސްކްރިޕްޓްގެ ކޮޕީ؛ ނުވަތަ ކޯސް ފުރިހަމަކުރިކަމުގެ ލިޔުމުމާއި ޓްރާންސްކްރިޕްޓްގެ ކޮޕީ.\n6. ވަޒީފާގެ މަސައްކަތުގެ ދާއިރާއާ ގުޅޭ ކުރު މުއްދަތުގެ ކޯސްތަކާއި ތަމުރީނު ސެޓުފިކެޓުތަކުގެ ކޮޕީ.\n(ހ) ސިވިލްސަރވިސް ވަޒީފާއެއްގައި، ދައުލަތުގެ މުއައްސަސާއެއްގައި، ސަރުކާރު ހިއްސާވާ ކުންފުންޏެއްގައި ނުވަތަ ޤައުމީ ނުވަތަ ބައިނަލްއަޤުވާމީ ޖަމުޢިއްޔާ/ޖަމާއަތެއްގައި ވަޒީފާ އަދާކޮށްފައިވާނަމަ، އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި، ވަޒީފާގެ މަސްއޫލިއްޔަތު ބަޔާންކޮށް އެ އޮފީހަކުން ދޫކޮށްފައިވާ ލިޔުން.\n(ނ) އުވާލާފައިވާ ދަޢުލަތުގެ އިދާރާތަކާއި ސަރުކާރު ހިއްސާވާ ކުންފުންޏެއްގައި މަސައްކަތް ކޮށްފައިވާނަމަ، އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި، ވަޒީފާގެ މަސްއޫލިއްޔަތު ބަޔާންކޮށް އެ އޮފީހަކުން ދޫކޮށްފައިވާ ލިޔުން ނުވަތަ ވަޒީފާ އަދާކުރިގޮތް އަންގައިދޭ ރެފަރެންސް ޗެކް ފޯމް.\nމިވަޒީފާތަކަށް އެންމެ ޤާބިލު ފަރާތެއް ހޮވުމަށްޓަކައި ބެލެވޭނެ ކަންތައްތައް:\nހ. ޙާޞިލްކޮށްފައިވާ ތަޢުލީމާއި ތަމުރީން.\nށ. މަސައްކަތުގެ ދާއިރާއިން ލިބިފައިވާ ތަޖުރިބާ.\nނ. ލިބިފައިވާ ހުނަރު، ފެންވަރާއި ޤާބިލުކަމާއި ސިފަތައް.\nވަޒީފާއަށް އެދޭ ފޯމް ކުމުންދޫ ސްކޫލްގެ އިދާރާގެ ކައުންޓަރުން ލިބެން ހުންނާނެއެވެ. އަދި ސިވިލް ސަރވިސް ކޮމިޝަނުގެ www.csc.gov.mv ގެ ވެބްސައިޓުނާއި ކުމުންދޫ ސްކޫލުގެ kumundhooschool.edu.mvވެބްސައިޓުން މިފޯމު ޑައުންލޯޑްވެސް ކުރެވޭނެއެވެ. މަޤާމަށް އެދި ހުށަހަޅަންޖެހޭ ތަކެތިހުށަހަޅާނީ 29 ޖަނަވަރީ 2020 ވާ (ބުދަ) ދުވަހުގެ 13:00 ގެ ކުރިން، ކުމުންދޫ ސްކޫލަށެވެ. ވަޒީފާއަށް އެދޭ ފޯމާއި ލިޔުންތައް އީ- މެއިލް މެދުވެރިކޮށްވެސް ބަލައި ގަނެވޭނެއެވެ. އީ-މެއިލް އެޑްރެހަކީ [email protected] އެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ ޢަދަދަށް ވަޒީފާއަށް އެދޭފޯމު ބަލައިގަނެވޭނެއެވެ.\nމިމަގާމަށް މީހަކު ހޮވުމަށް އިންޓަރވިއުކުރުން އޮންނާނީ 31 ޖަނަވަރީ 2020 އާއި 02 ފެބުރުއަރީ 2020 އާ ދެމެދު ކުމުންދޫ ސްކޫލް ގައެވެ. ވުމާއެކު ވަޒީފާއަށް ކުރިމަތިލާ ފަރާތްތަކުން، އެ ތާރީޚްތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nއިންޓަވިއު ބާއްވާތާ ރަސްމީ ބަންދު ނޫން5ދުވަހުގެ ތެރޭގައި " ވަޒީފާއަށް ކުރިމަތިލީ ފަރާތްތަކަށް ޕޮއިންޓް ލިބުނު ގޮތުގެ ޝީޓް (A2 ފޯމު)" އާންމުކޮށް ފެންނާނެހެން މި އިދާރާގައި އަދި އިދާރާގެ ވެބްސައިޓްގައި އާންމުކުރެވޭނެއެވެ. ވަޒީފާއަށް ކުރިމަތިލީ ފަރާތްތަކަށް ޕޮއިންޓް ދެވިފައިވާ ގޮތާމެދު ޝަކުވާއެއް އޮތްނަމަ A2 ފޯމު އާންމު ކުރާދުވަހުން ފެށިގެން ރަސްމީ ބަންދު ނޫން5ދުވަހުގެ ތެރޭގައި އެ ޝަކުވާއެއް މިއިދާރާއަށް ހުށަހަޅަންވާނެއެވެ.\nމި އިޢުލާނާ ގުޅިގެން އިތުރު މަޢުލޫމާތު ސާފުކުރައްވަން ބޭނުންފުޅުވެލައްވާ ފަރާތްތަކުން ކުމުންދޫ ސްކޫލުގެ ނަންބަރު: 7520531، 6520531 ފޯނަށް ރަސްމީ ގަޑީގައި ގުޅުއްވުން އެދެމެވެ. އީ-މެއިލް ކުރާނީ [email protected] އަށެވެ.\n25 ޖުމާދަލްއޫލާ 1441\nޕަބްލިޝްކުރި ގަޑި: 2113\nސުންގަޑި: 29 ޖަނަވަރީ 2020 1300


ގަލާތިޔާ 1\nގަލާތިޔާގެ މީހުންނަށް ޕައުލް ލިއުނު ސިޓީ\nމިފޮތަކީ ޕައުލް ގަލީތިޔާގެ މީސްތަކުންނަށް ލިއުނު ސިޓީއެކެވެ. ގަލާތިޔާ އޭރު އޮތީ ރޯމުގެ ސަރުކާރުގެ ބާރުގެ ދަށުގައެވެ. އެއީ މިހާރުގެ ތުރުކީގެ ސަރަހައްދެކެވެ.\nމިސިޓީ ޕައުލް އެމީހުންނަށް ލިޔުނު ސަބަބަކީ ބަނީއިސްރާއީލު މީހުންގެ ތެރެއިން އީސާގެފާނަށް އީމާންވި ބަޔަކު ގަލާތިޔާއަށް އައިސް އެރަށުގައި އީސާގެފާނަށް އީމާންވެގެންތިބި މީހުންނަށް އަންގައި ދެމުންދިޔަ ދޮގު ވާހަކަތަކެއްގެ ސަބަބުންނެވެ. އެމީހުން ބުނަމުން ދިޔައީ މީހަކު އީސާގެފާނަށް އީމާންވެ އެކަލޭގެފާނު ދެއްވި އުފާވެރި ދިންނެވުން ގަބޫލު ކުރުމަކުން އެކަނި ނުފުދޭނެކަމެވެ. ފުރިހަމަ ގޮތުގައި އެދިންނެވުން ލިބިގަތުމަށް އެމީހުންގެ ތެރެއިން ކޮންމެ ފިރިހެނަކުވެސް ޚިތާނު ކުރެވެން ޖެހޭނެ ކަމަށާއި އަދި މިނޫންވެސް މޫސާގެފާނު މެދުވެރިކުރައްވައި އެންގެވުނު އަމުރުފުޅުތަކާއި ގަވާއިދުތަކަށް ކަންކުރުމުން ނޫނީ އެމީހަކީ މާތްރަސްކަލާނގެ މީސްތަކުންގެ ތެރެއިން ހިމެނޭ މީހަކު ކަމުގައި ނުވާނެ ކަމުގެ ދޮގު ޚަބަރު ތަކެވެ.\nމިސިޓީގައި ޕައުލް ވަރަށް ސާފުކޮށް މިކަމާއި އިންކާރުކޮށް، އީސާގެފާނު ދެއްވި އުފާވެރި ދިންނެވުމުގެ ހަގީގީ ތެދު ޚަބަރުފުޅު ސާބިތުކަމާއި އެކު ލިޔެ ގަލާތިޔާގެ މީހުންނަށް އަންގައިދިނެވެ.\nޕައުލް އެންގީ މާތްރަސްކަލާނގެ ރަޙުމަތްފުޅުގެ ސަބަބުން އީސާގެފާނު މެދުވެރިވެ ވަޑައިގެން އަހަރެމެންނަށް ލިބުނު މިނިވަންކަމުގެ ބޭނުން ރަނގަޅުގޮތުގައި ހިފުމަށެވެ. އަދި އެއްވެސް މީހަކަށް އަމުރުފުޅުތަކާއި ގަވާއިދާއި އެއްގޮތަށް ކަންތައް ކުރުމަކުންނެއް މާތްރަސްކަލާނގެ ދިންނެވުމެއް ނުލިބޭނެ ކަމާއި، އޭރުން އީސާގެފާނުގެ ސަބަބުން އަހަރެމެންނަށް ލިބުނު މިނިވަންކަން ގެއްލި އަމުރުފުޅުތަކާއި ގަވާއިދުތަކުގެ އަޅުވެތި ކަމުގެ ދަށުގައި އަހަރެމެން ވާނެ ކަމުގައި ޕައުލް އެންގިއެވެ.\nޕައުލް އެންގީ މާތްރަސްކަލާނގެ އަހަރެމެން ދިންނެވީ އަމުރުފުޅުތަކާއި ގަވާއިދުތަކާ އެއްގޮތަށް ކަންތައް ކޮށްގެން ނޫންކަމަށެވެ. އެއް އެއްވެސް މީހަކަށް ހުރިހާ އަމުރަކާއި ގަވާއިދަކާ އެއްގޮތަށް އެއްވެސް އުނިކަމެއް ނެތި ކަންތަކެއް ނުކުރެވޭނެއެވެ. ވީމާ އެގޮތަކުން އަހަރެމެންނަށް މާތްރަސްކަލާނގެ ރުއްސެވުމެއް ނުލިބޭނެއެވެ. އަހަރެމެންނަށް އެއްވެސް އެހެން ސަބަބަކާއި ނުލާ ހަމައެކަނި އީސާގެފާނަށް އީމާންވުމުގެ ސަބަބުން އެކަލާނގެ ރުހިވޮޑިގަތުން ލިބިއްޖެއެވެ. އަދި އަމުރުފުޅުތަކާއި ގަވާއިދުތަކުގެ އަޅުވެތިކަމުގެ ދަށުން މިނިވަންވެއްޖެއެވެ.\nނަމަވެސް މި މިނިވަންކަމަކީ އަހަރެމެންގެ އަމިއްލަ ނަފުސުގެ ފާފަވެރި އެދުންތަކާއި އެއްފަދައިން ކަންތައް ކުރުމަށް ދެއްވާފައިވާ މިނިވަންކަމެއް ނޫނެވެ. މިމިނިވަންކަމަކީ މާތްރޫޙުފުޅު އަހަރެމެންނަށް ބާރުދެއްވުމުން އުފަލާއި އެކު ހިތުގެއަޑިން އެދިގެން މާތްރަސްކަލާނގެ ކިބަފުޅަށް ކިޔަމަންވެ އެކަލާނގެ އަހަރެމެންގެ ކިބައިން އެދޭ ފަދައިން ކަންތައް ކުރުމަށްޓަކައި ދެއްވާފައިވާ މިނިވަންކަމެކެވެ. އެއީ ކުރަން މަޖުބޫރުވެގެން ކުރާ ކަންތަކާއި، ހިތުގެއަޑިން އެދިގެން ވާލޯބީގެ ސަބަބުން ކުރާ ކަންތަކާއި ވަރަށް ބޮޑު ފަރަގެއް ހަމަ ޔަޤީނުން ވެސް ވެއެވެ.\nޕައުލް އެންގީ އެމީހަކަށް ލިބޭނީ އެމީހަކު އިންދި އޮށެއްގެ މޭވާއެވެ. އެހެން ކަމުން އަމިއްލަ ނަފުސުގެ ފާފަވެރި އެދުންތަކާއި އެއްގޮތަށް ކަންކުރާ މީހުންނަށް ލިބޭނީ އެކަމުގެ ނަތީޖާއެވެ. އެއީ: ޖިންސީގޮތުން ނުބައި ގުޅުންތައް ހިންގުމާ، ހިތުތެރޭ ނުބައި ނުލަފާ ޚިޔާލުތަށްވުމާ، ވަޙްޝީ އަމަލުތައް ކުރުމަށް ޝައުޤުވެރިވުމާ، ބުދަށް އަޅުކަންކޮށް، ފަންޑިތަ ސިހުރު ހަދައި، މީހުންނަށް ނަފުރަތު ކޮށް، މީހުންނާ ނުގުޅުމާއި، މީހުންނާއި ހަސަދަވެރިވެ، ރުޅިގަދަވެ، އަމިއްލަ އެދުންބޮޑުވެ، ބައިބައިވުން އުފައްދައި، އެމީހަކާ އެއްބަސްނުވާ އެންމެންނަކީ ނުބައި މީހުން ކަމުގައި ދެކެ، އަނެކާއަށް ރަނގަޅުގޮތެއްވާން ނޭދުމާއި، މަސްތުވުމާއި، ލަދުވެތި އަމަލު ތަކާ އިސްރާފުކުރުމަށް ޕާޓީތައް ބާއްވާ އަދި އެހެންވެސް ފާފަތައް ކުރުމެވެ. ޕައުލް އެންގީ މިފަދަ އަމަލުތައް ކުރާ މީހުންނަށް މާތްރަސްކަލާނގެ ހަޒުރަތުގައި އެއްވެސް ޖާގައެއް ނުވާ ކަމުގައެވެ. (ގަލާތިޔާ ފޮތުގެ5ވަނަ ބާބުގެ 20-21 އާޔަތް)\nނަމަވެސް މާތްރޫޙުފުޅުގެ ބާރުގެ ދަށުން ކަންކުރާ މީހުންނަށް ލިބޭނީ އެކަމުގެ ފައިދާއެވެ. އެއީ: ލޯބިވުމާއި، އުފާވެރިކަމާއި، ފުރާނައިގެ ހިތްހަމަޖެހުމާއި، ކެތްތެރިކަމާއި، ހިތްހެޔޮކަމާއި، ރަނގަޅުކަމާއި، ތެދުވެރިކަމާއި، އޯގާތެރިކަމާއި އަދި އަމިއްލަ ނަފުސުގެ އެދުންތަކާއި އެއްގޮތަށް ކަންނުކުރުމުގެ ބާރެވެ. އަދި މިފަދައިން ކަންތައް ކުރާ މީހުންނަކީ މާތްރަސްކަލާނގެ މީސްތަކުންގެ ތެރެއިން ހިމެނޭ މީހުން ކަމުގައި ވާނެކަމުގައެވެ.\nއީސާގެފާނު މެދުވެރިކުރައްވައި ޕައުލްއަށް އެންގުނު އުފާވެރި ދިންނެވުމުގެ ޚަބަރު ގަލާތިޔާގެ މީހުންނަށް އަންގާދީ އެކަމުގެ ސަބަބުން އެމީހުންނަށް ލިބިފައިވާ މިނިވަންކަމުގެ ބޭނުން ފުރިހަމަ ގޮތުގައި ކުރުމަށް ބުނި ފަދައިން، އަޅުގަނޑުމެންގެ ވެސް އުންމީދަކީ މިފޮތް ކިޔުއްވާ ހުރިހާ އެންމެންމެ، އީސާގެފާނު މެދުވެރިކުރައްވައި މާތްރަސްކަލާނގެ ދެއްވި މި ރަޙުމަތްފުޅު ލިބިގަނެ، އަމުރުފުޅުތަކާއި ގަވާއިދުތަކުގެ އަޅުވެތިކަމުން ސަލާމަތްވެ މިނިވަންވުމެވެ. އެއީ ފުރިހަމަ މިނިވަންކަމަކީ މިއީއެވެ.\n1 މިއީ އީސާގެފާނުގެ މަންދޫބެއް ކަމުގައިވާ ޕައުލްގެ ފަރާތުން ފޮނުވޭ ސިޓީއެކެވެ. އަހަރެން މި ކަމަށް ހޮވާފައި ވަނީ އިންސާނަކު ނޫނެވެ. އަހަރެން ހޮއްވަވާ ކަނޑައެޅުއްވީ ޚުދު އީސާ އަލްމަސީޙު އާއި އެކަލޭގެފާނު އަވަހާރަވުމަށް ފަހު، އަލުން ދިރުއްވި ބައްޕާފުޅު، މަތިވެރި މާތްރަސްކަލާނގެއެވެ. 2-3 މިސިޓީ މިފޮނުވަނީ އަހަރެން ޕައުލްގެ ފަރާތުންނާއި އަދި އަހަރެންނާއި އެކުގައިވާ އީސާގެފާނަށް އީމާންވެތިބި އެންމެންގެ ފަރާތުންނެވެ.\nގަލާތިޔާގެ އީސާގެފާނަށް އީމާންވެ ތިބި މީހުންގެ ޖަމާޢަތަށް ވެދުން ސަލާމް ފޮނުވާ ލިޔަމެވެ. އަހަރެމެންގެ ބައްޕާފުޅު މަތިވެރި މާތްރަސްކަލާނގެއާއި މާތްސާހިބު އީސާ އަލްމަސީޙު ކަލޭމެންނަށް ރަޙުމަތްލައްވައި ހިތްހަމަ ޖެހުން ދެއްވާށިއެވެ.\n4 އެކަލޭގެފާނު ޤުރުބާންވެ ވަޑައިގަތީ އަހަރެމެންގެ ފާފަތަކުގެ ކައްފާރާއެއްގެ ގޮތުންނެވެ. އެއީ ޒަމާނުގައި އެކުލެވޭ ފާހިޝް ކަންތަކުން މީސްތަކުން ސަލާމަތް ކޮށް ދެއްވުމަށް އުޑުގައި ވޮޑިގެންވާ ބައްޕާފުޅު، މާތްރަސްކަލާނގެ، ރާއްވަވާފައިވާ ގޮތުގެ މަތީންނެވެ.\n5 ހަމަކަށަވަރުންވެސް މަތިވެރިކަމާއި ކީރިތިކަން އަބަދުގެ އަބަދަށްމެ ވަނީ މާތްރަސްކަލާނގެ ރަސްކަންފުޅަށެވެ. އާމީން.\nދިންނެވޭނެ ވަނީ ހަމައެކަނި އެންމެ މަގެއް\n6 މާތްރަސްކަލާނގެ މަތިވެރި ރަޙުމަތްފުޅާއި ލޯބިފުޅުގެ ސަބަބުން އީސާ އަލްމަސީޙު މެދުވެރިކުރައްވާ އެކަލާނގެ ކަލޭމެން ދިންނެވިއެވެ. ނަމަވެސް އެދިންނެވުން ދެއްވި ފަރާތް ތިޔަހާއަވަހަށް ހަނދާންނެތި އެދިންނެވުމާއި ދެކޮޅުވެ ކަލޭމެން އެހެން މަގަކަށް އެނބުރުނީތީ އަހަރެން ހަމަ ހައިރާންވެއްޖައީމެވެ.7ތެދުމަގު ލިބޭ އުފާވެރި ޚަބަރަކީ ހަމަ އެންމެ ޚަބަރެކެވެ. ނަމަވެސް މިހާރު ބަޔަކު މީހުން ކަލޭމެންނަށް އޮޅުވާލައި އީސާގެފާނު ދެއްވި އުފާވެރި ޚަބަރު ބަދަލުކޮށްލަން އެބަ މަސައްކަތްކުރެއެވެ. 8 ކަލޭމެންނަށް އަހަރެމެން އަންގައިދިން އީސާގެފާނު ދެއްވި އުފާވެރި ދިންނެވުމުގެ ޚަބަރު ފިޔަވާ އެހެން މަގެއް ދައްކަން އަހަރެމެން ނުވަތަ މަލާއިކަތަކު ނަމަވެސް އުޅެފި ނަމަ އެބަޔަކަށް މާތްރަސްކަލާނގެ ކޯފާލައްވާ ފާހުށި.9އަހަރެން މިބަސް ތަކުރާރުކޮށް އަނެއްކާވެސް ބުނަމެވެ. ކަލޭމެން ގަބޫލުކުރި އީސާގެފާނު ދެއްވި ދިންނެވުމުގެ ޚަބަރު ފިޔަވާ އެހެން އެއްވެސް މަގެއް ކަލޭމެންނަށް ދައްކަން އުޅެފި މީހަކަށް މާތްރަސްކަލާނގެ އެކަމުގެ ސަޒާ ނަރަކައިގައި ދެއްވާފާ ހުއްޓެވެ.\n10 އަހަރެންގެ އެދުމަކީ މީހުން އަހަރެންނަށް ރުހި ގަބޫލުވުމެއް ނޫނެވެ. އަހަރެން ބޭނުމީ މާތްރަސްކަލާނގެ ރުއްސެވުމެވެ. އަހަރެން މިއުޅެނީ މީހުންގެ ތާއީދު ހޯދަން ހެން ކަލޭމެންނަށް ހީވޭހެއްޔެވެ؟ ނޫނެކެވެ. މީހުންގެ ތާއީދު ހޯދަން އެދޭނަމަ ހަމަ ޤައިމުވެސް އަހަރެން އީސާ އަލްމަސީޙުގެ ޚާދިމަކަށް ނުވީމުހެވެ.\nޕައުލް އަންގާދިނީ ސީދާ އީސާގެފާނު އޭނާއަށް އެންގެވި ބަސްފުޅު\n11 އެންމެހާ ލޮބުވެތި އަޚުންނާއި އުޚުތުންނޭވެ. އަހަރެން ކަލޭމެންނަށް އަންގައިދިން އުފާވެރި ދިންނެވުމުގެ ޚަބަރަކީ އިންސާނަކު އަމިއްލައަށް ހަދައިގެން ދިން ޚަބަރެއް ނޫނެވެ. ފުރިހަމަ ޔަޤީން ކަމާއި އެކު އަހަރެން މިބުނަނީ ދެތުކަން ކަލޭމެންނަށް ކަށަވަރު ކޮށްދެމެވެ. 12 އެޚަބަރަކީ އެއްވެސް އިންސާނަކު އަހަރެންނަށް ދިން ޚަބަރެއްވެސް ނޫނެވެ. އަދި އެއަކީ އަހަރެން އެހެން އިންސާނެއްގެ ކިބައިން ދަސްކޮށްގެން އައިސް ކަލޭމެންނަށް ކިޔާދިން ވާހަކަތަކެއްވެސް ނޫންމެއެވެ. އެއުފާވެރި ދިންނެވުމުގެ ޚަބަރު އަހަރެންނަށް ދައްކަވާ އަންގަވައިދެއްވީ ޚުދު އީސާ އަލްމަސީޙު އެވެ.* މިއީ ދިމިޝްޤަށް ދާން އޮންނަ މަގުމަތީގައި ޕައުލް އަށް ދިމާވި ހާދިސާއެކެވެ. މަންދޫބުން ކުރެއްވި މަސައްކަތް 9:1-6 13 އަހަރެން ކުރީގައި އުޅުނު ގޮތުގެ ވާހަކަތައް ކަލޭމެން ވާނީ އަހާފައެވެ. އަހަރެން ބަނީއިސްރާއީލު މީހުންގެ ދީނުގައި ހަރުދަނާވެ ހުރި ވަރާއި ބެހޭގޮތުންނާއި، އަދި އަހަރެން އީސާގެފާނަށް އީމާންވެގެންވީ އެންމެން ނައްތާލުމަށް، ކުރި ނުބައި އަނިޔާވެރި ކަންތައްތަކުގެ ވާހަކަވެސް ކަލޭމެން ވާނީ އަހާފައެވެ.\n14 އަހަރެންގެ އުމުރުގެ މީހުންގެ ތެރެއިން ދީނުގެ ކަންތަކުގައި އަހަރެން ހުރީ މާކުރީގައެވެ. އަދި ކާބަފައިންގެ ފަރާތުން އައިސްފައިވާ ދީނުގެ ގަވާއިދުތަކަށް އެހެންމީހުންނަށް ވުރެވެސް އަހަރެން ކަމޭހިތާ ފަރުވާވެ އުޅުނީމެވެ. 15 ނަމަވެސް މާތްރަސްކަލާނގެ އަހަރެން އުފަންވުމުގެ ކުރީއްސުރެ ރާއްވަވައިފައިވާ ރޭއްވެވުމާއި އެއްގޮތުގެ މަތިން އެކަލާނގެ ކިބަފުޅަށް ޚިދުމަތްކުރުމަށް އަހަރެން ހޮއްވެވިއެވެ. އެއީ އެކަލާނގެ ރަޙުމަތްފުޅުގެ ސަބަބުންނެވެ. 16 އަދި އެކަލާނގެ ދަރިކަލުން❖ މާތްރަސްކަލާނގެ (ރޫޙާނީ) ދަރިކަލުން: މިއީ މާތްރަސްކަލާނގެ އާއި އިންސާނަކާއި ދެމެދު އޮންނަންވާނެ ގާތް ފުރިހަމަ ގުޅުމުގެ މާނަ ފާޅުކޮށްދީ ހާމަކުރުމަށް ބޭނުން ކުރެވޭ ލަފުޒެކެވެ. މި ލަފުޒު މިއީ އީސާގެފާނުގެ ލަޤަބުފުޅުތަކުގެ ތެރެއިން އެއްލަޤަބުފުޅެވެ. އީސާގެފާނު ވަރަށް ގިނަ ފަހަރުމަތިން މާތްރަސްކަލާނގެ ކިބަފުޅާއި މެދު އަންގަވައި ދެއްވާ އުގަންނައި ދެއްވަމުން ގެންދެވި އިރު އެކަލާނގެ ކިބަފުޅަށް ބައްޕާފުޅޭ ވިދާޅުވެ މުޙާތަބު ކުރައްވާފައި ވެއެވެ.އީސާ އަލްމަސީޙު އަހަރެންނަށް ދައްކަވައި ހާމަކުރެއްވުމަށް ވެސް އިރާދަ ކުރެއްވިއެވެ. އެއީ އެކަލޭގެފާނު ދެއްވާ ދިންނެވުމުގެ އުފާވެރި ޚަބަރު ބަނީއިސްރާއީލު މީހުން ފިޔަވާ އެހެން މީހުންނަށް އަހަރެން މެދުވެރިކޮށް އަންގައިދިނުމަށްޓަކައެވެ. އަހަރެން މިކަމާމެދު ވާހަކަދައްކާ ލަފައެއް އަހާކަށް އެއްވެސް މީހެއްގެ ގާތަކަށް ނުދަމެވެ. 17 އަދި އަހަރެންގެ ކުރިން އީސާގެފާނަށް އީމާންވެތިބި އެކަލޭގެފާނުގެ މަންދޫބުންގެ❖ މަންދޫބުން: އީސާގެފާނުގެ މަންދޫބުންނަކީ އެކަލޭގެފާނު ދުނިޔޭގައި އުޅުއްވި އިރު އެކަލޭގެފާނުގެ އަސްހާބީންގެ ތެރެއިން އައްޔަން ކުރައްވާ ހޮއްވެވި ބަޔެކެވެ. އެކަލޭގެފާނު އެމީހުން ހޮއްވެވީ އެކަލޭގެފާނުގެ ޚަބަރުފުޅާއިގެން މީސްތަކުންގެ ގާތަށް ދިއުމަށްޓަކައެވެ. ގާތަށް ޖެރޫސަލަމަކަށް ވެސް އަހަރެންނެއް ނުދަމެވެ. ހަމަވަގުތުން އަހަރެން ދިޔައީ އަރަބިކަރައަށެވެ. ދެން އެތަނުން އެނބުރި އަހަރެން ދިޔައީ ދިމިޝްޤަށެވެ. 18 އޭގެ ތިން އަހަރުފަހުން އަހަރެން ޕަތަރަސްއާއި ބައްދަލުވުމަށް ޖެރޫސަލަމަށް ދިޔައީމެވެ. އަދި އޭނާގެ ގާތުގައި ފަނަރަ ދުވަހު ހުރީމެވެ. 19 ދެން އިތުރުން އަހަރެން ބައްދަލުކުރި މަންދޫބަކީ އަޅުގަނޑުމެންގެ މާތްސާހިބު އީސާގެފާނުގެ ކޮއްކޯފުޅު ޔާމިޒުއެވެ. 20 އަހަރެން މިލިޔާ ހުރިހާ ވާހަކަތަކަކީ ތެދުކަން މާތްރަސްކަލާނގެ ކުރިފުޅުމަތީ އަހަރެން ޔަޤީން ކޮށްދެމެވެ. 21 ދެން އެއަށް ފަހު އަހަރެން ދިޔައީ ސޫރިޔާއާއި ސިލީސިޔާގެ ސަރަހައްދަށެވެ. 22 އޭރު އަދި ޖުދެއާ ކަރައިގެ އީސާގެފާނަށް އީމާންވެގެންވީ މީހުންގެ ޖަމާޢަތުގެ މީހުން އަހަރެންނެއް ނުދަނެއެވެ. 23 އެމީހުންނަށް އިވިފައި ވަނީ ހަމައެކަނި މީހުން ތުންތުން މަތިން ބުނެފައިވާ މިފަދަ ބަސްތަކެވެ. ”ކުރީގައި އަހަރެމެން މަރާ ނައްތާލުމަށް މަސައްކަތް ކުރި މީހާ މިހާރު އީމާންވެ އޭނާ އޭރު ދެކޮޅުހެދި ދިންނެވުމުގެ ޚަބަރުފުޅު މީސްތަކުންނަށް އަންގާދެމުން އެބަދޭ.“ 24 ދެން އީސާގެފާނަށް އީމާންވެތިބި ޖަމާޢަތުގެ މީހުން އަހަރެންގެ ސަބަބުން މާތްރަސްކަލާނގެ ކިބަފުޅަށް ހަމްދުކޮށް ސަނާކިޔަމުން ދިޔައެވެ.\n*1:12 މިއީ ދިމިޝްޤަށް ދާން އޮންނަ މަގުމަތީގައި ޕައުލް އަށް ދިމާވި ހާދިސާއެކެވެ. މަންދޫބުން ކުރެއްވި މަސައްކަތް 9:1-6\n❖1:16 މާތްރަސްކަލާނގެ (ރޫޙާނީ) ދަރިކަލުން: މިއީ މާތްރަސްކަލާނގެ އާއި އިންސާނަކާއި ދެމެދު އޮންނަންވާނެ ގާތް ފުރިހަމަ ގުޅުމުގެ މާނަ ފާޅުކޮށްދީ ހާމަކުރުމަށް ބޭނުން ކުރެވޭ ލަފުޒެކެވެ. މި ލަފުޒު މިއީ އީސާގެފާނުގެ ލަޤަބުފުޅުތަކުގެ ތެރެއިން އެއްލަޤަބުފުޅެވެ. އީސާގެފާނު ވަރަށް ގިނަ ފަހަރުމަތިން މާތްރަސްކަލާނގެ ކިބަފުޅާއި މެދު އަންގަވައި ދެއްވާ އުގަންނައި ދެއްވަމުން ގެންދެވި އިރު އެކަލާނގެ ކިބަފުޅަށް ބައްޕާފުޅޭ ވިދާޅުވެ މުޙާތަބު ކުރައްވާފައި ވެއެވެ.\n❖1:17 މަންދޫބުން: އީސާގެފާނުގެ މަންދޫބުންނަކީ އެކަލޭގެފާނު ދުނިޔޭގައި އުޅުއްވި އިރު އެކަލޭގެފާނުގެ އަސްހާބީންގެ ތެރެއިން އައްޔަން ކުރައްވާ ހޮއްވެވި ބަޔެކެވެ. އެކަލޭގެފާނު އެމީހުން ހޮއްވެވީ އެކަލޭގެފާނުގެ ޚަބަރުފުޅާއިގެން މީސްތަކުންގެ ގާތަށް ދިއުމަށްޓަކައެވެ.


India in anna touristun ithuruve, list ge2vana ah araifi | Mihaaru\nއިންޑިއާ ޓޫރިސްޓުން އިތުރުވެ، ލިސްޓުގެ ދެވަނައަށް އަރައިފި\nރާއްޖޭގެ ބޯޑަރު އަލުން ހުޅުވާލުމުން އެންމެ ފުރަތަމަ ވީއައިއޭ އަށް ޖެއްސި ގަތަރު އެއާވޭސްގެ މަތިންދާބޯޓުން ޓޫރިސްޓުން ފައިބަނީ.-- ފޮޓޯ: ނިޝާން އަލީ /މިހާރު\n22 ނޮވެމްބަރ 2020 - 13:11\nކޮވިޑް-19 ގެ ސަބަބުން ރާއްޖޭގެ ބޯޑަރު ބަންދުކުރުމަށް ފަހު އަލުން ހުޅުވި ފަހުން ރާއްޖެއަށް އެންމެ ގިނައިން ޓޫރިސްޓުން އަންނަ ގައުމުތަކުގެ ލިސްޓުގެ ދެ ވަނަ އަށް އިންޑިއާ އަރައިފި އެވެ.\nޓޫރިޒަމް މިނިސްޓްރީން ނެރުނު ތަފާސްހިސާބުތައް ދައްކާގޮތުގައި އިންޑިއާ އިން އަންނަ ޓޫރިސްޓުން އިތުރުވެފައިވަނީ މި މަހުން ފެށިގެންނެވެ. މިދިޔަ ހަފުތާގައި އެކަނި ވެސް އެ ގައުމުން 2،031 ޓޫރިސްޓުން ރާއްޖެ އައިސްފައިވެ އެވެ.\nބޯޑަރު އަލުން ހުޅުވިފަހުން މިދިޔަ ހަފުތާގެ ނިޔަލަށް އިންޑިއާ އިން ރާއްޖެ އައި ޓޫރިސްޓުންގެ އަދަދު ވަނީ 5،449 އަށް އަރައިފަ އެވެ. މިއީ ލިސްޓުގެ އެއްވަނައިގައި އޮތް ރަޝިޔާއާ އަޅާބަލާއިރު 7،512 މަދު އަދަދެކެވެ. މިހާތަނަށް ރަޝިއާއިން 12،961 ޓޫރިސްޓުން ވަނީ އައިސްފަ އެވެ.\nއިންޑިއާއިން ރާއްޖެއަށް އަންނަ ޓޫރިސްޓުންގެ އަދަދު އިތުރުވެފައިވަނީ އެ ގައުމާއި ރާއްޖެއާ ދެމެދު ހަދާފައިވާ "ޓްރެވަލް ބަބުލް"ގެ ސަބަބުންނެވެ. އެހެންވެ، އެ ގައުމުން ރާއްޖެއަށް އަންނަ ޓޫރިސްޓުން އެނބުރި ގައުމަށް ދިއުމުން ކަރަންޓީނު ވާކަށް ނުޖެހެ އެވެ.\nތަފާސްހިސާބުތައް ދައްކާގޮތުގައި މި އަހަރުގެ މިހާތަނަށް ރާއްޖެއަށް އައި ޓޫރިސްޓުންގެ އަދަދު ވަނީ 441،952 އަރައިފަ އެވެ. ބޯޑަރު ހުޅުވި ފަހުން އައި 59،105 ޓޫރިސްޓުން މީގެ ތެރޭގައި ހިމެނެ އެވެ.\n13 ކޮމެންޓް, 33 ރިއެކްޝަންސް\nމީ ކޮންތާކު އުޅޭ އަމިއްލަ އޮނަރަބްލްއެއްތަ؟\nބޮމްބޭ ޑެއްލީގެ އިތުރުން އިންޑިޔާގެ ބޮޑެތި ސިޓީތަކާއި ގޭން އެއަރޕޯޓް ގުޅިގެން މެނުވީ އައްޑޫ ރައްޔިތުން އެދޭފަދަ އަދި އެމްޑީޕީވެސް އެކަމަކަށް އާބަސް ބުނެފައިވާ "މެޑިކަލް ޓްއަރިޒެމް ސިޓީއެއްގެ ގޮތުގައި" އައްޑޫ ތަރައްޤީ ކުރާން ފުރުސަތު ނުލިބޭނެ. # އިންޑިގޯގެ ޝެޑިއުލް ދަތުރުތަކުން ގޭންއާއި އިންޑިޔާގެ ބޮޑެތި ސިޓީތަކާއި ގުޅާލާ ގޭން އޮސްޓްރޭލިއާ އަދި ގޭން ސައުތު އެފްރިކާ ދަތުރު ފައްޓައިފިނަމަ އޭއީއެޗް ގެ އިތުރުން ދެކުނުގެ ޓްއަރިޒެމް ހިގައިގަންނާނެ.\nގެސްޓްހައުސް ވިޔަފާރިކުރިއެރުވުމަށާއި އެމްޑީޕީއަށާއި ސޯލިޙްއަށް އަހަރުމެން ރައްޔިތުން (ޙާއްސަކޮށް އައްޑޫމީހުން) ވޯޓްދިންސަބަބުކަމުގައިވާ ލާމަރުކަޒުކުރުމަށްއެޅޭނެ އެންމެމުހިންމުފިޔަވަޅަކީ ގޭންއެއަރޕޯޓް ދުނިޔެއާއިގުޅާލުން. # މިވަގުތަށް އެންމެފަސޭހައިން މިކަންކުރެވެންއޮތީ އިންޑިޔާގެ އެންމެބޮޑު ފްލީޓްއޮތް އިންޑިގޯގެ އެހީތެރިކަންހޯދައިގެން. # މިކަންކުރުމަށް ސިޓީކައުންސިލުން ސީދާ ނަޝީދުގެ ބައިވެރިވުމާއިއެކު ދިއްލީއަށް ދަތުރެއްކޮށް ރަސްމީގޮތުން އެހީތެރިކަމަށްއެދެންޖެހޭ.\nހީވޭތަ މާލޭގެ ބޮޑުން އައްޑުއަށް ތިޔަ ފުރުސަތު ދޭނެހެން ؟\nދޭކޯ ދޭކޯ ކުތުބް މިނާރު ދޭކޯ، ތި އިންޑިޔާ މީހުންނަށް ސަރވް ކުރަން އުޅޭ ރިސޯޓް ސްޓާފުން މޮޔަ ނުވިއްޔާ ރަންގަޅު، ވަރަށް ކޫއްސަނި މައްސަލަ ޖައްސާ ތިމާމީހުން އެކަނި ކަމަށް ރިސޯޓްގަ ތިބެނީ ކަމަށް ހީކޮއްގެން އުޅޭ ބައެއް\nތަރައްޤީ އަންނަ ކަމުގައިވާނަމަ އަހަރުމެން މިތިބީ އިންޑިޔާގެ ރައްޔިތުންނާއި އިންޑިޔާ ސިފައިންނަށްވެސް މެހެމާންދާރީ އަދާކުރަން ތައްޔާރަށް. # އަހަރުމެންގެ ކައުންސިލުން އިސްނަގައިގެން ފުރުސަތުގެ ބޭނުންކޮށް ދިއްލީސަރުކާރުގައި އެދިގެންވިޔަސް ބޮމްބޭ ގޭން، ޢަދި ޑެއްލީ ގޭން ދަތުރުގެ އިތުރުން ގަމާއި އޮސްޓްރޭލިއާ އަދި ގަމާއި ސައުތު އެފްރިކާ އާއި ދެމެދު އަންނަ ސީޒަނަށް އިންޑިގޯގެ ޝެޑިއުލް ދަތުރު ފެއްޓޭތޯ ބަލާންޖެހޭ.\nކަލޭމެން އައްޑޫ މީހުން ތިއުޅެނީ ވަކިވެގަންނާނެ ގޮތެއް ނުފެނިގެންދޯ ؟\n"ގޭން" އަޅުގަނޑުމެންނާއި އިންޑިއާއި ދެމެދު އެއްވެސް މައްސަލައެއްނެތް. އަޅުގަނޑުމެން ދިވެހިންނަށް ހަޖަމް ނުވަނީ އިންޑިއާ ސިފައިން މި ފަސްގަނޑުގައި ޤާއިމްވެގެން ތިބޭތީ. އިންޑިއާ ސިފައިން މި ފަސްގަނޑުގައި ޤާއިމްވެގެން ތިބެން ޖެހޭއެއްވެސް ސަބަބެއް ނޯނާނެ.\nރިސޯޓްގަ އުޅުނީރު ޓުއަރިޒަމް އިންޑަސްޓްރީ ޑޮމިނޭޓް ކުރާ އައްޑު އަތަޅެ މީހުންނަށް ހެދި ލަވައެއް، އަޑުއަހާލާ “އަފިރިންގެ ރެސޯޓައް ދެން ގޮއްސާ ތަފިރިންގެ ރެސޯޓުން ދެން އައިމާ، އަފިރިންގެ ރިސޯޓާ މާ ބޮޑޭ ތަފިރިންގެ ރިސޯޓައް ވުރެ ތިން ގުނަ، ނުވަ ގުނަ ބޮޑު ވިޔަކަސް ވަރިހަމައޭ، އަފިރިންގެ ރިސޯޓާ މާ ބޮޑޭ” މިލަވައަކީ “ގައުމަށް އައި މިނިވަން ނޫރާނީ” މި ރާގަށް އަޅުގަނޑު ހަދާފަ އިން ލަވައެއް، ރީތި ވި ކަމަށް އުއްމީދު ކުރަން\nއިތުރުވާނީ ހަމައެކަނި ޓޫރިސްޓުންނެއް ނޫން. އިންޑިޔާގެ މިލިޓަރީވެސް ދަނީ އިތުރުވަމުން އަދި ދުވަސްކޮޅަކުން ދިވެހި އިންޑިޔަނުންވެސް ދާނީ ގިނަވަމުން މިހާރު އޮތްފަދަ ސަރުކާރަކާއެކު.\nދެންއިތުރުވާންވީ3ބިލިއަންރުފިޔާކާލާ ކަ ހަލަވަގުންތޯ؟؟\nހިތުން ވަރަށް މޮޅު ހަބަރެއް. އިންޑިޔާގައި ކޮވިޑްގެ އަސްލު އަދަދު ހާމަ ނުކުރޭ. އަސްލު ދުވާލެއްގެ މައްޗަށް އެމެރިކާއިން ޕޮޒިޓިވްވާ ވަރަށް ޕޮޒިޓިވްވޭ. އިންޑިޔާއިން ޓޫރިސްޓުން ގެނެސް އަޅާފަ ބަހައްޓާ، ގެނެސް ރާއްޖޭގެ ހުރިހާ ކަންކޮޅަކަށް ބަލި ފަތުރާލީމަ ނަޝީދު ބުނި ގޮތަށް އަދަދު ދިމާ ކުރެވޭނެ. ވަރަށް ސަލާމް.


LIVE: Mulhi Gaumu Supreme Court Ge Hukumuge Inthizaaru Gai - Vaguthu\nމުޅި ގައުމު ސުޕްރީމް ކޯޓުގެ ޙުކުމުގެ އިންތިޒާރުގައި\nGood to see that the Supreme Court has upheld the will of the Maldivian people. Justice has prevailed! Congratulations @maumoonagayoom & to @PresElectMv @ibusolih! Our wish to see strengthened judiciary and democracy in the Maldives! #JudicialReform\n— Dunya Maumoon (@dunyamaumoon) October 21, 2018\nBREAKING NEWS: Vote Massala Thahugeegu Kuran Jehey Sababeh Nei - Supreme Court https://t.co/w1hEhVVfFv https://t.co/w1hEhVVfFv\n— Vaguthu Online (@VaguthuOnline) October 21, 2018\nBREAKING NEWS: Riyaasee Inthihaab Baathil Nukuran Supreme Court In Hukum Kohfi https://t.co/5xFEOYYjKf https://t.co/5xFEOYYjKf\nDemocratic mujuthamauthakugai fandiyaarugeah rayyithun kuraa ithubaarakee enme muhinmmu eh sifa. Rayyithunge ithubaaru libeynee ehbaarun aneh baaruge ihthisaasah ihthiraamukoh kankan dhefuhfenna gothah kohgen! #JudicialReform\nadhuluveri Hukmeh annaane kamah heekuran! insha Allah!\n— Ali Zaid (@alizaid1000) October 21, 2018\nވެރިކަން ފެށިގެން އަންނަނީވެސް އަދި ވެރިކަން ދެމި އޮންނާނީވެސް ރައްޔިތުންގެ އަތްމަތީގަ.\n23 ސެޕްޓެމްބަރުގަ ރައްޔިތުން ނިންމައިފި.\nﷲ އިރާދަފުޅާއެކު ސުޕްރީމް ކޯޓުން އެނިންމުން މިއަދު ދަމަހައްޓާނެ ކަމާމެދު ޝައްކެއް ނުުރަން. pic.twitter.com/fG8A1L9JGN\n— Ahmed Mahloof (@AhmedMahloof) October 21, 2018\nSuood Ge Hiyaal: Inthihaab Baathileh Nukuraane, Nuvatha Jinaaee Thahgeegakah Amuru Kuraanehttps://t.co/OdXAIq8nIw https://t.co/OdXAIq8nIw\nރިޔާސީ އިންތިޚާބު ބާތިލް ކުރަން ރައީސް ޔާމީން ސުޕްރީމް ކޯޓަށް ހުށަހެޅި މައްސަލައިގެ ޙުކުމަށް މުޅި ގައުމު އިންތިޒާރު ކުރަމުން އެބަގެންދެއެވެ.\nޙުކުމް ކުރުމަށް ސުޕްރީމް ކޯޓުގައި ބާއްވާ ޝަރީޢަތުގެ މަޖިލިސް ފަށާނީ މިއަދު 13:00 ގައެވެ. މިއަދު އޮންނަ އަޑުއެހުމަށް މިހާރު ވަނީ މީހުން ވައްދާފައެވެ. މިއަދުގެ އަޑުއެހުމަށް އިލެކްޝަންސް ކޮމިޝަންގެ މެންބަރުން ކަމަށްވާ ހަބީބް އާއި އަމްޖަދު ވެސް ވަޑައިގެންނެވިއެވެ. މީގެ ކުރިން މިމައްސަލައިގެ އެއްވެސް އަޑުއެހުމަށް އިލެކްޝަންސް ކޮމިޝަންގެ އެއްވެސް މެންބަރަކު ވަޑައެއް ނުގަންނަވައެވެ.\nޝަރީޢަތް ފަށަން ކުޑަ ވަގުތުކޮޅަކަށް ވެފައި ވާއިރު ދެޕާޓީގެ ވެސް މަދު އަދަދެއްގެ ސަޕޯޓަރުން ސުޕްރީމް ކޯޓު ކައިރީ އެބަތިއްބެވެ. އެމްޑީޕީ ސަޕޯޓަރުން ސުޕްރީމް ކޯޓު ކައިރީ އޮންނަ ގޯޅި ތެރޭގައި ތިބިއިރު ޕީޕީއެމް ސަޕޯޓަރުން ތިބީ އެސްޓީއޯ ސްޕަމާޓް ކައިރީގައެވެ.\nރައީސް ޔާމީންގެ ފަރާތްޕުޅުން 13 ކަމަކަށް ސުޕްރީމް ކޯޓުގައި އެދިފައި ވެއެވެ.\nއޮކްޓޯބަރ 21, 2018 13:01\nއަހަރެން އިންތިޒަރެއް ނުކުރަން މަށަށް އެނގޭވިއްޔާ ތީތި ނިމޭނީ ޕީޕީއެމް އާއި ދެކޮޅަށްކަން.\nމަމެން އުއްމީދު ކުރަމޭ ސްޕްރީމް ކޯޓުން އިންސާފުގެ މަގުން ހުކުމް ކުރާނޭ ކަމަށް މަމެން އުއްމީދު ކުރަމޭ 96 ހާސް މީހުންގެ ކެކުޅުން ތަކާއި ރުއިން ތަކަށް ސްޕްރީމް ކޯޓުން ރިއާޔަތް ކުރާނޭ ކަމަށް މަމެން ގެ ދުއާ އަކީ އަބަދުވެސް އެއީއޭ ރާއްޖޭގެ ރިޔާސީ އިންތިޚާބުގައި ވޯޓް ލި ގޮތާއި ގުޅޭ ގޮތުން މަމެންނަށް އިންސާފު ނުލިބިއްޖެނަމަ މަމެން މަރުވެދާނެއޭ މަރުވެދާނެއޭ މަރުވެދާނެއޭ...\nއޮކްޓޯބަރ 21, 2018 13:03\nއިންޝާﷲ އިންތިހާބު ބާތިލް ކުރާނެ.\nއޮކްޓޯބަރ 21, 2018 13:25\nހުކުމް ހުކުމް ހުކުމް އިންތިޒާރު އެބަކުރަން..\nޤައުމު ހަލަބޮލި ނުކުރައްޗޭ....\nއޮކްޓޯބަރ 21, 2018 13:31\nމިފަހަރު ރާއްޖޭގެ ރިޔާސީ އިންތިޚާބުގައި ބަލަން ޖެހޭ ކަންކަމަށް ނުބަލާ މަކަރާއި ހީލަތް ހަދައިގެން އެމެން އިންޑިއާ އާއި ގުޅިގެން ވޯޓް އޮޅުވާލައިގެން ރާއްޖޭގެ ރައީސް ކަމަށް ނުހޮވޭ މީހަކު ހޮވުނު ކަމަށް ހަދައިފިނަމަ ރާއްޖޭގެ އިގްތިސާދު ބޮއްސުން ލައިގެންދާނެއޭ މިއަދު ސްޕްރީމް ކޯޓުގެ5ޖަޖުން ކުރާ ހުކުމް ގެ ސަބަބުން ރާއްޖޭގެ ރިޔާސީ އިންތިޚާބުގެ ކަންކަން ހިނގާ ދިޔަ ގޮތް ޕޮލިހުން މެދުވެރިކޮށް އިންވެސްޓިގޭޓް ނުކުރެވިއްޖެނަމަ ދެން ރާއްޖެ ބަދަލުވެގެން ދާނީ ދެވަނަ ޔަމަން އަށޭ މިކަން ދަންނަން ޖެހޭނެއޭ ސްޕްރީމް ކޯޓުގެ5ޖަޖުން ރާއްޖެ ދެވަނަ ޔަމަން އަށް ހަދާލާނެއޭ އިންޑިއާ އަޑީގައި އޮވެގެން މިކަން މިމަގުން ނުދާނީ ރިޔާސީ އިންތިޚާބުގެ ކަންކަން ދިޔަގޮތް އިންވެސްޓިގޭޓް ކުރަން ޕޮލިހުން މެދުވެރިކޮށް ހުކުމް ކޮށްގެންނޭ ރައްޔިތުންނަށް ދޭން ޖެހޭނީ އިންސާފުވެރި އިންތިޚާބަކުން ހޮވިގެން އަންނަ ރައީސް އެކޭ އެނޫން ނަމަ ކަމަކު ނުދާނެއޭ މިކަން ދަންނަން ޖެހޭނެއޭ ސްޕްރީމް ކޯޓުން...\nއޮކްޓޯބަރ 21, 2018 13:40\nއިންތިޒާރުގެ ބޭނުމެއް ނެތް. ތިކަން ނިމޭނީ ކޯލިޝަނާ އެއްކޮޅަށް. އެވަރަށް ފައިސާ ދީފަ އޮތީ\nއޮކްޓޯބަރ 21, 2018 13:41\nކޮން ހުކުމެއް!! ހުކުމެއް ކުރަންތަ އުޅެނީ!!! އެހެން ދުވަހު ނުކުރޭތަ ހުކުމް!!! ކިހިނެއްވާ ހުކުމެއްތަ!! ކޮބާ ސޭޓު؟ ކޮބާ "ގޅ" ބޮލާއި "ގނޖ" ބޮލާއި ދެބޯ؟\nއޮކްޓޯބަރ 21, 2018 14:05\nوَ اِذَا حَکَمۡتُمۡ بَیۡنَ النَّاسِ اَنۡ تَحۡکُمُوۡا بِالۡعَدۡلِ mi mathiveri ayat aa eggothah hukum kuraa fandiyaarun kamugai eyuren lavvaashi


India ge Serum Institute Campus gai alifaanuge haadisaaeg\nއިންޑިއާގެ ސީރަމް އިންސްޓިޓިއުޓްގެ ކޭމްޕަސްގައި އަލިފާނުގެ ހާދިސާއެއް\nމަންޖާރީ ކެމްޕަސްގެ ފަސްވަނަ ބުރިން ދުން އަރަނީ\nއިންޑިއާގެ ސީރަމް އިންސްޓިޓިއުޓް ކޭމްޕަސްގައި އަލިފާނުގެ ހާދިސާއެއް ހިނގައިފި އެވެ. ފަޔާ ބްރިގޭޑް އޮފިޝަލަކު އިންޑިއަން އެކްސްޕްރެސްއަށް ބުނި ގޮތުގައި، އަލިފާނުގެ ހާދިސާ ހިނގާފައި ވަނީ މަންޖާރީ ކޭމްޕަސްގެ ފަސްވަނަ ބުރިގަ އެވެ. އަދި އެއީ ކޮވިޝީލްޑް ވެކްސިން އުފެއްދުމާ ސީދާ ގުޅުމެއް ނެތް ބިލްޑިންއެއް ކަމަށް އޭނާ ބުންޏެވެ.\nކޮވިޑަށް ވެކްސިންއުފެއްދުމުގައި މުޅީ ދުނިޔެހެން ބަރޯސާކުރާ ކުންފުންޏަކީ އިންޑިއާގެ ސީރަމް އިންސްޓިޓިއުޓެވެ. އޮކްފޯޑް / އެސްޓްރަޒެނެކާއިން އީޖާދުކުރި ކޮވިޝީލްޑް ވެކްސިން އުފައްދަނީ މި އިންސްޓިޓިއުޓުންނެވެ.\nއިންޑިއަން އެކްސްޕްރެސްއަށް މައުލޫމާތުދިން ފަޔާ ބްރިގޭޑް އޮފިޝަލް ވިދާޅުވީ އަލިފާންގަނޑު ބޮޑުވުމުގެ ކުރިން އިމާރާތުން މީހުން ނެރެވުނު ކަމަށާއި އެހެން ނަމަވެސް ހަތަރު މީހުން އެތޭރޭގައި ތާށިވި ކަމަށެވެ. އޭގެ ތެރެއިން ވެސް ތިން މީހުން ސަލާމަތްކޮށް ހަތަރުވަނަ މީހާ ސަލާމަތްކުރުމަށް އަލިފާން ނިއްވާ ޓީމުން ހަރަކާތްތެރިވަމުން އަންނަ ކަމަށް އެނާ ވަނީ ބުނެފަ އެވެ.\nޕޫނޭ ސިޓީ ފަޔާ ބްރިގޭޑް ޗީފް ފަޔާ އޮފިސަރު، ޕްރަޝަންތު ރަންޕިސް ވިދާޅުވީ އެންމެ މުހިމު ކަމަކީ އަލިފާން ފެތުރުނަނުދިނުން ކަމަށެވެ. އޭނާ ވިދާޅުވީ ދުންބޯކަމުން ތަންދޮރު ވަކިކުރަން ވެސް ނޭނގޭ ކަމަށެވެ. އަލިފާން ނިއްވާ ޓީމަށް ދިމާވެފައި އޮތް އެންމެ ބޮޑު ދައްޗަކީ އެއީ ކަމަށެވެ.\nސިރަމް އިންސްޓިޓިއުޓް އޮފް އިންޑިޔާގެ ސީއީއޯ އަދަރު ޕޫނަވައްލާ ވިދާޅުވީ ބޮޑު ގެއްލުމެއް ނުވާ ކަމަށެވެ. މިހާދިސާއާ ކޮވިޝީލްޑް ވެކްސިން އުފައްދާ ޕްލާންޓާ ސީދާ ގުޅިފައި ނެތުމަކީ ބޮޑު ހިތްހަމަޖެހުމެވެ. އިންޑިއާއިން އަވަށްޓެރި ގައުމުތަކަށް، ދިވެހިރާއްޖެ ވެސް ހިމެނޭ ގޮތުން، ހިލޭ ފޯރުކޮށްދޭ ވެކްސިން އުފައްދަނީ ސީރަމް އިންސްޓިޓިއުޓްގަ އެވެ. މިއިންސްޓިޓިއުޓަށް އެއްވެސް މާނައެއްގައި ގެއްލުމެއް ލިބުމަކީ ދުނިޔެ އަށް ވެސް ބޮޑު ހިތާމައަކަށް ވާނެ އެވެ.\nއިންޑިއާ ކޮވިޑް-19 ކޮވިޑް ވެކްސިން\nއިންޑިއާއިން ޔުކުރޭނަށް ކޮވިޑް ވެކްސިން ފޮނުވައި ދެނީ\nއިންޑިއާއިން ކޮވިޑްގެ އާވެރިއަންޓްތައް ފެންނަން ފަށައިފި


Ali Waheed geneveyne mageh fuluhunnakah adhi nuhulhuvey | Mihaaru\nއަލީ ވަހީދު ގެނެވޭނެ މަގެއް ފުލުހުންނަކަށް އަދި ނުހުޅުވޭ\nޕޮލިސް ކޮމިޝަނަރު މުހައްމަދު ހަމީދު: ރެޑް ނޯޓިސް ނެރެގެން އަލި ހަމީދު ރާއްޖެ ގެނެވޭނެ ގޮތެއް ނެތް.\n22 ސެޕްޓެމްބަރ 2021 - 10:32\nކޯޓުތަކަށް ފިއްލަވައިގެން އުޅުއްވާ ކުރީގެ ޓޫރިޒަމް މިނިސްޓަރު އަލީ ވަހީދަށް ސުޕްރީމް ކޯޓުން އިއްވި ދެ މަހުގެ ހުކުމް ތަންފީޒުކުރަން ރާއްޖެ ގެނެސްދޭން ކަރެކްޝަނަލް ސާވިސް އިން އެދިފައިވިޔަސް އޭނާ ގެނެވޭނެ ފަސޭހަ މަގެއް އަދި ހުޅުވިފައި ނުވާ ކަމަށް ޕޮލިސް ކޮމިޝަނަރު މުހައްމަދު ހަމީދު ވިދާޅުވެއްޖެ އެވެ.\nއަލީ ވަހީދު ދެ މަހަށް ޖަލަށް ލާން ސުޕްރީމް ކޯޓުން ހުކުމްކުރީ ޝަރީއަތަށް ހާޒިރުނުވެ ކޯޓުގެ ހުރުމަތް ކެނޑި މައްސަލައިގަ އެވެ. އަލީ ވަހީދުގެ ޝަރީއަތް ކްރިމިނަލް ކޯޓުގައި އޮންލައިންކޮށް ކުރިއަށްގެންދަން ނިންމި މައްސަލައިގެ އިސްތިއުނާފު އަޑުއެހުމަށް ހާޒިރުވާން ސުޕްރީމް ކޯޓުން ޗިޓު ފޮނުވުމުން ވެސް ހާޒިރުވެވަޑައެއް ނުގަތެވެ.\nމި ހުކުމް ތަންފީޒުކުރަން އޭނާ ރާއްޖެ ގެނެސްދޭން މޯލްޑިވްސް ކަރެކްޝަނަލް ސާވިސް އިން އޮތީ ފުލުހުންގެ މުއައްސަސާގައި އެދިފަ އެވެ.\nAli Waheed genesdheyn corrections in edhumun, Fuluhunnah elheyne fiyavalhuthah balanee\nފުލުހުން ބުނެފައި ވަނީ އިންޓަޕޮލް ނޯޓިސް ނެރެގެން ނުވަތަ ޔޫކޭގެ ފުލުހުންނާ ގުޅިގެން އޭނާ ގެނެވޭނެ ގޮތެއް ހޯދާނެ ކަަމަށެވެ.\nއިންޓަޕޮލްގެ ރެޑް ނޯޓިސް ނެރޭވޭނީ ވަކި ބާވަތްތަކެއްގެ ކުށްތަކަކަށް ކަން ފާހަގަކުރައްވަމުން ޕޮލިސް ކޮމިޝަނަރު މުހައްމަދު ހަމީދު "މިހާރު"އަށް އިއްޔެ ވިދާޅުވީ ކޯޓަށް ހާޒިރުނުވެގެން ނެރެފައިވާ އަމުރުގެ މުއްދަތާއި ބާވަތަށް ވެސް ބަލާނެ ކަމަށެވެ. އެ ނޯޓިސް ނެރެގެން އަލީ ވަހީދު ރާއްޖެ ގެނެވިދާނެތޯ އާއި އިނގިރޭސި ސަރުކާރުގެ އެއްބާރުލުން ލިބޭނެތޯ ވެސް މަޝްވަރާތަކެއްކޮށްފައިވާ ކަމަށް ވިދާޅުވި އެވެ.\n"އެ ކުށާ [ކޯޓުގެ ހުރުމަތް ކަނޑާލައި ދެ މަހުގެ ހުކުމާ] ގުޅުވައި ގެންނަން އަޅުގަނޑުމެންނަށް އުނދަގޫވެދާނެ،" ހަމީދު ވިދާޅުވި އެވެ.\n"ކަރެކްޝަނަލް ސާވިސްގެ މައްޗަށް ކޮށްފައިވާ އަމުރު ތަންފީޒުކުރަން އަލީ ވަހީދު އަދި އެ ނޫން ފަރާތެއް ވެސް ހައްޔަރުކޮށްގެން އެ ހުންނެވި ތަނަކުން އިންޓަޕޮލް ނޯޓިސްއެއް ބޭނުންކޮށްގެން ގެނައުން އެއީކީ އަދި އަޅުގަނޑުމެންނަކަށް އެހާ ފަސޭހަ ދޮރެއް ނޫން ހުޅުވިފައި އޮތް."\nAli hoadhijje, ekamaku geneveyne tha?\nޖިނާއީ ގޮތުން ހިންގާ މައްސަލައެއްގެ ސީރިއަސްކަމަށް ބަލައި ނޯޓިސް ނެރެވުނަސް އޭގެ ފަހުން އޮންނަ އިޖުރާއަތުތައް ހިނގާނެ ކަމަަށާއި މީހެއްގެ މައްޗަށް ނޯޓިސްއެއް އޮތުމަކުން އެ މީހާ ހައްޔަރުކޮށްގެން ގެނެވޭނެ ގޮތެއް ނޯންނަ ކަމަށް ވިދާޅުވި އެވެ. އެކަމަކު ނޯޓިސް ނެރުމުން އެ ގައުމެއްގައި އުޅެން އުނދަގޫވެދާނެ ކަން ފާހަގަކުރެއްވި އެވެ.\nތަހުގީގަށް ހާޒިރުކުރަން ބޭނުންވެގެން ރެޑް ނޯޓިސް ނެރެފައިވާ ފަރާތްތައް ވެސް ރާއްޖެ ނުގެނެވި ތިބިކަން ހަމީދު ފާހަގަކުރެއްވި އެވެ.\n"ދެން މުޅި ޖުމްލަ މައްސަލައާ ގުޅޭ ގޮތުން އޮންނަ މަރުހަލާތައް އަޅުގަނޑުމެން އެކްސްޕްލޯކުރާނަން،" ޕޮލިސް ކޮމިޝަނަރު ވިދާޅުވި އެވެ.\nއަލީ ވަހީދު، މިނިސްޓަރު ކަމުން ވަކިކޮށް، ދައުލަތުން އޭނާގެ މައްޗަށް ދައުވާ އުފުލީ މަގާމުގައި ހުންނަވައި އެތަނުގެ ގިނަ މުވައްޒަފުންތަކަކަށް ޖިންސީ ގޯނާކުރި މައްސަލައިގަ އެވެ. އޭނާގެ މައްޗަށް ރޭޕްކުރުމުގެ ކުށުގެ ދައުވާ ހިމެނޭ ގޮތުން ޖުމްލަ ހަތް ދައުވާއެއް އުފުލާފައިވެ އެވެ.\nމި ދައުވާތަކުގެ ޝަރީއަތް ފެށުމާ އެކު އޭނާ ރާއްޖެ އިން ބޭރަށް "ފުރުވާލުމުގައި"، ބޮޑެތި ގޯސްތަކެއް ހަދާފައިވާ ކަން ސުޕްރީމް ކޯޓާއި ހައި ކޯޓުގެ ހުކުމްތަކުން ސާފުވާނެ އެބަ އޮތެވެ.\nއަލީ ވަހީދު ވިދާޅުވެފައި ވަނީ އޭނާ މަގާމުން ވަކިކުރަން "ފްރޭމްކުރީ" ކަމަށެވެ. އޭނާގެ ކުށެއް ނެތް ކަން ދައްކަވަން ޕްރެސް ކޮންފަރެންސެއް ބާއްވައި ސަރުކާރުގެ އެކި ފަރާތްތަކާއި ޕްރޮސިކިއުޓަ ޖެނެރަލް ހުސެއިން ޝަމީމަށް ވަނީ ބޮޑެތި ފާޑުކިއުންތަކެއް އަމާޒުކުރެއްވި އެވެ. ނޫސްވެރިންނާ ބައްދަލުކުރެއްވީ އޯވަސްޓޭ މައްސަލައިގައި އިނގިރޭސި ފުލުހުން އޭނާ ހައްޔަރުކޮށް ދޫކޮށްލުމާ އެކުގަ އެވެ.\nކުށްކުރުން ފުލުހުން ޖިންސީ ގޯނާކުރުން އަލީ ވަހީދު، ކުރީގެ ޓޫރިޒަމް މިނިސްޓަރު\n10 ކޮމެންޓް,2ރިއެކްޝަންސް\nމިއީ ދެން ކިހާބޮޑު ވަބާ އަކައް ވެއްޖެ ކަމެއް! މި ގައުމުގަ ހައްލު ކުރަން ބައިވަރު ކަންކަން ހުއްޓާ، އަމިއްލަ ފަޔައް ފޮއި ވައްޓާލާފަ އެކަން ރަގަޅު ކުރެވޭތޯ ތެޅިބާލަނީ! މުޅި ގައުމު ހުއްޓުވާލާފަ ތިބުނާ މަކަރުވެރި މީހާ އަތުނުލެވިގެން ތިއުޅެނީ، މިއީ ހަމަ އިތުރައް އަމިއްލައައް ބުއި ބޮޑި އަކާ ހުރެ ވީ ކަމެއްނު! ތިމީހަކު ދޫކޮއްލި ކޯޓެއްގެ ވެރިން ޖަލައް ލާން ވެއްޖެނު!\nމިދިޔަ ވެރިކަމުގަވެސް އެގައުމުގަ ގިނައިން އަލީ އުޅުނީ.\nފުލުހުންގެ ބޮލެއްނެތީމާ ތިހެންނެއްނުވާނީ. ފުލުސްއޮފީސް މިތާއުޅޭ ރަދީފާ ނޫނީ އަފީފު ދީދީއާ ހަވާލުކޮށްބަލަ. އަލީ ވަހީދު ހަފްތާއެއްތެރޭގާ ދަމާކޫއްތާފައިނަމަވެސް ރާއްޖެ އެތެރެކުރާނެ.\nއޭނާ ފުރުވާލާފައި ދެން ކީއްކުރަންތޯ ގެންނަނީ؟\nބައްލަވާ މިނިސްޓްރީގެ ސިޔާސީ ބޭފުޅެއްކަމަށްވާ. އަމިއްލަ އަނގައިން ބުނެ އެތައްބައެއްގެ ކުރިމަތީގައި ކްލަބްހައުސްގައި އެއްބަސްވީ ރައީސް އޮފީހަށް ޝަކުވާކުރަން ތިމަން އާއި އެކު ދިޔައީ ފިރިހެނުން (8) ތަކެކޭ އަދި4އަންހެނުންގެ ތެރޭގައި ޖެންޑާ މިނިސްޓަރު ހިމެނޭކަމަށް ދެން ކޮން ގިނަ މުވައްޒަފުންނަށް ޖިންސީ ފުރަށްސާރަ ކުރީއޭ ކިޔާކަށްތޯ؟ ކާކަށްތޯ ތިޔަ އޮޅުވާލައްވަނީ މިހާރު؟\nއެމްސީ ހަމީދު ތިހެންކަމަށްވާނަމަ އިސްތިއުފާ ދެއްވާ. ތިޔައީ ތިޔަބުނާހާ އުނދަގޫ މަރުހަލާތަކެއް ނޫން. ސަރުކާރުގެ އިހްލާސްތެރިކަމެއް ހަމަ ނެތީ. މިހާރު ޖިނާއީކުށް ކުރުން އެއީ ސަރުކާރުގެ މަތި ފަޑީގައި ތިބި އަދި ފުލުހުންގެ ވެރިންނަށް ބޮޑުކަމަށް ނުވަނީ. އެކަން އެބައިނގޭ މީހުން ހިންގާ ޖިނާއީ ކުށްތަކަށް ފުލުހުން އެޑެންޑްވާލެއް ލަސްކަމުން.\nމަގެއް ނުފެނިގެން އުޅޭ ތަނެއްނޭންގިގެން ސަހިންދާވެސް ނުގެނެ ވިގެން މި އުޅޭނީ.\nސަހިންދާ ކިހިނެއް ގެންނާނީ. އެއީ މިހަމީދާއެކު ކުރީގާ މަސައްކަތްކުރި ގާތް އެކުވެރިއެއްވިއްޔަ.\nތިޔަހެން ތިޔަ ވިދާޅުވީ ފާލުގައި ޕްރެސްގައި ރެޑްނޯޓިސްވެސް ނެރޭށޭ ހަމަ ބުނީތީ.\nޕީޕަލް އޮފް ރާއްޖެ\nކޯޓުގައި އޮންލައިންކޮށް ކުރިއަށްގެންދަން ނިންމި މައްސަލައިގެ އިސްތިއުނާފު އަޑުއެހުމަށް ހާޒިރުވާން ސުޕްރީމް ކޯޓުން ޗިޓު ފޮނުވުމުން ވެސް ހާޒިރުވެވަޑައެއް ނުގަތޭ ބުނެވޭކަށް ނެތް އިނގޭތޯ އަލީ ބުނީ ތިމަންއަށް ލިބުނީ އޮންލައިން އަޑުއެހުމަކަށް ހާޒިރުވުމަށެ މީޑިއާއަށް ލިޔެކިޔުން ހިއްސާކުރާނަމޭ އެހެންވީމާ އިއްވި ޖަލުހުކުމުގެ ސައްހަކަމާމެދު ސުވާލުއުފެދޭ\nAdmin Assistant and Admin Executive


Maumoon aa2fandiyaarunge shareeatheh maadhamaa baavanee | Mihaaru\nމައުމޫނާއި (ވ) އުއްތަމަ ފަނޑިޔާރާއި (ކ) އަދި އަލީ ހަމީދު ފުލުހުންގެ ލޯންޗެއްގައި. - ފޮޓޯ: މިހާރު\nމައުމޫނާއި ދެ ފަނޑިޔާރުންގެ ޝަރީއަތް މާދަމާ ބާއްވަނީ\n12 މެއި 2018 - 17:23 8 comments\nކުރީގެ ރައީސް މައުމޫން އަބްދުލްގައްޔޫމާއި އުއްތަމަ ފަނޑިޔާރު އަބްދުﷲ ސައީދާއި ސުޕްރީމް ކޯޓުގެ ފަނޑިޔާރު އަލީ ހަމީދާ ދެކޮޅަށް ދައުލަތުން އުފުލާފައިވާ ދައުވާއެއްގެ ޝަރީއަތް ކްރިމިނަލް ކޯޓުގައި މާދަމާ ބޭއްވުމަށް ތާވަލްކޮށްފި އެވެ.\nކްރިމިނަލް ކޯޓުގައި އޮތީ ތިން ބޭފުޅުންގެ މައްޗަށް ދައުލަތުން ކުރާ އަދުލު އިންސާފު ގާއިމު ކުރުމަށް ހުރަސް އެޅުމުގެ ދައުވާގެ އަޑުއެހުމެކެވެ. މި މައްސަލައިގެ އަޑުއެހުމެއް މިދިޔަ އަންގާރަ ދުވަހު ވެސް ބޭއްވި އެވެ. އެ ދުވަހުގެ އަޑުއެހުމުގައި އޮތީ ކުރިއަށް ގެންދިޔައީ މައުމޫންގެ ބައި ނުލަ އެވެ.\nމައުމޫންގެ ސިއްހީ ހާލުކޮޅު ބޮޑުވުމާ ގުޅިގެން އެމަނިކުފާނު ކްރިމިނަލް ކޯޓަށް ހާޒިރު ކުރެވެން ނެތް ކަމަށް މީގެ ކުރިން ފުލުހުން ވަނީ ކްރިމިނަލް ކޯޓަށް އަންގައިފަ އެވެ. މައުމޫންގެ ޝަރީއަތް ކޯޓުގައި ތާވަލްކޮށްފައިވާއިރު، އެމަނިކުފާނު އިއްޔެ އޭޑީކޭ ހޮސްޕިޓަލްގައި ފަރުވާ ހޯއްދެވި އެވެ.\nމީގެއިތުރުން އުއްތަމަ ފަނޑިޔާރުގެ މައްޗަށް އުފުލާފައިވާ ޓެރަރިޒަމްގެ އަމަލެއް ކުރަން އުޅުމުގެ ދައުވާގެ ޝަރީއަތެއް ވެސް ކްރިމިނަލް ކޯޓުގައި ވަނީ ތާވަލްކޮށްފަ އެވެ.\nއުއްތަމަ ފަނޑިޔާރުގެ މައްޗަށް މިދިޔަ ހަފްތާގައި ވަނީ ދެ ހުކުމެއް އިއްވައިފަ އެވެ. އެއީ ދައުލަތުގެ މަސައްކަތަށް ހުރަސް އެޅިކަން ސާބިތުވެ ހަތަރު މަހާއި 24 ދުވަހުގެ ޖަލު ހުކުމަކާއި ރަސްމީ ހައިސިއްޔަތުން ކުރަންޖެހޭ މަސައްކަތަށް ނުފޫޒު ފޯރުވިކަން ސާބިތުވެ އެމަނިކުފާނުގެ މައްޗަށް ކުރި އެއް އަހަރާއި ހަތް މަހާއި ހަ ދުވަހުގެ ޖަލު ހުކުމެކެވެ. އަދި ޢަލީ ހަމީދުގެ މައްޗަށް ވެސް ރަސްމީ ހައިސިއްޔަތުން ކުރަންޖެހޭ މަސައްކަތަށް ނުފޫޒު ފޯރުވިކަން ސާބިތުވެ އެއް އަހަރާއި ހަތް މަހާއި ހަ ދުވަހުގެ ޖަލު ހުކުމެއް އިއްވި އެވެ.\nމީގެއިތުރުން ކުރީ ޕޮލިސް ކޮމިޝަނަރު އަހުމަދު އަރީފްގެ މައްޗަށް އުފުލާފައިވާ ޓެރަރިޒަމްގެ އަމަލެއް ކުރަން އުޅުމުގެ ދައުވާގެ ޝަރީއަތް ވެސް މާދަމާ ބޭއްވުމަށް ވަނީ ހަމަޖެހިފަ އެވެ. އަދި ކެންދޫ ދާއިރާގެ މެމްބަރު އަލީ ހުސެއިންގެ މައްޗަށް އުފުލާފައިވާ ގާނޫނު ތަންފީޒުކުރާ މުވައްޒަފެއްގެ މަސައްކަތަށް ގަސްދުގައި ހުރަސް އެޅުމުގެ ދައުވާގެ ފުރަތަމަ އިބްތިދާއީ އަޑުއެހުމެއް ވަނީ ތާވަލްކޮށްފަ އެވެ.\nއިތުރު ލިޔުންތައް ރައީސް މައުމޫން އަބްދުލްގައްޔޫމް ކުށްކުރުން ކްރިމިނަލް ކޯޓް ސުޕްރީމް ކޯޓް ކުރީގެ ފަނޑިޔާރު އަލީ ހަމީދު ކުރީގެ އުއްތަމަ ފަނޑިޔާރު އަބްދުﷲ ސައީދު\nދެ ފަނޑިޔާރުންގެ ޝަރީއަތުގެ އަޑުއެހުމެއް މާދަމާ\nމައުމޫންގެ ބަންދާ މެދު މިރޭ ގޮތެއް ނުނިންމި\nއުއްތަމަ ފަނޑިޔާރުގެ މަގާމު ހުސްވެއްޖެ\n15 hours ago 98


އާއިލާ މެމްބަރަކާއިއެކު ޖިންސީ ޢަމަލު ހިންގި މީހަކު ޖަލަށް ލައިފި – Dhuvas Online\nސ. މަރަދޫ، ފޮރެސްޓް، މޫސާ އާދަމް (46އ) - ފޮޓޯ: ޕޮލިސް މީޑިއާ\nއާއިލާ މެމްބަރަކާއިއެކު ޖިންސީ ޢަމަލު ހިންގި މީހަކު ޖަލަށް ލައިފި\nޢާއިލާ މެމްބަރަކާއެކު ޖިންސީ ޢަމަލެއް ހިންގިކަމުގެ ކުށް ސާބިތުވި މީހަކު 20 އަހަރު ދުވަހުގެ މުއްދަތަށް ޖަލަށް ލުމަށް އައްޑޫ އަތޮޅު ހިތަދޫ މެޖިސްޓްރޭޓް ކޯޓުން ޙުކުމްކޮށްފިއެވެ.\nޢާއިލާ މެމްބަރަކާއެކު ޖިންސީ ޢަމަލެއް ހިންގިކަމުގެ ކުށް ސާބިތުވުމާއި ގުޅިގެން ޙުކުމްކޮށްފައިވަނީ ސ. މަރަދޫ، ފޮރެސްޓް، މޫސާ އާދަމް (46އ) އެވެ.\nމޫސާ ޢާދަމްގެ މައްޗަށް ޢާއިލާ މެމްބަރަކާއެކު ޖިންސީ ޢަމަލެއް ހިންގުމުގެ ކުށުގެ ދަޢުވާ އުފުލާފައިވަނީ 2016 ވަނަ އަހަރުގެ ތެރޭގައި 18 އަހަރުން ދަށުގެ އާއިލާ މެމްބަރަކާއެކު ޖިންސީ ޢަމަލެއް ހިންގާކަމަށް ތުހުމަތުކުރެވޭ މައްސަލައާއި ގުޅިގެންނެވެ.\nމި ދަޢުވާ ބެލުމަށްފަހު އައްޑޫ އަތޮޅު ހިތަދޫ މެޖިސްޓްރޭޓް ކޯޓުން ކޮށްފައިވާ ޙުކުމްގައި ބުނަނީ ޤާނޫނު ނަންބަރު 2009/12 ކުޑަކުދިންނަށް ޖިންސީ ގޯނާކުރާ މީހުންނާމެދު ޚާއްޞަ އުޞޫލަތަކަކަށް ޢަމަލުކުރުމުގެ ޤާނޫނުގެ 15 ވަނަ މާއްދާގެ (ހ) އާ ޙަވާލާދީ އެމާއްދާގެ (ށ) ގެ ދަށުން މޫސާ އާދަމްގެ މައްޗަށް ހުށަހެޅި ޢާއިލާގެ މެމްބަރަކާއެކު ޖިންސީ ޢަމަލެއް ހިންގުމުގެ ކުށުގެ ދަޢުވާއަށް އިންކާރުކުރިނަމަވެސް ދަޢުލަތުން ހުށަހެޅި ހެކިންގެ ހެކިބަހުންނާއި ހުށަހެޅިފައިވާ އެންމެހައި ޤަރީނާތަކުގެ މައްޗަށް ބިނާކޮށް ޢާއިލާ މެމްބަރަކާއެކު ޖިންސީ ޢަމަލެއް ހިންގާފައިވާކަން ޝަރީޢަތަށް ސާބިތުވާކަމަށެވެ.\nއެހެންކަމުން ޤާނޫނު ނަންބަރު 2009/12 ކުޑަކުދިންނަށް ޖިންސީ ގޯނާކުރާ މީހުންނާމެދު ޚާއްޞަ އުޞޫލުތަކަކަށް ޢަމަލުކުރުމުގެ ޤާނޫނުގެ 15 ވަނަ މާއްދާގެ (ހ) އާ ހަވާލާދީ އެމާއްދާގެ (ށ) ގެ ދަށުން މޫސާ އާދަމްގެ މައްޗަށް ޢާއިލާ މެމްބަރަކާމެދު ޖިންސީ ޢަމަލެއް ހިންގުމުގެ ކުށް ސާބިތުވެއްޖެކަމަށް ކަނޑައަޅައި މިކުށުގެ އުޤޫބާތެއްގެ ގޮތުން 20 އަހަރު ދުވަހުގެ މުއްދަތަށް ޖަލަށް ލުމަށް ޙުކުމްކުރާކަމަށް އޮކްޓޯބަރު މަހުގެ 16 ވަނަ ދުވަހު އައްޑޫ އަތޮޅު ހިތަދޫ މެޖިސްްޓްރޭޓް ކޯޓުން ކުރި ޙުކުމްގައި ވެއެވެ.


މެންބަރުކަމަށް ކުރިމަތިލާނެކަން އިއުލާނުކުރީމާ ނޫސްތަކުން ސުރުޚީއެއް ލިބިދާނެ - އަމިއްލަ ރަށުން 16 ވޯޓު ނުލިބޭ މީހުންނަށް އެހެން ދާއިރާއަކުން ވޯޓުލާނީ ކާކު؟\nއިރުވައި މޫސުމަށް ދޮން ދޫނި އަންނަ ފަދައިން މިހާރު މިއޮތީ މަޖިލީހަށް ކުރިމަތިލުމުގެ މޫސުން އައިސްފައެވެ. އެއްބައަކު ހަމަ އިޚްލާޞްތެރިކަމާއިއެކު ނުކުމެ ކުރިމަތިލައި ގެންދަނީ ކެންޕޭނުކުރަމުންނެވެ. އަނެއްބައަކު ފުރުޞަތުގެ ބޭނުން ހިފަނީ ނަން މަޝްހޫރުކޮށްލަން ނޫސްތަކުން ސުރުޚީއެއް ހޯދުމަށެވެ.\n2014 ވަނަ އަހަރު ބޭއްވި މަޖިލިސް އިންތިޚާބަށް ކުރިމަތިލުމުން އަމިއްލަ ޢާއިލާ ދިރިއުޅޭ ރަށުން 16 ވޯޓު ނުލިބުނު މީހުން މޭލެ އާއި އެހެން ބައެއް ދާއިރާތަކަށް ކުރިމަތިލައި ވާދަކުރާނެ ކަމުގެ ސުރުޚީތައް ދަނީ މިހާރުވެސް ދަނީ ފެންނަމުންނެވެ.\nއުންމީދު ކުރެވޭ ގޮތުގައި މަޖިލިސް އިންތިޚާބުގައި ވެސް ރައްޔިތުން ވޯޓު ދޭނީ އަތަށްލައިދޭ ރުފިޔާއަކަށް ނޫނެވެ. ޤައުމާއިމެދު ވިސްނުމަށްފަހުގައެވެ. އެމީހެއްގެ ކިބައިން ޤައުމަށް ކުރާނެ ފައިދާއަށް ބަލައިފައެވެ. މިހައިތަނަށް ރައްޔިތުންނަށް ކޮށްދީފައިވާ ޚިދުމަތަށް ބަލައިފައެވެ.\nދިވެހި ޤައުމުގެ މިނިވަންކަމާއި އިސްތިޤްލާލް އަދި ރާއްޖެއިން އިސްލާމް ދީން ރާއްޖެ ދޫކޮށް އޮޔާދަނިކޮށް އެހާލަތުން ޤައުމު ސަލާމަތް ކުރުމަށް ކެރިގެން ނުކުމެ "ޖިހާދު" ކުރި މުޖާހިދުންގެ މަތިން ރައްޔިތުން ހަނދާން ކުރާނެއެވެ. ޕޯޗްގީޒުންނާއި ދިވެހިންގެ މަދު ބައަކު ބައިވެރިވި ފަދައިން ފާއިތުވި5އަހަރު ޤައުމު ފަނާކުރުމުގެ މަސައްކަތުގެ އުޅުނީ ކޮން ބައެއްކަން ރައްޔިތުންނަށް ވަރަށް ސާފުކޮށް އެނގެއެވެ. މުޅި ދިވެހި ޤައުމާއި ރައްޔިތުން އެންމެ މީހަކަށް "ވެދުންކުރަން" ނުކުމެ މަސައްކަތް ކުރީ ކޮންބައެއްކަންވެސް ވަރަށް ރަނގަޅަށް އެނގެއެވެ.\nސެޕްޓެމަބަރު 23 ވަނަ ދުވަހު ރައްޔިތުން ނުކުމެ އަމިއްލަ އެދުމުން ފުރިގެންވާ އެ ލަޝްކަރު ބަލިކޮށް ދިވެހި ޤައުމު ދިވެހިންނަށް އަނބުރާ ހޯދުމުން ނުކުމެ އެ ލަޝްކަރުގައި ހުރެގެންވެސް އަހަރެން ޖިހާދުކުރީ ހަމަ ތިއަ ލޮބުވެތި ރައްޔިތުންނާއިއެކުގައި ކަމަށް ކިތަންމެ ބާރަށް ބުނި ނަމަވެސް ރައްޔިތުން މިއަދު އެއަޑެއް ނުއަހާނެއެވެ. އެލަޝްކަރުގައި އަހަރެން ކުރީ ސިޔާސީ ގޮތުން ކަމަށް ބުނި ނަމަވެސް އެ އަޑެއްވެސް ނުއަހާނެއެވެ. އަހައިގެންވެސް ނުވާނެއެވެ.\nދުނިޔެ ދެކެފައިވާ ޚުދުމުޚުތާރު އެންމެ ބޮޑެތި އަނިޔާވެރިން ޤައުމުތަކުގެ ރައްޔިތުންނާއިމެދު އަމަލުކުރި ގޮތަށް ދިވެހި ރައްޔިތުންނާއިމެދު އަމަލުކުރަމުން ދިއައިރު އަތްޖަހައި ހިތްވަރުދީ، އަދި ޤައުމުގެ ބައިތުލްމާލު ހުސްކޮށްލި އިރުވެސް އެކަންކަމުން ފައިދާ ހޯދައި އަތްޖަހަން ތިބި މީހުން މިއަދު ރައްޔިތުން ކުރިމައްޗަށް ނުކުމެ "އެއީ ސިޔާސީ ގޮތުން ކުރި ކަމެއް" ކަމަށް ބުނި ނަމަވެސް ރައްޔިތުން މިއަދު އެކަން ޤަބޫލެއް ނުކުރާނެއެވެ.\nއެއެންމެންނަކީ ވެސް ޣައްދާރުންނެވެ. މުޖުރިމުންނެވެ. އެ އެންމެންނަށްވެސް ޖެހޭނީ ހަމަ އިންޞާފާއި ކުރިމަތިލާށެވެ! ބޮޑު ވަގަކު، އިސްލާމް ދީނުގެ ޙުކުމްތަކަށް ގޮންޖަހައި އަމިއްލަ ޙުކުމްތައް ނެރޭ މީހަކު ދިފާޢުކޮށް، އެކަންކަން ނުކުރާ ކަމަށް ހަދައި ރައްޔިތުން ވާވައްދުވައިގެން އިތުރު ފުރުޞަތު ދޭން މަސައްކަތް ކުރި މީހުންނަށް ދޭންޖެހޭ އަދަބުތައް މިހާރު އަމަލުކުރާ ޤާނޫނު އަސާސީންވެސް ހާމައަށް ފެންނަން އެބައޮތެވެ. އަވަސްކުރަންވީ ދައުވާތައް އުފުލުމެވެ!\nނާވާރަ ވަނަ ރައްޔިތުންގެ މަޖިލީހުގެ ފުރަތަމަ ޖަލްސާގެ ރިޔާސަތު ބަލަހައްޓަވާނީ ސިޔާމް\nއަބަދުވެސް އިޞްލާޙްކުރަން ޖެހޭ ކަންތައްތައް ހުންނާނެ - ހުތުރުބަސްތައް ނުބުނެ ކަންކަން އިޞްލާޙްކުރަން މަސައްކަތް ކުރުމަށް ޤާސިމް އެދިވަޑައިގެންފި\nމަޖިލީހުގެ މާހެފުން ޝަރަފުވެރި ކޮށްދެއްވީ ރައީސް ސޯލިހް\nގިނަ މެންބަރުންތަކަކަށް މަޖިލީހަށް ފުރުޞަތު ނުދިނީ ރައްޔިތުންގެ ފައިސާއިން ވައްކަންކޮށް އަނިޔާވެރިވާން ފުރުޞަތު ދިނީމަ!: ގަބޯ\nމަގާމުން ވަކިވާ ފަނޑިޔާރުންނަށް އިނާޔަތް ލިބޭ ބިލް ކޮމިޓީން ފާސްކޮށްފި\nމަގާމު ގެއްލޭ ފަނޑިޔާރުންނަށް އިނާޔަތް ދޭ ބިލް ބަލައިގަނެ, ކޮމިޓީއަށް ފޮނުވައިފި


Naibunnah inaayai dhey bill thasdheegu nukurehvvumun Rayyithun ge thaureef Raees ah! – adduLIVE\nLast Updated: June 1, 17:56\nނާއިބުންގެ އިނާޔަތުގެ ބިލް ތަސްދީގު ނުކުރެއްވުމުން ރައްޔިތުންގެ ތައުރީފު ރައީސަށް!\nMay 15, 2019, 12:10 މުހައްމަދު އައިމަން\nކުރީގެ ނާއިބުންނަށް އިނާޔަތް ދިނުމުގެ ތަސްދީގު ނުކުރައްވާ އިތުރު ވިސްނުމަކުން އެ ބިލާއި މެދު ވިސްނުމަށް މަޖިލީހަށް ފޮނުވާލުމުން ރައީސުލްޖުމްހޫރިއްޔާ އިބްރާހީމް މުހައްމަދު ޞާލިހަށް ރައްޔިތުން ތައުރީފު ކުރައްވައިފިއެވެ.\nކުރީގެ ނާއިބު ރައީސުންނަށް އިނާޔަތް ދިނުމަށް ރައްޔިތުންގެ މަޖިލީހުން ފާސް ކުރުމުން ސޯޝަލް މީޑިއާގައި ރައްޔިތުން ވަނީ ވަރަށް ބޮޑަށް ނުރުހުން ފާޅުކޮށްފައެވެ. ކުރުގޮތަކަށް ދަންނަވާނަމަ ރައްޔިތުން "ރަތަށް" އެރިއެވެ. ރައްޔިތުންގެ މަޖިލީހުގެ އޭދަފުށީ ދާއިރާގެ މެންބަރު އަހްމަދު ސަލީމް (ރެޑްވޭވް ސަލީމް) ހުށަހެޅުއްވި އެ ބިލު މަޖިލީހުން ފާސްކުރީ މިދިޔަ މަހުގެ 18ވަނަ ދުވަހުއެވެ.\nމި ބިލު މަޖިލީހުން ފާސްކުރުމުން ބައެއް ރައްޔިތުން ސޯޝަލް މީޑިއާގައި ބުނެފައިވަނީ ނާއިބު ރައީސުންނަށް އިނާޔަތް ދޭނަމަ އިނާޔަތް ދޭން ވާނީ ރައްޔިތުން އިންތިހާބު ކޮށްފައިވާ ނާއިބު ރައީސުންނަށް އެކަނި ކަމަށެވެ. ބައެއް ރައްޔިތުން އޭރު ބުނިގޮތުގައި ރައީސް ސާލިހު އެ ބިލު ތަސްދީގު ކުރައްވައިފި ނަމަ އެއީ ރައްޔިތުންގެ ބައިތުލްމާލުން ބޭކާރު އެތައް ހަރަދެއް ކުރުމުގެ ފެށުން ކަމަށް ސިފަ ކޮށްފައިވާއިރު އަނެއްބައި މީހުން ބުނަނީ ކުރު މުއްދަތަކަށް ނާއިބު ރައީސްކަން ކޮށްފައިވާ ތިބި ފަރާތްތަކަށް އިނާޔަތެއްވެސް އަދި ސެކިއުރިޓީއެއް ވެސް ލިބިގެން ނުވާނެ ކަމަށެވެ.\nސޯޝަލް މީޑިއާގައި ހޫނު ބަހުސްތަކެއް ކުރިއަށްދިޔަ އެ މައްސަލާގައި އޭރު ރައީސް އޮފީހުގެ ތަރުޖަމާނު އިބްރާހީމް ހޫދު ވިދާޅުވީ ރައްޔިތުންގެ އެހާ ބޮޑު ކަންބޮޑުވުމެއް އެފަދަ ކަމެއްގައި އެކުލެވިގެންވާ ނަމަ އެފަދަ ބިލެއް ތަސްދީގު ކުރެއްވުމުގެ ކުރިން ރައީސް ވިސްނަވާނެ ކަމަށެވެ. ނަމަވެސް އަދި އެކަމަށް ގޮތެއް ނުނިންމަވާ ކަމަށްވެސް ހޫދު މީގެކުރިން ވަނީ ވިދާޅުވެފައެވެ.\nއެންމެ ފަހުން އިއްޔެ ފެނިގެން ދިޔައީ ކުރީގެ ނާއިބު ރައީސްކަން ކޮށްފައި ތިބި ފަރާތްތަކަށް އިނާޔަތް ދިނުމަށް މަޖިލީހުން ފާސްކުރި ބިލު އަނބުރާ މަޖިލީހަށް ފޮނުވާލި މަންޒަރެވެ.\nމި ބިލު ރައީސް ތަސްދީގު ނުކުރައްވާ އަނބުރާ މަޖިލީހަށް ފޮނުވާލުމުން ރައީސް ސާލިހަށް ގިނަ ބަޔަކު ވަނީ ތައުރީފު ކުރައްވާފައެވެ. ގިނަބަޔަކު ބުނަނީ އެފަދަ ކަމެއް ރައީސް ނުކުރެއްވީތީ ރައީސަށް ޝުކުރު އަދާ ކުރައްވާ ކަމަށެވެ. ބައެއް މީހުން ބުނީ ދައުރު ފުރިހަމަ ނުކުރާ ނާއިބު ރައީސުންނަށް އިނާޔަތް ދީގެން ނުވާނެ ކަމަށެވެ.\nYay! Way to go Mr. PRESIDENT https://t.co/SRCoHaYPWr\n— Fathimath Afiya (@FathmathAfiya) May 14, 2019\nThat'sagood decision. Only thing which former vice president's need is protection if need be.\nIfaretired fishermen aged 55, cannot getapayment bcoz he wasaformer fishermen, vice president's doesn't deserve to be paid.https://t.co/FsgHOuOgVG\n— Saajid Rasheed (@Sajidryd) May 14, 2019\nMeethi salhi. Shukuriyyaa ?? @presidencymv @ibusolih https://t.co/K3J2E6kgdq\n— Ibbè Mohamed ? (@IbbeMohamed) May 14, 2019\nSaabas Raees @ibusolih\n— Ismail Zariyand (@zariyand) May 14, 2019


Maafushi Jalun Negi Sample Thakuge Therein 22 Sample Eh Negative | Hathaavees\nމާފުށި ޖަލުން ނެގި ސާމްޕަލްތަކުގެ ތެރެއިން 22 ސާމްޕަލް ނެގެޓިވް\nމެއި 11, 2020 ހަތާވީސް އޮންލައިން\nމާފުށި ޖަލުގައި މީގެކުރިން ގައިދީއެއްގެ ސާމްޕަލް ނަގަނީ: ފޮޓޯ / ކަރެކްޝަން\nޖަލުތަކުގައި ކޮވިޑް19 ފެތުރިފައިވާ މިންވަރު ދެނެގަތުމަށްޓަކައި މާފުށީ ޖަލުން ނެގި ސާމްޕަލްތަކުގެ ތެރެއިން 22 ސާމްޕަލެއްގެ ނަތީޖާ ނެގެޓިވް ވެފައިވާ ކަމަށް ހޯމް މިނިސްޓަރު އިމްރާން އަބްދުﷲ ވިދާޅުވެއްޖެއެވެ.\nނޭޝަނަލް އިމަޖެންސީ އޮޕަރޭޝަން ސެންޓަރުން ދަރުބާރުގޭގައި މިއަދު ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން ހޯމް މިނިސްޓަރު އިމްރާން އަބްދުﷲ ވިދާޅުވީ ޖަލުން ނަގާފައި ވަނީ 38 ސާމްޕަލް ކަމަށެވެ. އަދި އޭގެތެރެއިން 22 ސާމްޕަލްގެ ނަތީޖާ ލިބިފައިވާއިރު އެ ސާމްޕަލްތައް ނެގެޓިވްވެފައިވާ ކަމަށް މިނިސްޓަރު އިމްރާން ވިދާޅުވިއެވެ.\nހެލްޕް ޕްރޮޓެކްޝަން އެޖެންސީ އިން މިހާރު ދަނީ އެއްވެސް ޕޮޒިޓިވް ކޭސްްއަކާ ގުޅުމެއް ނެތް މީހުން ކޮވިޑަށް ޓެސްޓް ކުރުމަށް ރާއްޖޭގެ އެކި ސަރަހައްދުތަކުން ރޭންޑަމް ސާމްޕަލް ނަގަމުންނެވެ.\nމިހާތަނަށް ރާއްޖެއިން ޕޮޒިޓިވްވި މީހުންގެ ތެރޭގައި އެއްވެސް ޕޮޒިޓިވް މީހަކާއި ބައްދަލުނުވާ ގިނަ އަދަދެއްގެ މީހުންވެސް ވަނީ ކޮވިޑް19 އަށް ޕޮޒިޓިވްވެފައެވެ. އެހެންކަމުން އެއީ ބިރުވެރިކަމެއްގެ ގޮތުގައި ސިއްހީ މާހިރުން އަންނަނީ ލަފާ ކުރަމުންނެވެ.\nމިހާތަނަށް ރާއްޖެއިން ކޮވިޑަށް 862 މީހަކު ވަނީ ވައިރަހަށް ޕޮޒިޓިވްވެފައެވެ. އަދި ބަލިން ރަނގަޅުވެފައި ވަނީ 30 މީހުންނެވެ. މި ބަލީގައި ރާއްޖެއިން މިހާތަނަށް ތިން މީހަކު ވަނީ މަރުވެސްވެފައެވެ.\nPrevious ނުރައްކާތެރި ހަމަލާއެއް މިދިޔަ ހަފްތާގައިވެސް ރޭވި، އެކަން ވަނީ ހުއްޓުވާފައި: އިމްރާން\nNext ގާނޫނު ތަންފީޒު ކުރާ މުއައްސަސާތަކުގެ ކަރާމާތް ނަގަހައްޓަން ޖެހޭ: ޑރ. ޝަހީމް\nއިތުބާރު ނެތް ކަމަށް ވައްދާފައި ވަނިކޮށް އަމީން އިސްތިއުފާ ދީފި\nއޮކްޓޯބަރ 21, 2020\nދައުވާކުރަން ފޮނުވީ އެކަށީގެންވާ ވަރަށް ހެކި ހުރުމުން: އޭސީސީ\nއޮކްޓޯބަރ 20, 2020\nބައެއް އަރަބި ގައުމުތަކުގެ ސަފީރުންނާ ޝާހިދު ބައްދަލުކުރައްވައިފި\nރައްޔިތުންގެ އިތުބާރު ގެއްލޭކަން ހެކިތަކެއް ބޭނުމެއް ނުވާނެ: އަލީ އާޒިމް\n24 މެންބަރުންގެ ސޮއާއެކު އަމީންގެ އިތުބާރު ނެތްކަމުގެ މައްސަލަ މަޖިލީހަށް ވައްދައިފި


ޕުކެޓް އިންޓަރނޭޝަނަލް މެރެތަންގެ5ކިލޯމީޓަރުގެ ގިންތިން ރާއްޖޭގެ މޯޑު އެއްވަނަ ހޯދައިފި\nތައިލެންޑުގެ ޕުކެޓް އިންޓަރނޭޝަނަލް މެރެތަންގެ5ކިލޯ މީޓަރު ގިންތިން ރާއްޖޭގެ އުއްމީދީ ދުވުންތެރިޔާ މުހައްމަދު ރަޝީދު (މޯޑް) އެއްވަނަ ހޯދައިފިއެވެ.\n1056 ދުވުންތެރިންނާއެކު ފެށި މިރޭސް މޯޑު ނިންމީ 16 މިނެޓް 43 ސިކުންތުންނެވެ.\nރާއްޖޭގެ މެރަތަން ޝޮޕުން ސްޕޮންސަރކޮށްފައިވާ ދިވެހި ސިފައިންގެ ކްލަބުގެ މޯޑުގެ މި ފަޚުރުވެރި ވަނައަކީ ރާއްޖޭން ބޭރުގައި ބޭއްވި މި ރާސްތާގެ ބައިނަލްއަޤްވާމީ ރޭހަކުން ދިވެއްސަކު އެއްވަނަ ހޯދި ފުރަތަމަ ފަހަރެވެ.\n2014 ވަނަ އަހަރުގެ ޕުކެޓް މެރެތަންގެ ހާފް މެރެތަން ކެޓަގަރީން ޢުމުރުފުރާއިން ތިން ވަނަ ހޯދި މޯޑު ބުނީ ޕުކެޓަށް ވަރަށް މޫސުން ގޯސްކޮށް ކަމަށެވެ. އަދި ދުވީވެސް ފެންގަނޑުގެ ތެރޭގައި ކަމަށާއި ނަމަވެސް ލިބުނު ކާމިޔާބީއަށް އުފާކުރާ ކަމަށެވެ.\nމޯޑު އިތުރަށް ބުނީ އެމްއެންޑީއެފް އިން ދެމުން އަންނަ އެހީތެރިކަމަށް ޗީފް އޮފް ޑިފެންސް ފޯސް މޭޖަރ ޖެނެރަލް ޢަބްދުﷲ ޝަމާލަށް ޝުކުރުއަދާކުރާ ކަމަށެވެ.\nއޭނާ ހޯދާފައިވާ ކާމިޔާބީތަކަށް ބަލާލާ އިރު، ސިންގަޕޫރުގައި މިދިޔަ ހަފުތާގައި ބޭއްވި އޮސިމް ސަންޑައުން މެރެތަންގެ 10 ކިލޯމީޓަރުގެ ބައިން3ވަނަ ހޯދުމާއި މި އަހަރުގެ ފެބްރުއަރީ މަހު ނިއު ދިއްލީ މެރެތަންގެ ހާފް މެރެތަންގެ އިވެންޓުގެ ޢުމުރުފުރާ އިން3ވަނަ އަދި ޖެނުއަރީ މަހު އޮތް ދުބާއީ މެރެތަންގައި ތިން މިނެޓުގެ ކުރިއެރުމަކާ އެކު2ގަޑި 37 މިނެޓުން ފުލް މެރެތަންޖެހުން ފާހަގަކޮށްލެވެއެވެ.


އަލީ އަހުމީންގެ ލިޔުންތައް\nއަލީ އަހުމީން 09 ނޮވެމްބަރ 2017 1 ކޮމެންޓް\nމަޝްހޫރު ފިލްމު ޕުރޮޑިއުސާރ ފާތިމަތް ނަހުލާގެ އަސަރުގަދަ ލޯބީގެ ފިލްމު "ބޮސް"9ނޮވެމްބަރ 2017 ވަނަދުވަހުގެރޭ (މިރޭ) ނ.ވެލިދޫގައި ދެއްކުމަށް ވަނީ ހަމަޖެހިފައެވެ. ނ.ވެލިދޫގައި މިފިލްމު ދެއްކުމަށް ހަމަޖެހިފައި ވަނީ ނޮވެމްބަރު މަހުގެ 9، 10 ގައި ނ.ވެލިދޫ މަގޭ ސިނަމާގައެވެ. ވެލިދޫގައި2ޝޮވް ދެއްކުމަށް ހަމަޖެހިފައިވާއިރު މިރޭގެ ޝޯވް ވަނީ ފުލްވެފައެވެ. ވެލިދޫއަކީ މިފިލްމު ނ.އަތޮޅުން ދައްކާ ފުރަތަމަ ރަށްކަން ފާހަގަކުރަމެވެ....\nވެލީދޫގެ އެކިސަރަހައްދުތަކުން ކަރަންޓު ކަނޑަމުންދަނީ.....\nއަލީ އަހުމީން 25 ސެޕްޓެމްބަރ 2017 1 ކޮމެންޓް ހަބަރު،\nފެނަކަ ވެލިދޫ ބުރާންޗްގައި ކަރަންޓުދިނުމަށް ބޭނުންކުރާ 300 ކިލޯ ވޯޓްގެ ޖަނޭޓަރަކަށް ދިމާވި މައްސަލައަކާ ގުޅިގެން މިޔަދު ހެނދުނުން ފެށިގެން ރަށުގެ އެކި ސަރަހައްދުން ކަރަންޓު ކަނޑަމުން އެބަގެންދެއެވެ. މިގޮތަށް ސަރަހައްދުތަކުން ކަރަންޓު ކަނޑަމުން ދަނީ ކޮންމެ ސަރަހައްދަކުންވެސް 1 ގަޑީރަށެވެ. މިޔަދު ހެނދުނު ފެނަކަ ވެލިދޫ ބުރާންޗުން ދިން އެނުންސްމެންޓުގައި ވާގޮތުން މައްސަލަ ހައްލުވަންދެން ރަށުގެ އެކި ސަރަހައްދު ތަކުން ކަރަންޓު ކަނޑަމުންދާނެއެވެ....\nބައޮކަލޯ ކުއިންސް ފުޓްސަލް ކަޕް 2017 ރޭ ފަށާއިފި\nއަލީ އަހުމީން 13 ސެޕްޓެމްބަރ 20170ކޮމެންޓް ހަބަރު،\nބުރަދަރހޫޑް އެސޯސިއޭޝަން އޮފް ނޮލެޖެބަލް އެކްޓިވް ލޯޔަލް ވަންސް (ބައޮކަލޯ)ގެ ފަރާތުން ބައޮކަލޯ ކުއިންސް ފުޓްސަލް ކަޕް 2017 ރޭ ފަށައިފިއެވެ. މިމުބާރާތުގައި ޖުމުލަ3ޓީމް ބައިވެރިވެފައިވެއެވެ. މުބާރަތް ހުޅުވި މެޗްގައި ބައްދަލު ކުރީ ކުލަބް ސްޓީލްރެޑް އަދި ގުރޭ ކުއިންސްއެވެ. މިމެޗް 16 ލަންޑު 1 ލަނޑުން ކާމިޔާބް ކުރީ ކުލަބް ސްޓިލްރެޑްއެވެ. މިމެޗްގެ މޮޅު ކުޅުންތެރިޔާއަށް ހޮވުނީ ކުލަބް ސްޓިލްރެޑްގެ ޖާޒީ...\nއަލީ އަހުމީން 10 ސެޕްޓެމްބަރ 20170ކޮމެންޓް ހަބަރު، ކުޅިވަރު،\n2016 ވަނަ އަހަރުގެ އިނާމް ދިނުމުގެ ޖަލްސާ ނ.އަތޮޅު ތަޢުލީމީ މަރުކަޒްގައި ބާއްވައިފިއެވެ. މިޖަލްސާ ބާއްވާފައިވަނީ18 އޯގަސްޓް 2017 ވީ ހުކުރު ދުވަހުގެ ރޭ ނ.އަތޮޅު ތަޢުލީމީ މަރުކަޒްގެ ރިހިމާލަމްގައެވެ. މިޖަލްސާގެ ޝަރަފްވެރި މެޚްމާނަކީ ޑިޕާޓްމެންޓް އޮފް ހަޔަރ އެޑިޔުކޭޝަންގެ ޑިރެކްޓަރ ޖެނެރަލް ޑރ. އަބްދުއްރަޚްމާން ހަސަންއެވެ. މިޖަލްސާގައި ކްލާސް ޕްރައިޒް، ކްލާސް ޕްރޮގްރެސް ޕްރައިޒް ، ސަބްޖެކްޓް ޕްރައިޒް ، އޮނަރލިސްޓެޑް އެވޯޑް...\nވެލިދޫ ބަނދަރު އީދަށް ދިއްލާލަނީ\nއަލީ އަހުމީން 21 އޯގަސްޓް 2017 1 ކޮމެންޓް ހަބަރު، ރިޕޯޓް،\nނ. ވެލިދޫ ބަނދަރު މަރާމާތުކޮށް ޑިޒައިނަށް ބަދަލު ގެނެސް އިތުރަށް ބޮޑު ކުރުމަށް ފަހު ބަނދަރު ސަރަހައްދު އީދަށް ދިއްލުމަށް ނިންމާފައިވާ ކަމަށް ވެލިދޫ ކައުންސިލުން ބުނެފި އެވެ. އެންޑީއަށް މައުލޫމާތު ދެމުން ވެލިދޫ ކައުންސިލުން ބުނީ ބަނދަރުގެ މަސައްކަތް ކުރަމުން އަންނަ އެމްޓީސީސީން އީދަށް ބަނދަރު ދިއްލައި ދިނުމަށް މަސައްކަތް ކުރަމުން އަންނަ ކަމަށެވެ. ކައުންސިލުން ބުނީ އީދަށް ހިންގާ ކުޅިވަރުގެ ބައެއް...\nނ. ވެލިދޫ އާޓިފިޝަލް ބީޗް ސަރަހައްދުގައި ޕާކެއް ތަރައްގީ ކުރުމަށް ރަށު ކައުންސިލުން ރެސްޓް ބްލޮކްސް (އާރްބީ) އާ އިއްޔެ ހަވާލު ކޮށްފި އެވެ. ރެސްޓް ބްލޮކްސް އިން އެދިގެން ވެލިދޫ ކައުންސިލުން މި ސަރަހައްދު އެކުންފުންޏާ ހަވާލުކޮށްފައި ވަނީ ދެ އަހަރު ދުވަހުގެ މުއްދަކަށެވެ. ޕާކް ސަރަހައްދު ހަވާލުކުރުމުގެ އެއްބަސްވުމުގައި ވެލިދޫ ކައުންސިލްގެ ފަރާތުން ސޮއިކުރެެއްވީ ރައީސް އަސްމާ އެވެ. އާރްބީގެ ފަރާތުން...\nއަލީ މޫސަ ކަލޭފާނު މެމޯރިއަލް ވެލިދޫ ސޮކަރ ކަޕް 2017 ކުލަބް ސްޓިލްރެޑުން ކާމިޔާބު ކޮށްފި\nއަލީ އަހުމީން 02 އޯގަސްޓް 20170ކޮމެންޓް ހަބަރު،\nއަލީ މޫސަ މެމޯރިއަލް ވެލިދޫ ސޮކަރ ކަޕް 2017 ގެ ފައިންލް މެޗްގައި ބައްދަލް ކުރަނީ ކުލަބް އެމުނި އަދި ކުލަބް ސްޓިލްރެޑް މެޗު ޕެނެލްޓީ ޖަހައިން3އެއް2ން މޮޅުވީ ކްލަބް ސްޓީލް ރެޑް ކްލަބް އެމުނީގެ 10 ނަންބަރު ޒިޔާން ޖެހި ޕެނެލްޓީ ކާމިޔާބު ކޮށްފި ކްލަބް ސްޓީލް ރެޑްގެ 14 ނަންބަރު މުހައްމަދު ކާމިލް ޖެހި...\nއަލީ މޫސާ ކަލޭފާނު މެމޯރިއަލް ވެލިދޫ ސޮކަރ ކަޕް 2017ގެ ފައިނަލްގައި ބައްދަލު ކުރާނީ ކުލަބް އެމުނި އަދި ކުލަބް ސްޓިލްރެޑް\nއަލީ އަހުމީން 01 އޯގަސްޓް 20170ކޮމެންޓް ކުޅިވަރު،\nއަލީ މޫސާ ކަލޭފާނު މެމޯރިއަަލް ވެލިދޫ ސޮކަރ ކަޕް 2017ގެ ފައިންލްގައި މާދަމާ ހަވީރު ބައްދަލު ކުރާނީ ކުލަބް އެމުނި އަދި ކުލަބް ސްޓިލްރެޑްއެވެ. ކުލަބް ސްޓިލްރެޑް ފައިންލްގެ ޖާގަ ކަށަވަރު ކުރީ ކުޅުނު ހުރިހާ މެޗަކުން މޮޅުވެގެން ޖުމްލަ9ޕޮއިންޓާއި އެކުގައެވެ. ކުލަބް އެމުނި ފައިނަލަށް ދިޔައީ ކުޅުނު3މެޗްގެ ތެރެއިން2މެޗް ކާމިޔާބްކޮށްގެން ޖުމުލަ6ޕޮއިންޓާއި އެކުގައެވެ....\nއަލީ މޫސަ ކަލޭފާނު މެމޯރިއަލް ވެލިދޫ ސޮކަރ ކަޕް 2017 – ކުލަބް ސްޓިލްރެޓް އަދި ހުސްއަލި ސްޕޯޓްސް\nއަލީ އަހުމީން 31 ޖުލައި 20170ކޮމެންޓް ކުޅިވަރު،\nއަލީ މޫސަ މެމޯރިއަލް ވެލިދޫ ސޮކަރ ކަޕް 2017 ގެ ގުރުޕް ސްޓޭޖްގެ ފަހު މެޗްގައި މިއަދު ބައްދަލް ކުރަނީ ކުލަބް ސްޓިލްރެޓް އަދި ހުސްއަލި ސްޕޯޓްސްއެވެ. 15:50 :- ދެޓީމުގެ ވޯމް އަފް ކުރިޔަށް ދަނީ. މެޗް ކިކް އޮފް ކުރީ ހުސްއަލި ސްޕޯޓްސްއިން. 00:24:00:- ކުލަބް ސްޓިލް ރެޑްގެ ޖާޒީ ނަމްބަރު7މުހައްމަދު ތަސްމީންއަށް ރީނދޫ ކާޑެއް...\nއަލީ މޫސަ ކަލޭފާނު މެމޯރިއަލް ވެލިދޫ ސޮކަރ ކަޕް 2017 – ކުލަބް އެމުނި އަދި ލީޑް ސްޓަރސްޕޯޓްސް ކުލަބް.\nއަލީ އަހުމީން 30 ޖުލައި 20170ކޮމެންޓް ކުޅިވަރު،\nއަލީ މޫސަ މެމޯރިއަލް ވެލިދޫ ސޮކަރ ކަޕް 2017 ގެ ފަސްވަނަ މެޗްގައި މިއަދު ބައްދަލް ކުރަނީ ކުލަބް އެމުނި އަދި ލީޑް ސްޓަރސްޕޯޓްސް ކުލަބްއެވެ. 15:50 :- ދެޓީމުގެ ވޯމް އަފް ކުރިޔަށް ދަނީ. މެޗް ކިކް އޮފް ކުރީ ކުލަބް އެމުނިން. 00:28:00 :-...


Tharukaareeaai meyvaafadha thakethi vihkaanama rajistaa kuran jehey goi hadhaifi – Iru\nތަރުކާރީއާއި މޭވާފަދަ ތަކެތި ވިއްކާނަމަ ރަޖިސްޓާ ކުރަން ޖެހޭ ގޮތް ހަދައިފި\nތަރުކާރީ އާއި މޭވާ ފަދަ ތަކެތި ވިއްކުމުގެ ވިޔަފާރި ރަޖިސްޓަރީ ކުރަން ލާޒިމްކޮޮށް، ރަޖިސްޓަރީ ނުކުރާ އެފަދަ ވިޔަފާރިތައް 10،000ރ. އިން ޖޫރިމަނާ ކުރާ ގޮތަށް ސަރުކާރުން މިއަދު ގަވައިދެއް އެކުލަވާލައިފި އެވެ.\nއިކޮނޮމިކް މިނިސްޓްރީން އާންމުކޮށް އަދި އަންނަ މަހުން ފެށިގެން އަމަލުކުރާ، އެ ގަވައިދު ބުނާގޮތުން، ތަނެއްގައި ތިބެގެން ނުވަތަ އޮންލައިންކޮށް ނުވަތަ ވަގުތީ ގޮތުން އަދި ދާއިމީ ގޮތުން ވިޔަސް ތަރުކާރީ އާއި މޭވާ ވިއްކާ ނަމަ ވިޔަފާރިއެއް ނުވަތަ ޕާޓްނާޝިޕެއް ނުވަތަ ކުންފުންޏެއްގެ ގޮތުގައި ރަޖިސްޓަރީ ކުރަން ޖެހޭނެ އެވެ. މިހާރު ހިންގާ އެފަދަ ވިޔަފާރިތައް ވެސް ގަވައިދަށް އަމަލުކުރަން ފަށާތާ 30 ދުވަސް ތެރޭގައި ރަޖިސްޓަރީ ކުރަން ޖެހޭނެ ކަމަށް ގަވައިދުގައި ވެ އެވެ. އެފަދަ ތަންތަނުގައި ބިދޭސީންނަށް މަސައްކަތް ކުރެވޭނީ އެ މީހުން ވަޒީފާ އަދާ ކުރުމުގެ ގަވާއިދުގެ ދަށުން ކަމަށް ވެސް އާ ގަވައިދުގައި ބަޔާންކޮށްފައި ވެ އެވެ.\nއެ ގަވާއިދު ބުނާގޮތުން، ރަޖިސްޓަރީ ނުކޮށް އެފަދަ ވިޔަފާރިއެއް ހިންގާ ކޮންމެ ފަރާތެއް 10،000ރ. އިން ޖޫރިމަނާ ކުރާނެ އެވެ. އެފަދަ ތަންތަނުގައި ހުންނަންޖެހޭ ޝަރުތުތައް ފުރިހަމަ ނުވާ ނަމަ 5،000ރ. އިން ޖޫރިމަނާ ކުރާނެ ކަމަށް އެ ގަވާއިދުގައިވެ އެވެ.\nގަވާއިދު ބުނާގޮތުން، ތަރުކާރީ އާއި މޭވާ ވިއްކުމުގެ ވިޔަފާރި ރަޖިސްޓަރީކޮޮށް ދޭނީ އެ ވިޔަފާރިއެއް ހިންގާ އިމާރާތުގައި އެކަން ކުރުމަށް ސިޓީ ކައުންސިލް ނުވަތަ ރަށު ކައުންސިލުން ދޭ ހުއްދައެއް އޮތް ނަމަ އަދި ވިޔަފާރިކުރާ ތަނެއްގައި ހުންނަން ޖެހޭ ޝަރުތުތައް ފުރިހަމަވާ ނަމަ އެވެ. އެ މިންގަނޑަށް އެފަދަ ތަންތަން ފެތޭތޯ ކައުންސިލްތަކުން އިންސްޕެކްޓް ކުރާނެ ކަމަށް އެ ގަވާއިދުގައިވެ އެވެ.


Idhikolhu faraaithakun India aai dhekolhah adu ufulanee siyaasee faidhaaeh haasilu kuran: Rozaina – Iru\nއިދިކޮޅު ފަރާތްތަކުން އިންޑިއާ އާއި ދެކޮޅަށް އަޑު އުފުލަނީ ސިޔާސީ ފައިދާއެއް ހާސިލު ކުރަން: ރޮޒެއިނާ\nސަމާ· 11 ސެޕްޓެމްބަރު 2020\nއިންޑިއާ އާއި ރާއްޖެއާ ދެމެދު ގޮތް ގުޅުމަށް ހިތްހަމަ ނުޖެހި އިންޑިއާ ދެކޮޅަށް ޕީޕީއެމް-ޕީއެންސީންގެ މެމްބަރުން މަސައްކަތް ކުރަނީ ލިބޭ ވަކި ސިޔާސީ ފައިދާއެއް ހާސިލު ކުރަން ކަމަށް ރައްޔިތުންގެ މަޖިލީހުގެ އައްޑޫ މީދޫ ދާއިރާގެ އެމްޑީޕީ މެމްބަރު ރޮޒެއިނާ އާދަމް ވިދާޅުވެއްޖެއެވެ.\nރާއްޖެޓީވީގެ ޕްރޮގްރާމެއްގައި ވާހަކަދައްކަވަމުން ރޮޒެއިނާ ވިދާޅުވީ އިދިިކޮޅު ފަރާތްތަކުން މަސައްކަތް ކުރަނީ ގައުމާ ރައްޔިތުންނަށް ހެޔޮ އެދިގެން ނޫން ކަމަށާއި، އިންޑިއާ ދެކޮޅަށް ނުކުމެ މަސައްކަތް ކުރަނީ ލިބޭ ވަކި ސިޔާސީ ފައިދާތަކެއް ހާސިލު ކުރުމަށް ކަމަށެވެ.\nއިންޑިއާ އަކީ އަބަދުވެސް ރާއްޖެއަށް އެހީތެރިކަން ފޯރުކޮށްދޭ ގައުމެއްކަން ފާހަގަކުރައްވައި މެމްބަރު ރޮޒެއިނާ ވިދާޅުވީ ރާއްޖެއަށް އެހީވެދޭ ގައުމުތައް ކަމަށްވާ ޗައިނާ އަދި އިންޑިއާ އަށް އެއްޗެހި ކިޔަން ނުޖެހޭ ކަމަށެވެ. ގައުމުގެ ތަރައްގީ އަށް އެހެން ގައުމުތަކުން ކޮށްދޭ ކަންކަން ބަލައިގަންނަކަން މެމްބަރު ފާހަގަކުރެއްވިއެވެ.\n”އިންޑިއާ އައުޓް” ހޭޝްޓެގަށް އަލިއަޅުއްވާލައްވައި މެމްބަރު ރޮޒެއިނާ ވިދާޅުވީ މިކަމުގެ ސަބަބުން އިންޑިއާގެ ރައްޔިތުންގެ ހިތުގައި ނުތަނަވަސްކަން އުފެދޭ ކަމަށެވެ. އަދި މިއީ ރައްޔިތުން ކުރަން ހެޔޮވާވަރުގެ ކަމެއް ނޫން ކަމަށް މެމްބަރު ވިދާޅުވިއެވެ.\n” ހޭޝްޓެގުން ވަނެ ކަމަކީ އިންޑިއާގެ ރައްޔިތުންގެ މެދުގައި ހަމަ ނުތަނަވަސްކަން އުފެދޭނެ ތެދެއްތޯ އިންޑިއާއިން އެހާ ބޮޑެތި އެހީތެރިކަން ރާއްޖެއަށް ވަމުންދާއިރު ރާއްޖޭގެ ރައްޔިތުން އެމީހުންނާ ދޭތެރޭގައި މިގޮތަށް ދެކޭ ކަމަށް ފެންނަ ކަމަށްވަންޏާ. ހަގީގަތުގައި ޕީޕީއެމްގެ ނުވަތަ އޮޕަޒިޝަންގެ މިޕާޓީތަކުގެ ބޭނުމަކީ އެގޮތަށް ވިޔަސް އިންޑިއާ ރުޅިއަރުވާލާގެން ވިޔަސް އިންޑިއާއިން އަޅުގަނޑުމެންނަށް މިހާރު އެފޯރުކޮށްދޭ އެހީތެރިކަން ހުއްޓުވާލުން. އެހުއްޓުވާލީމަ އަސްލު އެބޭފުޅުންނަށް އޭގެން ސިޔާސީ ގޮތުން ލިބޭ ފައިދާތަކެއްގެ ބޭނުމުގަ ހަގީގަތުގައި ރާއްޖެއަށް އަންނަން އޮތް ތަރައްގީއަށް ހުރަސްއެއަޅަނީ. އެއީ ރާއްޖެއަށް އެންމެ ހެޔޮ ނިޔަތުގައި ޕީޕީއެމް މީހުން ކުރާ ކަމެއް ނޫން.” ރޮޒެއިނާ ވިދާޅުވިއެވެ.


AstraZeneca kunfunin hoadhanee covid-19 vaccine ge7lahka dose\nއެސްޓްރާޒެނެކާ ކުންފުނިން ހޯދަނީ ކޮވިޑު ވެކްސިންގެ ހަތް ލައްކަ ޑޯޒް\nއެޗްއީއޯސީގެ ތަރުޖަމާނު ޑރ. ފާތިމަތު ނަޒްލާ ރަފީގު މީގެ ކުރިން ބޭއްވި ނޫސްވެރިންގެ ބައްދަލުވުމެއްގައި މައުލޫމާތު ދެއްވަނީ. -- ފޮޓޯ: އެޗްޕީއޭ\nކޮވިޑް-19 ބައްޔަށް މިހާރު އުފައްދާފައިވާ ވެކްސިންތަކުގެ ތެރެއިން، އިނގިރޭސިވިލާތުގެ އޮކްސްފަޑް ޔުނިވާސިޓީ އާއި އެސްޓްރާޒެނެކާ ކުންފުނިން އުފައްދާފައިވާ ވެކްސިން ހޯދަން އެއްބަސްވުމުގައި މިހާރު ސޮއި ކޮށްފައިވާއިރު، އެ އެއްބަސްވުމުގެ ދަށުން އެ ވެކްސިންގެ ހަތް ލައްކަ ޑޯޒް ހޯދޭނެކަމަށް ހެލްތު އެމަޖެންސީ އޮޕަރޭޝަން ސެންޓަރު (އެޗްއީއޯސީ)ގެ ތަރުޖަމާނު ޑރ. ފާތިމަތު ނަޒްލާ ރަފީގު މިއަދު ހާމަކުރައްވައިފި އެވެ.\nއެސްޓްރާޒެނެކާ ކުންފުނިން އުފައްދާފައިވާ ވެކްސިން ރާއްޖެއަށް ގެންނަން ނިންމައި، އެކަން ކުރުމަށް ބޭނުންވާ ހާއްސަ ހުއްދަ، ފިނޭންސް މިނިސްޓަރު އިބްރާހިމް އަމީރުގެ ހާއްސަ ގަރާރަކުން ދީފައިވަނީ މިދިޔަ އަހަރުގެ ފަހު ދުވަހުއެވެ. ނަމަވެސް، އެ ކުންފުނިން ގެންނަ ވެކްސިންގެ އަދަދެއް މީގެ ކުރިން ހާމަކޮށްފައެއް ނުވެ އެވެ.\nއިންޑިއާ ސަރުކާރުން ރާއްޖެއަށް ހަދިޔާ ކުރާ ކޮވިޑް-19 އިގެ ވެކްސިންގެ ފުރަތަމަ ޝިޕްމަންޓާ ގުޅޭގޮތުން ޕީއެސްއެމްއަށް މައުލޫމާތު ދެއްވަމުން ޑރ. ނަޒްލާ ވިދާޅުވީ އިންޑިއާ އިން ހިލޭ ދޭ ވެކްސިންގެ އެއް ލައްކަ ޑޯޒްގެ އިތުރުންވެސް ވެކްސިން ހޯދުމަށް ކުރެވޭ އިތުރު މަސައްކަތްތަކުގެ ދަށުން، އެސްޓްރާޒެނެކާ ކުންފުނިން އުފައްދާފައިވާ ވެކްސިން ގަތުމަށް އެއްބަސްވުމުގައި މިހާރު ސޮއި ކޮށްފައިވާއިރު، އެ އެއްބަސްވުމުގެ ދަށުން ހަތް ލައްކަ ޑޯޒް ހޯދޭނެކަމަށެވެ.\nއެޗްޕީއޭ ޑަބްލިޔޫއެޗްއޯ އަހުމަދު ނަސީމް + މިނިސްޓްރީ އޮފް ހެލްތު ކޮވިޑް-19 ޑރ. ނަޒްލާ ރަފީގް ކޮވިޑް ވެކްސިން


Reyge Muzahara ga Fuluhunnah Hamala Dhin kamah Fuluhun Bunefi | Dhiislam\nރޭގެ މުޒާހަރާގައި ފުލުހުންނަށް ޙަމަލާ ދިން ކަމަށް ފުލުސް އޮފީހުން ވިދާޅުވެއްޖެ\nމުާހަރާ އެއްގައި ފުލުހުން ޙަރަކާތްތެރި ވަނީ\nރޭ މާލޭގައި ކުރިޔަށް ގެންދިޔަ އެއްވުމުގައިފުލުހުންނަށް ޙަމަލާ ދިން ކަމަށް ފުލުސް އޮފީހުން ވިދާޅުވެއްޖެއެވެ.\nމިކަމާއި ގުޅިގެން ފުލުސް އޮފީހުން ވިދާޅުވީ، އަނިޔާވެރިކަމާ ދެކޮޅަށް މިނަމުގައި ސިޔާސީ ބައެއް ފަރާތްތަކުން އިންތިޒާމު ކޮށްގެން މާލޭގައި ކުރިޔަށް ގެންދިޔަ އެއްވުމުގައި ބައިވެރިވި ފަރާތްތަކުން ސަލާމަތީ ސަރަޙައްދު ވަކި ކުރުމަށް ފުލުހުން ޖަހާފައިވާ ބެރިކޭޑްތައް އުކާލުމަށްފަހު ފުލުހުން ކަނޑައަޅާފައިވާ ސަލާމަތީ ސަރަޙައްދަށް ގަދަކަމުން ވަދެ ބައެއް ފުލުހުންނަށް ގަސްތުގައި އަނިޔާ ކޮށްފައި ވާކަމަށެވެ.\nރޭގެ އެއްވުމުގެ ބައިވެރިން ޖުމުހޫރީ މައިދާން ހިމެނޭ ސަރަޙައްދުގައި ފުލުހުން ބެރިކޭޑް ޖަހައި ބަންދުކޮށްފައި ވަނިކޮށް ބެރިކޭޑްތައް ދުރަށްޖައްސައި ބައެއް ދިމަދިމާލުން ބެރިކޭޑްތައް އުކާލައި ގަދަކަމުން ވަންނަން މަސައްކަތްކޮށް އެވަގުތު އެސަރަޙައްދުގައި ތިބި ބައެއް ފުލުހުން ހިފަހައްޓައި އެއްވުމުގެ ތެރެއިން ބަޔަކު ފުލުހުންނަށް އަނިޔާ ކޮށްފައި ވާކަމަށް ފުލުސް އޮފީހުން ވިދާޅުވި ނަމަވެސް އަނިޔާވީ ކިތައް ފުލުހުންނަށް ކަމާއި، ލިބުނު އަނިޔާ ތަކުގެ ތަފްޞީލު ހާމަ ކުރައްވާފައެއް ނުވެއެވެ.\nރޭގެ އެއްވުމުގައި 23:00 ގެ ފަހުން އަޑުގަދަ ކުރާ ބޭނުން ނުކުރަން އަންގާފައިވަނިކޮށް އަޑުގަދަކުރާ ބޭނުން ކުރަމުންދާތީ އަޑުގަދަކުރާ ހުއްޓުވަން ދިޔަ ފުލުހުންގެ ވެހިކަލްގެ ބިއްލޫރިގަނޑު ވެސް ތަޅާލާފައި ވާކަމަށް ފުލުސް އޮފީހުން ވިދާޅުވިއެވެ.


ޖޫން 5-13 އަށް ބ.އަތޮޅު އަދި ދ.އަތޮޅުގެ ރަށްރަށުގައި އެންޓި-ކޮރަޕްޝަން ޓްރޭނިންގ ވަރކްޝޮޕްތަކެއް ބާއްވަނީ | އެންޓި-ކޮރަޕްޝަން ކޮމިޝަން\nޖޫން 5-13 އަށް ބ.އަތޮޅު އަދި ދ.އަތޮޅުގެ ރަށްރަށުގައި އެންޓި-ކޮރަޕްޝަން ޓްރޭނިންގ ވަރކްޝޮޕްތަކެއް ބާއްވަނީ\nއެންޓި-ކޮރަޕްޝަން ކޮމިޝަންގެ ފަރާތުން ހިންގާ ކޮރަޕްޝަނާ ދެކޮޅަށް ދައުލަތުގެ މުވައްޒަފުން ތަމްރީނުކުރުމާއި، އާންމު ރައްޔިތުން ހޭލުންތެރިކުރުމުގެ ޕްރޮގްރާމްތަކުގެ ސިލްސިލާގެ ދަށުން، މިހިނގާ ޖޫން މަހުގެ 5-13 އަށް ބ. އަތޮޅު އަދި ދ.އަތޮޅުގެ ބައެއް ރަށްރަށުގައި އެންޓި-ކޮރަޕްޝަން ޓްރޭނިންގ ވަރކްޝޮޕްތަކަކާއި އާންމު ރައްޔިތުން ހޭލުންތެރިކުރުމުގެ ޙަރަކާތްތަކެއް ކުރިޔަށް އެބަދެއެވެ. މި ޕްރޮގްރާމްގެ މައިގަނޑު މަޤްޞަދަކީ، ދައުލަތުގެ މުއައްސަސާތަކުގެ މުވައްޒަފުންނަކީ ނަޒާހަތްތެރި ބަޔަކަށް ވުމަށް ބޭނުންވާ ހުނަރުތައް ތަރައްޤީކުރުމަށް އެހީތެރިވުމާއި، އަދި އެކިއެކި ޙާލަތްތަކުގައި ކޮރަޕްޝަނަށް މަގުފަހިވާ ޢަމަލުތަކަކީ ކޮބައިކަން ވަކިކުރަން އެނގުމާއި، އަދި ދައުލަތުގެ މާލިއްޔަތަށް ރައްކާތެރިވާނެ ހުނަރުތައް ތަރައްޤީކުރުމަށް އެހީތެރިވެދިނުމެވެ.\nމިގޮތުން، ބ.އަތޮޅުގައި ދެ ގްރޫޕަކުން، ޙަރަކާތްތެރިވަމުން ދާއިރު، ދ. އަތޮޅުގައިވެސް މިކޮމިޝަންގެ ގްރޫޕެއް ޙަރަކާތްތެރިވަމުންދެއެވެ. ބ. އަތޮޅު (ދަރަވަންދޫ، މާޅޮސް، ކުޑަރިކިލު، ކެންދޫ، ދަރަވަންދޫ) ގައި ޙަރަކާތްތެރިވަމުންދެއެވެ. މިޕްރޮގްރާމްތައް ހިންގަވަނީ އެންޓި-ކޮރަޕްޝަން ކޮމިޝަންގެ މުވައްޒަފުންނާއި މިފަދަ ޕްރޮގްރާމުތައް ހިންގުމަށް ތަމްރީނު ކުރެވިފައިވާ ޓްރޭނަރުންނެވެ.\nމި ޙަރަކާތްތަކުގައި، ދައުލަތުގެ މުވައްޒަފުންނަށް ޚާއްޞަކޮށްގެން ހިންގޭ ވަރކްޝޮޕްތަކުގައި ކިޔަވައިދެވޭ ބައިތަކުގެ ތެރޭގައި، ކޮރަޕްޝަނާއި، ނަޒާހަތްތެރިކަމާއި، ދައުލަތުގެ ޕްރޮކިޔޯރމަންޓް ނިޒާމްގެ ބައިތައް ހިމެނެއެވެ. އަދި އާންމުންނަށް އަމާޒުކޮށްގެން ބާއްވާ ޙަރަކާތުގައި ހިމެނެނީ އެންޓި-ކޮރަޕްޝަން އަދި ނަޒާހަތްތެރިކަމާ ގުޅޭ އައުޓްޑޯރ އިވެންޓްތަކެކެވެ.


Date Akah Dhiya Dhivehi Firihenaku Barahanaa Koh Feyrigenfi - Vaguthu\nމާލޭގެ ގެސްޓްހައުސްއަކަށް އަންހެނަކާ ބައްދަލުކުރަން ދިޔަ މީހަކު ބަރަހަނާކޮށް، ބިރު ދެއްކުމަށް ފަހު ފޭރިގެންފައިވާ ކަމަށް ފުލުހުން ވިދާޅުވެއްޖެއެވެ.\nފުލުހުން ވިދާޅުވީ، މިދިޔަ މަހުގެ 23 ވަނަ ދުވަހުގެ ވަގުތެއްގައި ޖަވާހިރު ގޯޅީގައި ހުރި ގެސްޓް ހައުސްއަކަށް އަންހެނަކާ ބައްދަލުކުރުމަށް ދިޔަ މީހެއްގެ ފޯނާއި ވޮލެޓްގައި ހުރި ފައިސާތަކެއް، އެ އަންހެން މީހާއާއި އިތުރު ދެ މީހަކުވެގެން ފޭރިގަތުމަށްފަހު އެމީހާ ބަރަހަނާކޮށް، ފޮޓޯ އާއި ވީޑިއޯ ނަގާފައިވާ ކަމަށެވެ.\nފުލުހުން ވިދާޅުވީ، އެތަކެތި ބޭނުންކޮށްގެން އިތުރަށް ފައިސާ ހޯދުމަށް ބިރުދައްކައި ބްލެކް މެއިލްކޮށް އޭނާގެ އެކައުންޓުން ފައިސާ ޓްރާންފަރވެސް ކުރުވާފައިވާ ކަމަށެވެ.\nއޭނާގެ އަތުން ފޭރިގަތީ ކިހާ އަދަދެެއްގެ ފައިސާކަމެއް މީޑިއާ އޮފިޝަލް ހާމައެއް ނުކުރެ އެވެ.\nމިމައްސަލައާ ގުޅިގެން 27 އަހަރުގެ ފިރިހެނަކާއި 39 އަހަރުގެ އަންހެނަކާއި 33 އަހަރުގެ ފިރިހެނެއް ހައްޔަރު ކޮށްފައިވާ ކަމަށް ފުލުހުން ވިދާޅުވިއެވެ.\nމި ތިން މީހުންގެ ބަންދާމެދު ގޮތެއް ނިންމުމަށް ކްރިމިނަލް ކޯޓަށް ހާޒިރުކުރުމުން 15 ދުވަހުގެ މުއްދަތެއް ވަނީ ދީފައެވެ.\nފުލުހުން ވިދާޅުވީ، މިމައްސަލަ އެއިދާރާއިން ތަހުގީގު ކުރަމުން އަންނަ ކަމަށެވެ.\nފެބުރުއަރީ 3, 2021 16:03\nމީހުން ޑޭޓް ތަކަށް ދޭ ތަ ގެސްޓްހައުސްތަކަށް؟\nފެބުރުއަރީ 3, 2021 16:11\nއެ އަންހެން މީހާ އަކީ ކަބީ ޔަކަށްވީމާތާ ފިރިހެނެއްގެ އަތުން އެގޮތައް ލާރި ފޭރެން ކެރުނީ މަވާ ހިލޭ ވެދުމަކަށް ފޮށްޓަކަށް ލާފަ ދިނަސް ބޭނުމެއް ނުކުރާނަން\nފެބުރުއަރީ 3, 2021 16:16\nމީ އަޅެ ސާވްދާން ގެ އެޕިސޯޑެއްތަ\nފެބުރުއަރީ 3, 2021 16:55\nއެމްވީ ކޯލް ގާލް، ޓެލެގްރާމް ގުރޫޕުން ކުރާ ކަމެއްތީ. އެމީހުން ބުނާ ތާކައް ދާތީ ވާގޮތްތީ. އެމީހުން އަންހެނުން އެބަތިއްބޭ ކިޔާގެން މީހުންނައް މަކަރު ހަދާ ފޭރޭ ބައެއް އެއީ. އެގުރޫޕަކީ ޕާޓޭން ހިންގާ ގުރޫޕެއް.\nފެބުރުއަރީ 3, 2021 20:42\nތިޔަ ކަހަލަ މީހުނަށް ބްލެ ކްމެއިލް ކުރުމުގެ ޗާންސް ނުދޭންވީ އަންހެނެއްގެ ބޭނުމުގަ ދިޔަޔަސް އޮރިޔާން ކޮށްފަ ފޮޓޯނަގާފަ މީސްމީޑިއާގަ އާއްމު ކުރާ ނަމޭ ބުންޏަސް ހަމަޕޮލިހަށް އަންގަން ވީ އޭރުން އެފާޑަށް މީހުން އަތުން ފޭރޭ ކަށް ނު ކެރޭނެ. ތިމާޔަށް ގޯހެއް ހެދިފަ އޮތަސް ޕޮލިހާ ހިއްސާ ކުރަންވީ\nމިފަދަ މައްސަލަތައް ދިމާވަނީ ފާޙިޝް އަމަލްތައް ހިންގުމަށް މަސައް ކަތް ކުރާތީ . އެހެންނާ ފަހެ ޑޭޓަ ކަށްދާނީ ގެސްޓް ހައުސް އަ ކަށް ނޫނެއްނު\nފެބުރުއަރީ 3, 2021 21:03\nމާމިގިލީ މީހާ، ތިބުނި ވާހަކަޔަކުން ހާދަ ހީވެޔޭ ކަލެއަށް ވެސް އެކަހަލަ ލޮޓިއެއް ލިބިފައި ހުރިހެން! ހާދަހާ ތަފްޞީލުކޮށޭ ތިއޮތީ ކިޔައިދީފަ!\nފެބުރުއަރީ 4, 2021 07:20\nމީހަކަށް އެއްޗެއް އެނގުމަކީ ތަޖުރިބާކުރުމުގެ ދަލީލެއް ނޫން. ތިބޭފުޅާއަށްވެސް އެނގޭނެ އަލިފާން ހިފާގޮތް. އޭގެ މާނައެއްނޫން ތިއީ ތާކު ހުޅުޖެހި މީހެކޭ. ކިތަންމެ ތަފުސީލުކޮށް ކިޔާދިނަސް.\nފެބުރުއަރީ 3, 2021 19:24\nފޭރުނު ސަރުކާރެއް އޮތް ތަނެއްގައި އޮންނާނީވެސް ފޭރުން.\nފެބުރުއަރީ 3, 2021 19:42\n9 އަހަރު3އަހަރު ގެ މީހުން ތިބޭ ތަ\nފެބުރުއަރީ 3, 2021 21:05\nޑޭޓަކަ ކަށޭ. ގެސްޓުހައުސަށޭ. ތީ ކޮން ކަހަލަ ޑޭޓެއް.\nފެބުރުއަރީ 3, 2021 21:24\nތި މިހާ ގެސްޓް ހައުސް އަށް ދިޔައީ ރަގަޅު ބޭނުމެއް ގަ ތަ؟ އެމީހާ ވެސް ހައްޔަރު ކުރޭ


Noorul-islam.NET :: ނަމާދުގެ އަހައްމިއްޔަތު\nނަމާދަކީ، އިސްލާމްދީނުގައި ވަރަށް ޚާއްޞަ މަޤާމަކާއި ޤަދަރެއް ދެވިފައިވާ އަޅުކަމެކެވެ. އެއީ އިސްލާމް ދީނުގެ ރުކުނެކެވެ. އަދި ކީއްހެއްޔެވެ. ޝަހާދަތުގެ ދެކަލިމަ ދުލުން ކިޔުމަށް ފަހު އަދާކުރަން ޖެހޭ އެންމެ ފުރަތަމަ ރުކުނަކީ ނަމާދެވެ. އިސްލާމް ދީނުގެ އެހެން ރުކުންތަކާ ޚިލާފަށް، ނަމާދަކީ އެންމެހައި މުކައްލަފުން، ހުރިހާ ޙާލަތެއްގައިމެ އަދާކުރަންޖެހޭ އަޅުކަމެކެވެ. މިސާލަކަށް ބަލިމީހުންނާއި ދަތުރުވެރިންނަށް ރޯދަ ދޫކޮށްލުން ހުއްދަވެގެންވެއެވެ. އެއީ ދޫކޮށްލާ ދުވަސްތައް އެހެން ދުވަސްތަކަކުން ފުރިހަމަ ކުރާ ގޮތަށެވެ. ހަމައެފަދައިން ޢުމުރުން ދުވަސްވެ ގައިގެ ބާރުދެރަވުމުގެ ސަބަބުން، ރޯދަ ހިފުމަށް އުދަނގޫވާ މީހުންނާއި، ދާއިމީ ބޮޑު ބައްޔެއްގެ ސަބަބުން ރޯދަހިފުމަށް ޢުޛުރުވެރިވާ މީހުންނަށް ރޯދަ ހިފުމުގެ ބަދަލުގައި އޮންނަނީ ފިދުޔަ ދިނުމެވެ. ޙައްޖުގެ އަޅުކަން އަދާކުރުން ވާޖިބުވަނީ، އެކަމުގެ ކުޅަދާނަކަން ލިބިގެންވާ މީހުންގެ މައްޗަށެވެ. ތަނަވަސްކަން ލިބިގެންވީ ނަމަވެސް ޞިއްޙަތެއް ނެތްނަމަ ތިމާގެ ބަދަލުގައި އެހެންމީހަކު ފޮނުވައިގެންވެސް ޙައްޖުގެ އަޅުކަން އަދާކުރެވިދާނެއެވެ.\nނަމަވެސް ނަމާދަކީ، އެއްވެސް އިސްތިސްނާއެއް ނެތި އެންމެހައި މުކައްލަފުން ހުރިހާ ވަގުތެއްގައި، ހުރިހާ ޙާލަތެއްގައި އަދާކުރަންޖެހޭ އަޅުކަމެކެވެ. ދަތުރު މަތީގައްޔާއި، ބަލިޙާލުގައްޔާއި، ހަނގުރާމައިގެ މައިދާނުގައިވެސް ނަމާދު ކުރަންޖެހެއެވެ. މާތް ﷲ ވަޙީކުރައްވައެވެ. إِنَّ الصلاة كانت على المؤمنين كتاباً موقوتاً [النساء 103] މާނައީ: "ހަމަކަށަވަރުން ނަމާދަކީ މުއުމިނުތަކުންގެ މައްޗަށް ވަގުތު ކަނޑައެޅިގެން އޮތް ފަރުޟެއްކަމުގައި ވެއެވެ."\nނަމާދު ކުރުމަކީ ހިތްހަމަޖެހުން ލިބޭ ކަމަކަށްވެފައި، ކަންބޮޑުވުމާއި ހާސްވުންފަދަ ކަންކަމުން ސަލާމަތް ކޮށްދޭ ކަމެއްވެސް މެއެވެ. އެހެންކަމުން ރަސޫލު ﷲ ޞައްލަﷲ ޢަލައިހި ވަސައްލަމް ކަންބޮޑުވެ ވަޑައިގަންނަވާ ކޮންމެ ފަހަރެއްގައިމެ، ނަމާދު ކުރެއްވުމަށް އަވަސްވެ ވަޑައިގަންނަވާ ކަމުގައި ޙަދީޘުގައި ވާރިދުވެފައިވެއެވެ. އަދި އެކަލޭގެފާނު ޙަދީޘު ކުރައްވާފައިވެއެވެ. "وَجُعِلَتْ قُرَّةُ عَيْنِيْ فِي الصَّلاَةِ" މާނައީ: "ނަމާދުގައި ތިމަން ކަލޭގެފާނު ހިތްޕުޅު ހަމަޖެހުން ލެއްވިގެންވެއެވެ." އެހެން ނުވާންވީ ކީއްވެތޯއެވެ. ނަމާދުކުރުމުން އެންމެހައި ނުބައި ކަންތައްކާއި ހުތުރުކަންތައްތަކުން ދުރުކޮށްދޭ ކަމަށް ކީރިތި ވަންތަ ﷲ އަންގަވާފައިވެއެވެ.\nއެހެންކަމުން، އަޅުގަނޑުމެންގެ ދަރިން ތަރުބިޔަތު ކުރުމުގައި ނަމާދު ކުރުމަށް ބާރުއެޅުމަށް ޚާއްޞަ ސަމާލުކަމެއް ވަނީ ދޭންޖެހިފައެވެ. ޢުމުރުން ހަތް އަހަރުވުމުން ކުދިންނަށް ނަމާދު ކުރުމަށް އެންގުމަށް ރަސޫލާ ޞައްލަﷲ ޢަލައިހި ވަސައްލަމް އިރުޝާދު ދެއްވާފައިވެއެވެ. އަދި ދިހަ އަހަރުވާއިރު ނަމާދާމެދު ފަރުވާކުޑަ ކުރާނަމަ އަދަބުދީގެން ނަމާދު ކުރުވުމަށްވެސް މިއިރުޝާދުގައި އައިސްފައިވެއެވެ.\nސްކޫލު މަދުރަސާތަކުގައި ކިޔަވާ ދަރިވަރުންގެ އަޚްލާޤު، ދުވަހުން ދުވަހަށް ދަށްވަމުންދާ ކަމުގެ ޝަކުވާ އަބަދާއި އަބަދު ލިބެމުންދާއިރު، ދަރިވަރުން ތަރުބިޔަތު ކުރުމުގައި މިފަދަ ކަންކަމާމެދު ވިސްނުން ހުއްޓެވެ. ސްކޫލުގައި އެކުދިން ހޭދަކުރާ ވަގުތުތަކުގައި ނަމާދުވަޤުތެއް ދިމާވާނަމަ ނަމާދު ކުރެވޭނޭ އިންތިޒާމުތައް ހަމަޖައްސައިދީ އެކަމަށް ބާރުއެޅުމީ ސްކޫލުގެ އިދާރާއިން އެޅިދާނޭ ހަރުދަނާ ތަރުބަވީ ފިޔަވަޅެއްކަން ކަށަވަރެވެ.


Hulhumale ga dhandu hehdhumah 16 group eh\nއެޗްޑީސީ އިން ގުރުއަތުލަނީ-- ފޮޓޯ-- އެޗްޑީސީ\nހުޅުމާލޭގައި ދަނޑު ހެއްދުމުގެ ފުރުސަތު 16 ގްރޫޕަކަށް ލިބިއްޖެ\n29 ޑިސެމްބަރ 2020 - 12:36:18\nކާބޯތަކެތީގެ ރައްކާތެރިކަމަށް ހުޅުމާލޭގައި ފެށުމަށް ހަމަޖެހިފައިވާ ރަށްވެހި ދަނޑުވެރިކަމުގެ މަޝްރޫއަށް ދޫކުރާ ބިމަށް 16 ގްރޫޕެއް ގުރުއަތުން ހޮވައިފި އެވެ.\nހުޅުމާލޭގެ ގާޒީ ސްކޫލުގައި އިއްޔެ ބޭއްވި ހާއްސަ ގުރުނެގުމުގެ ރަސްމިއްޔާތުގައި ތިން ގިންތިއަކުން މީހުން ހޮވާފައި ވަނީ ތިން ދަނޑުވެރިން ހިމެނޭ 16 ގްރޫޕެއްގެ ގޮތުގަ އެވެ.\nހައުސިން ޑިވެލޮޕްމެންޓް ކޯޕަރޭޝަން (އެޗްޑީސީ) އިން ކުރިއަށް ގެންދިޔުމަށް ހަމަޖެހިފައިވާ އާބަން ފާމިން ޕްރޮޖެކްޓު ބަހާލާފައި ވަނީ ތިން ބަޔަކަށެވެ. އެއީ އަންހެނުންނަށް ހާއްސަ ބަޔަކާއި ޒުވާނުންނާއި ހާއްސަ އެހީއަށް ބޭނުންވާ ފަރާތްތަކުގެ ބައިގެ އިތުރުން އާންމުންގެ ބައެވެ.\nއެޗްޑީސީ އިން 19.88 އަކަފޫޓުގެ 16 ޕްލޮޓެއް ދޫކުރުމަށް ނިންމި އިރު އެ ފުރުސަތުގައި 393 ފަރާތެއް ކުރިމަތިލާފައިވާ ކަމަށް އެ ކޯޕަރޭޝަނުން ބުނެ އެވެ. އެއީ އަންހެނުންގެ ކެޓަގަރީއަށް 168 ފަރާތަކާއި ޒުވާނުންނާއި ހާއްސަ އެހީއަށް ބޭނުންވާ ފަރާތްތަކުގެ ކެޓަގަރީއަށް 78 ފަރާތެކެވެ. އޭގެ އިތުރުން އާންމުންގެ ބައިން 147 ފަރާތެއް ވަނީ ފޯމު ހުށަހަޅާފައި ކަމަށް އެޗްޑީސީ އިން ބުނެ އެވެ.\nއެހެންކަމުން އަންހެނުންގެ ކެޓަގަރީއަށް ހަ ގްރޫޕެއް ހޮވާފައިވާއިރު އަނެއް ދެ ކެޓަގަރީން ކޮންމެ ކެޓަގަރީއަކަށް ވަނީ ފަސް ގްރޫޕެއް ހޮވާފަ އެވެ. އަދި ކޮންމެ ކެޓަގަރީއަކުން އިތުރު ތިން ގްރޫޕެއް ވަނީ ވެއިޓިން ލިސްޓަށް ހޮވާފަ އެވެ.\nއެޗްޑީސީ އިން ބުނެފައި ވަނީ އެ ޕްރޮގްރާމަކީ ސަރުކާރުގެ ސްޓްރެޓީޖިކް އެކްޝަން ޕްލޭންގެ ގިނަ ސްޓްރެޓެޖީތަކާ ގުޅިފައިވާ ޕްރޮގްރާމެއް ކަމަށާއި އެގޮތުން ކުދި އަދި މެދުފަންތީގެ ވިޔަފާރިތަކާއި ދަނޑުވެރިކަމުގެ ސެކްޓާ އަދި ނޫ އިގްތިސޯދާ އެ ޕްރޮގްރާމް ގުޅޭ ކަމަށް އެޗްޑީސީއިން ފާހަގަކޮށްފައިވެ އެވެ.\nއެ ޕްރޮގްރާމް އެންމެ ފުރަތަމަ ރާވާފައިވަނީ ޕާކެއްގެ ގޮތުގައި ތަރައްގީ ކުރުމަށެވެ. އެހެން ނަމަވެސް ހުޅުމާލޭގެ އާންމުންގެ ފަރާތުން އޮތް ޝައުގުވެރިކަން އިތުރުވުމުގެ ސަބަބުން ޕްރޮޖެކްޓް ކުރިއަށް ގެންދިޔުމަށް ހަމަޖެހިފައިވާ ބިން ވަނީ އެއްވަރަކަށް ބެހުމަށްފަހު އާބަން ދަނޑުވެރިކަމަށް ހާއްސަކޮށްފައި ކަމަށް އެޗްޑީސީއިން ބުންޏެވެ.\nއެޗްޑީސީއިން ބުނީ އެއްވަރަކަށް ބިން ބެހުމަށް ފަހު އާންމުނަށް ދިނުމަށް ނިންމާފައިވާއިރު އެ ސަރަހައްދުގައި އެ ފަރާތްތަކަށް ތާޒާ މޭވާ އާއި ތަރުކާރީ ފަދަ ތަކެތު ހެއްދުމުގެ ފުރުސަތު ލިބޭނެ ކަމަށެވެ. ޖުމްލަ 600 އަކަ ފޫޓުގެ އިތުރުން އެ ސަރަހައްދުގައި ޓޫލް ޝެޑަކާއި މިނީ ސްޓޯރޭޖް ތަނެއްގެ އިތުރުން އިންކިއުބޭޓާ ޝެޑަކާއި ޕަބްލިކް ފާހާނަ އަދި ފާޓިލައިޒާ ފިހާރައެއް ވެސް ހުންނާނެ އެވެ.


Hajjah Meehun Gedhiuma Behey Usoola Aanmu Kohfi | #Dhiislam\nހައްޖަށް މީހުން ގެންދިއުމާ ބެހޭ އުސޫލު އާއްމުކޮށްފި\n10 months ago |0comment| April 19, 2017 |\nދިވެހިރާއްޖެއިން ހައްޖަށް މީހުން ގެންދިއުމާބެހޭ އުސޫލު އެކުލަވާލައި، އިސްލާމިކް މިނިސްޓްރީން ހޯމަދުވަހު ގެޒެޓްގައި އާންމުކޮށްފި އެވެ.\nމިއުސޫލުގެ ބޭނުމަކީ، ޙައްޖަށްދާ މީހުންނަށް ފެންވަރު ރަނގަޅު ޚިދުމަތްތައް، ލުއި ފަސޭހަގޮތެއްގައި ލިބިދިނުމާއި، ޙައްޖަށްދާ މީހުންގެ ޙައްޤުތައް ޙިމާޔަތްކުރުމާއި، ޙައްޖަށް މީހުން ގެންދާ ކުންފުނިތަކުގެ ޙައްޤުތައް ޙިމާޔަތްކުރުމެވެ.\nމިއުސޫލު އެކުލަވާލާފައި ވަނީ ގައުމުތަކުން މީހުން ހައްޖަށް ގެންދިއުމުގައި އަމަލުކުރުމަށް ސައުދީ އަރަބިއްޔާގެ ހައްޖާބެހޭ މިނިސްޓްރީން ނެރުއްވާފައިވާ އެންމެހައި ގަވާއިދުތަކާ އެއްގޮތްވާގޮތުގެ މަތިން ކަމަށް އިސްލާމިކް މިނިސްޓްރީން ބުނެއެވެ. އަދި ރާއްޖެއިން ހައްޖަށް މީހުން ގެންދާ ހުރިހާ ފަރާތްތަކުން އެ އުސޫލަށް އަމަލުކުރަންވާނެ ކަމަށް މިނިސްޓްރީން އާންމުކުރި އުސޫލުގައި ބުނެފައިވެ އެވެ.\nދިވެހިރާއްޖެއިން ޙައްޖަށް މީހުން ގެންދިއުމާބެހޭ އުސޫލުގައި މައިގަނޑު 23 ނުކުތާއެއް ފާހަގަކޮށްފައިވާއިރު، އެހެން އަހަރުތަކާ ޚިލާފަށް މިއަހަރު ޢާންމުކުރި އުސޫލުގައި، ދިވެހިރާއްޖެއިން މީހުން ޙައްޖަށް ގެންދިއުމުގެ ޙުއްދައަށް އެދި ޕްރޮޕޯސަލް ހުށަހެޅޭނީ 100 އިންސައްތަ ޙާޖީންނަށް ޙައްޖުގެ ޚިދުމަތް ދިނުމަށް އެކުންފުންޏަކުން ހުށަހަޅާ އަގުގެ3އިންސައްތައިގެ ބޭންކް ގެރެންޓީއެއް، މަދުވެގެން ތިން މަސްދުވަހުގެ މުއްދަތަށް ހުށަހަޅާ ފަރާތްތަކަށް ކަމަށް ބަޔާންކޮށްފައިވެއެވެ.\nމިއުސޫލުގައި ރާއްޖެއިން ހައްޖަށް މީހުން ގެންދާ ހުރިހާ ފަރާތްތަކުންވެސް ކޮށްގެންނުވާނެ ކަންތައްތަކެއް ފާހަގަކޮށްފައިވެއެވެ. އޭގެތެރޭގައި، ރާއްޖެއިން ޙައްޖަށް މީހުން ގެންދާ ކުންފުނިތަކާއި، އެކުންފުނިތަކުގެ ޙަވާލުގައި ޙައްޖަށްދާ މީހުން ސަޢުދީ އަރަބިއްޔާގެ ދާޚިލީ އަދި ސިޔާސީ އެއްވެސް ޙަރަކާތެއްގައި ބައިވެރިވެގެން ނުވާނެކަން ބަޔާންކޮށްފައިވެއެވެ. އަދި ހުއްދަދޭ ޢަދަދަށްވުރެ އިތުރަށް ޙައްޖަށް މީހުން ގެންގޮސްގެން ނުވާނެ ކަމަށާ، ރާއްޖެއަށް ލިބިފައިވާ ކޯޓާގެ ދަށުން މިނިސްޓްރީގެ ހުއްދަނެތި ބިދޭސީއަކު ޙައްޖަށް ގެންގޮސްގެން ނުވާނެ ކަމަށް މި އުސޫލުގައި ބަޔާންކޮށްފައިވެއެވެ.\nހައްޖުގެ އަޅުކަން އަދާކުރުމަށް ރާއްޖެއިން މީހުން ފުރަނީ މިއަހަރުގެ އޮގަސްޓް މަހުއެވެ.


ޕްރައިމަރީ ޓީޗަރެއް ހޯދުމަށް\nތާރީޚް: 13 އޮގަސްޓް 2017 ވަޒީފާގެ ފުރުސަތު ނަންބަރ: 20 /2017/-A43GS\n30% ކިޔަވައިދިނުމުގެ ރޮނގުން ޤައުމީ ސަނަދުތަކުގެ އޮނިގަނޑުގެ ލެވެލް9ނުވަތަ އެއަށް ވުރެ މަތީ ސަނަދެއް އޮތުން.\n25% ކިޔަވައިދިނުމުގެ ރޮނގުން ޤައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް އޮތުން.\n20% ކިޔަވައިދިނުމުގެ ރޮނގުން ޤައުމީ ސަނަދުތަކުގެ އޮނިގަނޑުގެ ލެވެލް6ގެ ސަނަދެއް އޮތުން.\n15% ކިޔަވައިދިނުމުގެ ރޮނގުން ޤައުމީ ސަނަދުތަކުގެ އޮނިގަނޑުގެ ލެވެލް5ގެ ސަނަދެއް އޮތުން.\n10-ކުލާހުން ބޭރުގައި ހިންގާ، ކިޔަވައިދިނުމާއި ގުޅުންހުރި ކަންތައްތައް ހިންގުމުގައި ސްކޫލަށް އެހީތެރިވެ، އެއްބާރުލުން ދިނުން\n11-ދަރިވަރުން ގެންގުޅޭ މާޙައުލަކީ ދަރިވަރުންނަށް ރައްކާތެރިކަމާއި އަމާންކަން ލިބިގެންވާ މާޙައުލެއްކަން ކަށަވަރުކުރުން.\n12-ދަރިވަރުންނަށް ތަޢުލީމީ ލަނޑުދަނޑިތަށް ޙާޞިލުވަމުންދާކަމާއި، ދަރިވަރުންގެ ކިބައިގައި ދީނީ، އަދި ރަނގަޅު އަޚްލާޤީ އާދަތައް ހަރުލެއްވެމުންދާކަން ކަށަވަރުކުރުން.\n13-ރިލީފް ގަޑި ނެގުން\n14-ސްކޫލްގައި ހިންގާ ކުލަބް ޙަރަކާތްތައް ހިންގުން\n15-ކިޔަވައިދޭ މާއްދާއާއި ގުޅޭގޮތުން އިތުރު މުއްސަދިކަމެއް (ރިސޯސް) ބޭނުންވާ ޙާލަތުގައި ސްކޫލްގެ ވެރިންގެ ލަފަޔާއި އިރުޝާދުގެ މަތިން އެފަދަ ކަންތައްތައް ކޯޑިނޭޓް ކުރުން\n17-މުދައްރިސުންގެ ފަންނީ ގާބިލްކަން އިތުރުކުރުމަށް މިނިސްޓްރީ އޮފް އެޑިޔުކޭޝަނާއި ދާއިރާގެ މުއައްސަސާތަކުން ބާއްވާ ޙަރަކާތްތަކުގައި ބައިވެރިވުމަށް ލިބޭ ފުރުސަތުތަކުގައި ބައިވެރިވުން\n8-މަސައްކަތުގެ ތަޖުރިބާ ދެނެގަތުމަށް، މަސައްކަތްކޮށްފައިވާ އިދާރާތަކުން ދޫކޮށްފައިވާ ލިޔުންތަކުގެ ކޮޕީ\nވަޒީފާއަށް އެދޭފޯމް މިސްކޫލުގެ ކައުންޓަރުން ލިބެން ހުންނާނެއެވެ. ޝަރުޠު ހަމަވާ ފަރާތްތަކުން 22އޮގަސްޓް 2017ވާ އަންގާރަ ދުވަހުގެ 14:00 ގެ ކުރިން ތިރީގައި ބަޔާންކުރެވިފައިވާ ތަކެއްޗާއިއެކު މިސްކޫލަށް ހުށަހެޅުއްވުން އެދެމެވެ.\nމިމަޤާމަށް މީހަކު ހޮވުމަށް ބޭއްވޭ އިންޓަރވިއު ކުރުން ބޭއްވުމަށް ހަމަޖެހިފައިވަނީ އިޢުލާނުގެ މުއްދަތު ހަމަވާތާ 15 ދުވަސް ތެރޭގައި ޝަރަފުއްދީން ސްކޫލް ގައެވެ.\n21 ޛުލްޤައިދާ 2017\n13 އޮގަސްޓް 2017\nޕަބްލިޝްކުރި ތާރީޚު: 13 އޮގަސްޓް 2017\nސުންގަޑި: 22 އޮގަސްޓް 2017 0200


ކުޅުދުއްފުށީގައި ބަލި ފެތުރޭތޯ ބެލުމަށް ސާމްޕަލް ނެގި 120 މީހުންގެ ނަތީޖާވެސް ނެގެޓިވް ކުޅުދުއްފުށީގައި ބަލި ފެތުރޭތޯ ބެލުމަށް ސާމްޕަލް ނެގި 120 މީހުންގެ ނަތީޖާވެސް ނެގެޓިވް\nކުޅުދުއްފުށީ ރީޖަނަލް ހޮސްޕިޓަލް. - ފޮޓޯ:ޕީއެސްއެމް\nމިމަހުގެ 18ގެ ފަހުން ކުޅުދުއްފުށިން ކޯވިޑް-19ގެ އެއްވެސް ކޭސްއެއް ފެނިފައި ނުވާކަމަށާއި، އެރަށުގައި ބަލި ފެތުރޭތޯ ބެލުމަށް ސާމްޕަލް ނެގި 120 މީހުންގެ ނަތީޖާވެސް ނެގެޓިވްވެފައިވާ ކަމަށް ހެލްތު އިމަރޖެންސީ އޮޕަރޭޝަން ސެންޓަރުން ވިދާޅުވެއްޖެއެވެ.\nހެލްތު އިމަރޖެންސީ އޮޕަރޭޝަން ސެންޓަރުގައި ބޭއްވި ނޫސްވެރިންގެ ބައްދަލުވުމުގައި އެސެންޓަރުގެ އެޓޯލް ޕްރިޕެއަރޑްނަސް ޓީމްގެ ފަރާތުން އަބްދުލް މައުރޫފް ވިދާޅުވީ މިދިޔަ މަހުގެ 28ވަނަ ދުވަހު ފާހަގަކުރެވުނު ކުޅުދުއްފުށީ ކްލަސްޓަރގައި ފުރަތަމަ ޕޮޒިޓިވްވި މީހުން މިހާރު ބަލިން ރަނގަޅުވެ ދޫކޮށްލާފައިވާކަމަށެވެ.\nމި ކްލަސްޓާގައި ހދ. ކުޅުދުއްފުށިން މިހާތަނަށް 11 މީހުން ޕޮޒިޓިވްވެފައިވެއެވެ. އަދި އެއަތޮޅު ދިއްދޫން3މީހުން، ށ.ފޯކައިދޫންވެސް އެކަކުވަނީ ޕޮޒިޓިވްވެފައެވެ.\nއަބްދުލް މައުރޫފް ވިދާޅުވީ މި ރަށްތަކުގެ ތެރެއިން ކުޅުދުއްފުށިން އެންމެ ފަހުން ޕޮޒިޓިވް ކޭސްތަކެއް ފެނިފައިވަނީ މިމަހުގެ 18ވަނަ ދުވަހު ކަމަށާއި އެދުވަހު ޕޮޒިޓިވްވި4މީހުންނާއި ކޮންޓެކްޓްވި 78 މީހަކު ދެނެގަނެވި އެމީހުންގެ ސާމްޕަލްނަގައި ނަތީޖާ ނެގެޓިވްވެފައިވާކަމަށެވެ.\nކުޅުދުއްފުށީގެ ޕޮޒިޓިވްކޭސްތަކާއި ގުޅިގެން އެރަށުގައި އިތުރަށް ބަލި ފެތުރޭތޯ ދެނެގަތުމަށް މުޖުތަމަޢުގައި އެކި ޚިދުމަތްތައް ފޯރުކޮށްދޭ މީހުން ހިމެނޭހެން ޖުމަލް 120 މީހެއްގެ ސާމްޕަލް ނަގާފައިވާއިރު، އެއިން އެވެސް މީހަކު ޕޮޒިޓިވް ނުވާކަމަށް އަބްދުލް މައުރޫފް ވިދާޅުވިއެވެ.\nކުޅުދުއްފުށިން ރެންޑަމް ސާމްޕަލް ނަގާފައިވަނީ:\n* ބަލީގެ އަލާމްތަށް ހުރިކަން ފާހަގަކުރެވުނު މީހުން ހިމެނޭ ގޭބިސީތައް 25 ސާމްޕަލް\n* ބިދޭސީ މަސައްކަތްތެރިންގެ ތެރެއިން 35 ސާމްޕަލް\n* ފިހާރަތަކުން 17 ސާމްޕަލް\n* ކެފޭ ރެސްޓޯރަންޓްތަކުން 24 ސާމްޕަލް\n* ބޭންކް އަދި އެއަރޕޯޓުން 13 ސާމްޕަލް\n* ޓެކްސްސީ ޚިދުމަތްދޭ މީހުންގެ ތެރެއި 11 ސާމްޕަލް\n* ބޯޓު ފަހަރުން 10 ސާމްޕަލް\nކޮންޓެކްޓުވި މީހުންނާއި ރެންޑަމް ސާމްޕަލްތަކުގެ ނަތީޖާ ނެގެޓިވްވިނަމަވެސް ކުޅުދުއްފުށީގައި ބަލި ފެތުރުނަ ނުދިނުމަށް އަޅާ ރައްކާތެރިކަމުގެ ފިޔަވަޅެއްގެ ގޮތުން އާންމުން ހެލުންތެރިކުރުމަށާއި، ފިޔަވަޅުތައް ހަރުދަނާކުރުމަށް ކުޅުދުއްފުށީ ޓާސްކްފޯހާއި ގުޅިގެން ބޭނުންވާ ލަފަޔާއި އިރުޝާދު ދެމުންދާކަމަށް އެޗްއީއޯސީން ވިދާޅުވިއެވެ.\nޕޮޒިޓިވް ކޭސްތަކާއި ގުޅިގެން ބަލަންޖެހޭ ކަންކަން ބެލުމަށާއި ފިޔަވަޅުތައް ހަރުދަނާކުރުމުގެ ގޮތުން މިވަގުތުވެސް ކުޅުދުއްފުށި ސިޓީ މޮނިޓަރިންގެ ހާލަތުގައި އޮތުމުން އެޗްޕީއޭގެ އުސޫލުތަކާއި އެއްގޮތަށް އެރަށުގައި ހުރިހާ ފަރާތްތަކުންވެސް އަމަލުކުރުމަށް އެޓޯލް ޕްރިޕެއަރޑްނަސް ޓީމުން ވަނީ އިލްތިމާސްކުރައްވާފައެވެ.\n"މޮނިޓަރިިންގ ހާލަތުގައި އޮތުމާއެކީގައި އާންމުން ބޭރަށް ނުކުންނަ ނަމަ މާސްކު އެޅުން ވަރަށް މުހިއްމު، އަދި ޚާއްސަކޮށް ފޮތި މާސްކް ބޭނުންކުރާނަމަ އެމާސްކްތަކަކީ އެޗްޕީއޭގެ މިންގަނޑުތަކާއެއްގޮތަށް ތައްޔާރުކޮށްފައިވާ މާސްކަކަށްވުން މުހިއްމު. އަދި ބޭރުތެރޭގައި އުޅޭއިރު އެކަކު އަނެކަކަށް ގައިދުރުކަން ބެހެއްޓުމާއި، ގިނަގިނައިން ރަނގަޅަށް އަތް ދޮވުމަށް ސަމާލުކަންދިނުމަކީ މުހިއްމުކަމެއް" އަބްދުލް މައުރޫފް ވިދާޅުވިއެވެ.\nމިވަގުތު އިތުރު ކޭސްތަކެއް ކުޅުދުއްފުށިން ނުފެނުނު ނަމަވެސް ޕޮޒިޓިވްވި މީހުންގެ ކޮންޓެކްޓްސްތައް 14 ދުވަހަށްބަލަންޖެހޭކަމަށާއި، އެހެންކަމުން އަދި ކުޅުދުއްފުށިން މިބަލީގެ ނުރައްކަލެއް ނެތްކަމަށް ނިންމާލެވެން ނެތްކަމަށް އެޗްއީއޯސީން ވިދާޅުވެއެވެ. އަދި ކޮންޓެކްޓްވި މީހުންގެ ސާމްޕަލް 14 ދުވަސްފަހުން ނަގަން ނިންމާފައިވާ ކަމަށާއި މި މުއްދަތުގެ ތެރޭގައި އެރަށުގެ އެއްވެސް މީހެއްގައިން ބަލީގެ އަލާމާތެއް ފެނިއްޖެނަމަ ލަސްނުކޮށް ފްލޫ ކްލިނިކަށް ދެއްކުމަށް އެޗްއީއޯސީންވަނީ އިލްތިމާސްކުރައްވާފައެވެ.\nކުޅުދުއްފުށީގައި މިހާރުވަނީ ބަލީގެ އަލާމާތްތައް ހުންނަ މީހުންނަށް ޚާއްސަ ފްލޫ ކްލިނިކަކާއި، މިބަލީގެ މައުލޫމާތު ހިއްސާކުރުމަށް ޚާއްސަ ހޮޓްލައިނެއްވެސް ޤާއިމްކޮށްފައެވެ.\nމަރަދޫ ދާއިރާގެ މެމްބަރު އިބްރާހީމް ޝަރީފުގެ ނަން އިއްވައި ތަޅުމުން ނެރެފި


މުރަވަންދޫގައި ހުޅުވާ “ޖޯލި” ރިސޯޓުގެ “ރެކްރޫޓްމެންޓް ޑޭ” ފެށިގެން ކުރިއަށްދަނީ – Ungoofaaru\nބަނޑޭރިގަނޑު/ޙަބަރު/މުރަވަންދޫގައި ހުޅުވާ “ޖޯލި” ރިސޯޓުގެ “ރެކްރޫޓްމެންޓް ޑޭ” ފެށިގެން ކުރިއަށްދަނީ\n0 725 މިނެޓެއް ނުވަނިސް ކިޔާލެވޭ\nރެކްރޫޓުމަންޓްޑޭގެ ހަރަކާތް ކުރިއަށްދަނީ / ފޮޓޯ އަބްދުﷲ ލުތުފީ\nމުރަވަންދޫގައި ތަރައްޤީކޮށް ނިމެމުންދާ “ޖޯލި” ރިސޯޓަށް މުވައްޒަފުން ހޯދުމަށް ހިންގާ ހަރަކާތުގެ ތެރެއިން އުނގޫފާރުގައި ކުރިއަށްގެންދާ “ރެކްރޫޓްމެންޓް ޑޭ” ފެށިގެން ކުރިއަށްއެބަދެއެވެ.\nއުނގޫފާރު ޖަމްއިއްޔަތުއްސައިފްގެ ހޯލުގައި ކުރިއަށްދާ މިހަރަކާތް މިއަދު ހަވީރު 17:00 އާހަމައަށް ކުރިއަށްދާނެ ކަމަށް މައުލޫމާތު ލިބެއެވެ.\nޖޯލި ރިސޯޓުން މީޑިއާއަށް މައުލޫމާތު ހިއްސާކޮށްފައިވާ ގޮތުން ދެވަނަ ހަރަކާތް އޮންނާނީ އޭޕްރީލް މަހުގެ ހަ ވަނަ ދުވަހު މާލޭގައި މި ހަރަކާތް އޮންނާނީ ރަށްދެބައިމަގުގައި ހުންނަ ޗަމްޕާ ސެންޓްރަލް ހޮޓެލްގައި ހެނދުނު 09:00 އިން 05:00 އެވެ.


Aanmukoh bolugai rissaa nama mi liyun kiyan jeheyne\nއާންމުކޮށް ބޮލުގައި ރިއްސާ ނަމަ މި ލިޔުން ކިޔަން ޖެހޭނެ!\nސަބަބަކީ ސިއްހީ ގޮތުން އިތުރު އެތައް މައްސަލަތަކެއް ކުރިމަތިކުރުވާ ބައްޔެއްގެ އަލާމާތަކަށް އެކަން ވެދާނެތީ އެވެ. އާންމުކޮށް ނުވަތަ ގަދަ އަށް ބޮލުގައި ރިއްސުމަކީ ހައިޕޯތައިރޮއިޑްޒަމްގެ ސާފު އަލާމާތެކެވެ. -- ހައިޕޯތައިރޮއިޑްޒަމް އަކީ ފަލަވުމާއި މޫޑް ސްވިންގްސް ފަދަ ނުރައްކާތަކަށް ތިމާ ހުށަހަޅައިދޭ ސިއްހީ މައްސަލައެކެވެ.\nދިރާސާތަކުން އެނގިފައިވާ ގޮތުން ގަދަ އަށް ނުވަތަ އާންމުކޮށް ބޮލުގައި ރިއްސާ މީހުންގެ ކިބައިން ހައިޕޯތައިރޮއިޑްޒަމް ފެނުުމުގެ ފުރުސަތު، އެގޮތަށް ބޮލުގައި ނުރިއްސާ މީހުންނަށް ވުރެން 21 ޕަސެންޓް މަތި އެވެ. މައިގްރެއިން އާއި ކްލަސްޓާ ހެޑޭކް ނުވަތަ ޓެންޝަން ހެޑޭކް ފަދަ މައްސަލަތަކަށް ގަވާއިދުން ބޭސްނަގާ މީހުންނަށް ވެސް މި ނުރައްކާ މި މިންވަރުގައި އެބައޮތެވެ.\nވަކިން ހާއްސަކޮށް މައިގްރެއިންގެ މައްސަލަ ދިމާވެފައިވާ ނަމަ، ހައިޕޯތައިރޮއިޑްޒަމް އަށް ޑައިގްނޯސްވުމުގެ ފުރުސަތު 41 ޕަސެންޓް މައްޗަށް އަރަ އެވެ.\nހައިޕޯތައިރޮއިޑްޒަމް އަކީ ހަށިގަނޑަށް ބޭނުންވާ ތައިރޮއިޑް ހޯމޯންސް އެ މިންވަރަށް ނުއުފެއްދުމާ ގުޅިގެން ދިމާވާ ސިއްހީ މައްސަލައެކެވެ. އޭގެ ސަބަބުން މޫޑަށް ނޭދެވޭ އަސަރުކުރުމާއި ފަލަވުމުގެ މައްސަލަ ދިމާވެ އެވެ. މީގެ އިތުރުން ހަކަތަ އާއި ބުންވަރު ފަސޭހައިން ގެއްލުމާއި ވަކިކަމަށް ދޭން ސަމާލުކަން ދިނުމުގެ ގާބިލުކަން ކުޑަވުމުގެ މައްސަލަތައް ވެސް ދިމާވެ އެވެ.\nމީގެ އިތުރުން ބޮލުން ގަދަ އަށް އިސްތަށި ފޭބުމާއި ބަނޑުހަރުވުން އަދި އަންހެނުން ނަމަ، މައްސަރުގެ މައްސަލަތައް ދިމާވުން ވެސް އެކަށީގެންވެ އެވެ. ހައިޕޯތައިރޮއިޑްޒަމްގެ މައްސަލަ ފިރިހެނުންނަށް ވުރެން ބޮޑީ ވެސް އަންހެނުންގެ މެދުގައިކަން ފާހަގަކޮށްލެވެ އެވެ.\nއާންމުކޮށް ބޮލުގައި ރިހުމާ ހައިޕޯތައިރޮއިޑްޒަމްއާ ސާފު ގުޅުމެއް އޮތް ކަމަށް މިފަހުން ކުރި ދިރާސާއަކުން އެމެރިކާގެ ޔުނިވާސިޓީ އޮފް ސިންސިނާޓީގެ ތަޖުރިބާރުންތަކެއް ހޯދާފައި ވަނީ 8،412 މީހުން ބޭނުންކޮށްގެން 12 އަހަރުގެ ދިގު މުއްދަތަކަށް ކުރިއަށް ގެންދިޔަ ދިރާސާއަކުންނެވެ. މި ދިރާސާގެ ރިޕޯޓް ވަނީ "ހެޑޭކް: ދަ ޖާނަލް އޮފް ހެޑް އެންޑް ފޭސް ޕެއިން" ގައި ޝާއިއުކޮށްފަ އެވެ.


ޕީޖީ ޑެޕިޔުޓީ ލީޑަރ އިމްތިޔާޒު ފަހުމީ (އިންތި) ޔުނިވާރސިޓީ އޮފް ވެސްޓަން އޮސްޓްރޭލިއާ ގައި ތަޤުރީރުކުރައްވައިފި – Maldivian Democratic Party\nދިވެހިރައްޔިތުންގެ ޑިމޮކްރެޓިކް ޕާރޓީ (އެމް.ޑީ.ޕީ) ގެ ޕާރލަމެންޓްރީ ގްރޫޕްގެ ޑެޕިޔުޓީ ލީޑަރ އިމްތިޔާޒު ފަހުމީ (އިންތި) ޔުނިވާރސިޓީ އޮފް ވެސްޓަން އޮސްޓްރޭލިއާ (ޔޫޑަބުލިޔޫއޭ) ގެ ސެންޓަން ފޯރ މުސްލިމް ސްޓޭސް އެންޑް ސޮސައިޓީ ގެ ފަރާތުން އިންތިޒާމްކޮށްގެން އެ ޔުނިވާރސިޓީގައި މިއަދު ދަޤުރީރު ކުރައްވައިފިއެވެ.\nއިންތި ތަޤުރީރު ކުރައްވާފައިވަނީ ދިވެހިރާއްޖެ ޑިމޮކްރެސީގެ މަގުގައި ފަހަތަށް ޖެހެމުންދާ ގޮތާމެދުގައެވެ. އަދި އެ މައުލޫގެ ތެރޭގައި، ރާއްޖޭގައި އިންސާނީ ޙައްޤުތައް ނިގުޅައިގަނެފައިވާ މިންވަރާއި، އެކިއެކި ޖަރީމާތައް ހިންގާމީހުންގެ މައްޗަށް ޤާނޫނު ނުހިނގާކަމާއި، އަދި ހައްދުފަހަނާޅާފައިވާ ފިކުރު އަށަގަނެފައިވާ މިންވަރުގެ މައްޗަށް ވާހަކަފުޅު ދައްކަވާފައިވެއެވެ.\nއިމްތިޔާޒު ފަހުމީ މިއަދު ޔޫޑަބުލިޔޫއޭ ގައި ވާހަކަދައްކަވަމުން ގެންދެވި ވަގުތުގައި ވެސް ރާއްޖޭގައި އެމް.ޑީ.ޕީ ގެ މައި އޮފީސް ރޯކައްލާފައިވާކަމާއި، މި ޕާރޓީގެ އިސްވެރިންނަށް މަރުގެ އިންޒާރުގެ މެސެޖްތައް ލިބެމުންދާކަމާއި ހަމަ އެފަދައިން އިންތިއަށް ވެސް ވިދިވިދިގެން އެފަދަ ދެ މެސެޖް ކުޑަ ހިނދުކޮޅެއް ކުރިން ވެސް ލިބިވަޑައިގެންފައިވާކަން ޙިއްޞާކުރެއްވިއެވެ.\nއަދި މިނިވަން ނޫހުގެ ޖާރނަލިސްޓް އަޙްމަދު ރިޟުވާނުގެ މައްސަލައާ މެދުގައި ވެސް ވާހަކަދައްކަވައި، ފުލުހުން އެ މައްސަލަ ފުރިހަމަ ގޮތުގައި ބަލަމުންދާކަމަށް ނުފެންނަކަމާއި، އިނގިރޭސިވިލާތުގެ ޕްރައިވެޓް އިންވެސްޓިގޭޓަރަކު މެދުވެރިކޮށް އެ މައްސަލަ ބެލިބެލުމުން ރިޟުވާން ވަގަށް ނަގާފައިވާކަމަށް ހެކިލިބިފައިވާކަން ފާހަގަކުރެއްވި އެވެ. އަދި އެ ރިޕޯރޓް ނެރުނު ފަރާތާމެދު ފުލުހުން ފިޔަވަޅު އަޅާނޭކަމުގެ އިންޒާރުދީފައިވާކަން ވެސް ފާހަގަކުރެއްވިއެވެ. އަދި ނޫސްވެރިކަމަށް ދެމުންދާ ހަމަލާތަކާއި ރާއްޖެޓީވީ ރޯކޮށްލި މައްސަލައާއި ރާއްޖެޓީވީ ގެ އަސްވާރޑަށް ދިން މަރުގެ ހަމަލާއާއި، ޑޮކްޓަރ އަފްރާޝީމު އަވަހާރަކޮށްލި މައްސަލައާއި އަލްހާން ފަހުމީއަށް ދިން މަރުގެ ޙަމަލާއާ މެދު ވެސް ވާހަކަ ދެއްކެވިއެވެ. އަދި މިފަދަ ޖަރީމާތައް ހިންގާ ހަޤީޤީ ފަރާތްތައް ހޯދާ އަދަބުދެމުން ނުދާކަން ވެސް ފާހަގަކުރެއްވިއެވެ.\nއަދި ރާއްޖޭގައި ތިރީސް ދިގު އަހަރުގެ ތެރޭގައި ހިންގި ލާއިންސާނީ ޖަރީމާތައް ތަޙްޤީޤުކުރުމެއް ނެތި، ރާއްޖޭގައި ފުރަތަމަ ފަހަރަށް ޑިމޮކްރެޓިކް ގޮތެއްގައި އިންތިޚާބުވެވަޑައިގަތް ރައީސް މުޙައްމަދު ނަޝީދުގެ މައްޗަށް ޖިނާޢީ ދަޢުވާ އުފުލާފައިވާކަން ވެސް އިންތި ފާހަގަކުރެއްވި އެވެ.\nއަދި ޖަލުގައި ސިފައިން އީވާން ނަސީމު މަރާލުމާއި އޭގެ އިތުރުން ބަޑިޖައި އެތައް ބައެއް މެރުމާއި، އޭގެ ފަހުން އެމް.ޑީ.ޕީ ޤައުމުން ބޭރުގައި އުފެއްދި ގޮތާއި ސިޔާސީ ޕާރޓީތައް އުފެދި، ޤާނޫނު އަސާސީ އިސްލާޙުކޮށް ޑިމޮކްރެސީއަށް ބަދަލުވިގޮތުގެ ވާހަކަ ދެއްކެވި އެވެ.\nއޭގެ ފަހުން އެމް.ޑީ.ޕީ ގެ ވެރިކަން ބަޣާވާތަކުން ވައްޓާލި ގޮތާއި7އަދި 8 ފެބުރުއަރީ ގައި ފުލުހުން ކުރި އަނިޔާ ތަކާއި އަދި އަނިޔާކުރި މީހުންގެ މައްޗަށް ޤާނޫނު ނުހިންގާ ކަމުގެ ވާހަކަ ވެސް ދެއްކެވިއެވެ.\nހަމ އެފަދައިން ސްޕްރީމް ކޯޓުން ސައްޙަ އިންތިޚާބުތައް ބާތިލުކުރުމާއި، އިލެކްޝަންސް ކޮމިޝަނުގެ މެމްބަރުން ވަކިކުރުމާއި ޖަލަށްލުމަށް ޙުކުމްކުރުމާއި، އަދި މިހާރު ހިޔުމަން ރައިޓްސް ކޮމިޝަނުގެ މެމްބަރުން ސްޕްރީމް ކޯޓަށް ޙާޟިރުކުރަމުން ދާކަމުގެ މައްޗަށް ވެސް އިންތި އަލިއަޅުވާލެއްވިއެވެ.\nމިގޮތްގޮތުން ދިވެހިރާއްޖެ ޑިމޮކްރެސީގެ މަގުން ފަހަތަށްދާކަމާއި، އަދި ރާއްޖޭގެ މި ހުރިހާ ކަންކަމަކާ ގުޅިގެން އދ. އިންނާއި ދުނިޔޭގެ އެކި ފަރާތްތަކުން ފާހަކަކޮށްފައިވާ ކަންތައްތައް އިންތިގެ ތަޤުރީރުގައި ޙިއްޞާކުރައްވާފައިވެއެވެ.


Nasheed Ge Operation Thah Kaamiyaabu, Ithuru Operation Eh Kuran Jehe! - Vaguthu\nނަޝީދުގެ އޮޕަރޭޝަންތައް ކާމިޔާބު، އިތުރު އޮޕަރޭޝަނެއް ކުރަން ޖެހޭ!\n4 މަސް ކުރިން ( މެއި 7, 2021 )\nރައްޔިތުންގެ މަޖިލިހުގެ ރައީސް މުހައްމަދު ނަޝީދު ވާހަކަފުޅު ދައްކަވަނީ. -- ވަގުތު އިމޭޖަސް\nސައިކަލެއްގައި އެއްޗެއް ގޮއްވާލައިގެން ރައްޔިތުންގެ މަޖިލިހުގެ ރައީސް އަދި ކުރީގެ ރައީސް މުހައްމަދު ނަޝީދަށް ރޭ ދިން ހަމަލާގައި އެމަނިކުފާނުގެ ހަށިކޮޅަށް ލިބުނު ޒަހަމްތަކަށް ފަރުވާ ދިނުމަށް ކުރި އޮޕަރޭޝަންތައް ކާމިޔާބު ކަމަށް އޭޑީކޭ ހޮސްޕިޓަލުން ހާމަކޮށްފިއެވެ.\nއައިއީޑީއެއް ގޮއްވާލައިގެން ނަޝީދަށް ހަމަލާދީފައި ވަނީ، މަޖީދީ މަގާއި ނީލޯފަރު ހިނގުން ގުޅޭ ކަންމަތީގައި ރޭ 20:30 ހާއިރެވެ. އެ ހަމަލާ ދީފައި ވަނީ ނަޝީދު ކެނެރީގެ އިން ނުކުންނަވައި، ހިންގަވާފައި ކާރަށް އަރައި ވަޑައިގަންނަވަނިކޮށެވެ.\nނިރުބަވެރި ހަމަލައާ ގުޅިގެން ނަޝީދަށް މިވަގުތު ފަރުވާދެމުން ގެންދަނީ އޭޑީކޭ ހޮސްޕިޓަލްގައެވެ.\nއޭޑީކޭ ހޮސްޕިޓަލުން މިއަދު ކުރި ޓުވީޓެއްގައި ވިދާޅުވީ ނަޝީދު ހޮސްޕިޓަލަށް ގެނެވުނު ފަހުން މިހާތަނަށް ކާމިޔާބު ކަމާއެކު ގިނަ ސާޖަރީތަކެއް ކުރެވިފައިވާ ކަމަށެވެ. އަދި މުހިންމު އެއް އޮޕަރޭޝަން ކުރަން ޖެހިފައިވާ ކަމަށް އޭޑީކޭ ހޮސްޕިޓަލުން ވިދާޅުވިއެވެ.\nއެމަނިކުފާނަށް ފަރުވާދެމުން އަންނަ އިރު، ލިބިފައި ހުރި ގެއްލުންތަކުގެ ތަފްސީލެއް އޭޑީކޭ އިން އަދި ހާމައެއް ނުކުރެއެވެ. އަދި ރަސްމީ އެއްވެސް އިދާރާއަކުން ވެސް ނަޝީދަށް ލިބުނު ގެއްލުންތަކެއް މިހާތަނަށް އައިއިރު ހާމަކޮށްފައެއް ނުވެއެވެ.\nއެނގިފައިވާ ގޮތުގައި، މިއަދު ހެނދުނާ ހަމައަށް ނަޝީދުގެ ތިން އޮޕަރޭޝަނެއް ވަނީ ފުރިހަމަކޮށްފައެވެ.\nއޭޑީކޭ އިން ރޭ ވިދާޅުވީ ނަޝީދު ޒަހަމްވެވަޑައިގެން އެ ހޮސްޕިޓަލަށް ގެނައީ ރޭ 20:30 ހާއިރު ކަމަށެވެ. އެމަނިކުފާނަށް މަލްޓި ސްޕެޝަލިޓީ މެޑިކަލް ޓީމަކުން ފަރުވާދެމުން އަންނަ އިރު، ހާލު ސްޓޭބަލް ކަމަށް ވެސް އޭޑީކޭ ހޮސްޕިޓަލުން އޭރު ވިދާޅުވިއެވެ.\nމައުލޫމާތު ލިބިފައިވާ ގޮތުގައި އެމަނިކުފާނަށް ބޭރުފުށުން ލިބިވަޑައިގެންނެވި ޒަހަމްތައް ގިނަ އިރު ފަރުވާ ދީފައި ވަނީ ހޭނައްތައިގެންނެވެ. އެކަމަކު އެމަނިކުފާނުގެ ފުރާނަފުޅަށް ގެއްލުންވާ ވަރުގެ އަނިޔާއެއް ލިބިވަޑައިގެންފައެއް ނުވެއެވެ.\nމި ނިރުބަވެރި ހަމަލާގައި ނަޝީދުގެ ބޭރު ފުށުން ވަރަށް ގިނަ ޒަހަމްތައް ފެންނަން ހުއްޓެވެ. އެގޮތުން އެމަނިކުފާނުގެ އިސްތަށިފުޅާއި ހަށިކޮޅުގައި ވެސް ޒަހަމްތައް ހުއްޓެވެ. ބައެއް ޒަހަމްތައް ފަހައި، އަނެއް ބައި ޒަހަމްތަކުގައި ވަނީ ބޭސް އަޅައިފައެވެ.\nނަޝީދަށް ފުރަތަމަ ފަރުވާ ދީފައިވަނީ ބޭރުފުށުން ފެނުނު ޒަހަމްތަކަށެވެ. އޭގެ ފަހުން ބޮލަށް ލިބިފައިވާ އަނިޔާތަކަށް ފަރުވާ ދިނުމަށްފަހު ހެދި ސީޓީ ސްކޭނަކުން އިތުރު އަނިޔާތަކެއް ލިބިފައި ހުރި ކަން ފާހަގަ ކުރެވުނެވެ. އެގޮތުން ފުއްޕާމެއަށް އަސަރުކޮށްފައި ހުރުމުން އިތުރު އޮޕަރޭޝަނެއް ކުރަން ޖެހޭ ކަން އެނގުނެވެ. އަދި ރޭ ދަންވަރު ކުރީ އެތެރެހަށީގެ އޮޕަރޭޝަނެއް ކަން އެނގިފައިވެއެވެ.\nނަޝީދަށް އަމާޒުކޮށް ދިން ހަމަލާ އެކި ފަރާތްތަކުން އަންނަނީ ކުށްވެރި ކުރަމުންނެވެ.\n"ނަޝީދަށް އެމްޑީޕީ ލިބިއްޖެ ނަމަ ސިލްސިލާ މުޒާހަރާތަކެއް ކުރަން ނުކުންނާނެ"\nމެއި 7, 2021 12:21\nޖެކީޗަން ލެވެލް ސްޓަންޓް\nމެއި 7, 2021 15:32\nބުރަކަަސި ބިންދައިގެން ގޮސްގެން އިނގިރޭސިވިލަތަށް ގޮނޑި ދުއްވަން ދިޔަ ސޮރު ތީ. ތިޔަ މީހަގެ ޔަހޫދީ މަކަރު އަހަރެމެން ދަންނަން. ޖުޑިޝަރީ ކުރިމައްޗަށް އަމިއްލަފުޅަށް ވެއްޓި ވަަޑައިގެން ވެލި ފަރިއްކުލުވަން އުޅުނު ދުވަސް ވެސް ދިވެހިންނާއި ފުލުހުން ދެނެހުރިން.\nމެއި 7, 2021 13:35\nތިޔަ އޮޕަރޭޝަންތަން ނިމޭނެބާ\nމެއި 7, 2021 13:44\nފާރުގަނޑެއްގަ ބޭސް އަޅާލިޔަސް މޭޖަރ ސާރޖަރީއެއް! މި ދެން ބޮޑުވަރުދޯ\nމެއި 7, 2021 13:45\nމެއި 7, 2021 13:49\nސިމްޕަތީ އެންޑް ސަޕޯޓް ސްޓަންޓެއް\nމެއި 7, 2021 13:53\nނަޝީދަކީ މީޑިއާގެ ސަމާލުކަމާއި އާންމުންގެ ތާއީދު ވަރަށް ބޮޑަށް ބޭނުންވާ ސިޔާސީ މީހެއް!!\nމެއި 7, 2021 14:20\nނަޟީދު ޕޮލިޓިކްސް އިން ރިޓަޔާ ކުރަންވީ.. 20 އަހަރު ޕާރޓީގަ ބަގުޑި ބައްދާގެން ހުރީމަ ނަޟީދަކީ ވެސް ޑިކްޓޭޓަރަކަށް ވެއްޖެ.... ނަޟީދުގެ ތާއީދު ގެއްލިއްޖެ!!\nމެއި 7, 2021 14:33\nލޮލް.. ދެން ތިވަރެއް ނުވާނެ .....ޑްރާމާ\nމެއި 7, 2021 15:33\nއިންޑިއާ ސިފައިން މިގައުމަށް ގެނައީމަވެސް މަމެން ހީކޮށްގެން ތިބީ ކޮންމެވެސް ދުވަހަކުން ތިފަދަ ކަމެއް ހިނގާފާނެ ކަމަށް.\nމެއި 7, 2021 16:09\nސާރޛަރީހަދާ ސިކުޑިވެސް އެބައިނަގާ. ހަމަ ހުސްފޭކު. މިނަގެ ކައިރީގަ ތިބީ ތޮބަތޫންތަ އެމީހުންައް ހަމަ ކިރިޔަކިރިޔާ ހަންކޮޅުދިޔައީ އެކަމު މިމަކަރުވެރިޔާ ހާދަސާރޖަރީއެކޭދޯ. މިވަރުގެ ހެވާކަމެއް ދެން ދުނިޔެމަތީގަ ނެތެއްނުން